
INTRODUCERE 


ROMÂNIA a înțeles şi s-a aliniat în deplină 
concordanţă cu realităţile intervenite pe plan internaţional, 
preocupărilor majore ale comunităţii umane privind eradicarea 
consecinţelor pe care sărăcia şi subdezvoltarea le pot avea 
asupra evoluţiei civilizaţiei lumii. Conform angajamentelor 
asumate de ţara noastră privind respectarea dreptului 
internaţional, a obiectivelor şi principiilor incluse în CARTA 
NAȚIUNILOR UNITE ce privesc: egalitatea suveranității 
Statelor, integritatea teritorială, rezolvarea paşnică a 
disputelor internaţionale, neintervenţia şi neamestecul în 
problemele interne ale statelor participăm cu responsabilitate 
la prevenirea, combaterea şi eliminarea consecinţelor care 
ameninţă pacea, reconcilierea, siguranța, stabilitatea şi 
dezvoltarea normală a lumii. 

Cunoscând conexiunile directe dintre terorism, crima 
organizată transfrontalieră, comerţul ilicit cu arme, muniții, 
droguri, metale prețioase, produse strategice, produse cu 
dublă utilizare civilă şi militară şi alte materiale cu regim 
special, ROMÂNIA consideră că lupta împotriva acestor 
flageluri poate fi realizată doar prin eforturi comune pe toate 
domeniile şi printr-o abordare unitară atât la nivel naţional, cât 
şi internaţional. 

Realitatea acestui început de mileniu confirmă din ce 
în ce mai dureros, că terorismul şi crima organizată reprezintă 
pericole majore în calea destinderii şi păcii în lume. Atât prin 
numărul şi amploarea acţiunilor teroriste, a celor de crimă 
organizată transfrontalieră, cât şi prin metodele şi mijloacele 

ingenioase şi surprinzătoare folosite, aceste organizaţii şi 
rețelele lor demonstrează trecerea la un nivel foarte evoluat 
de pregătire şi coordonare a executanţilor acestor acţiuni. 
Anual, pe întregul mapamond, se petrec mii de acte teroriste 
sau de crimă organizată transfrontalieră. Asasinatele, răpirile, 
deturnările, luările de ostateci, traficul ilegal de persoane, 
atacurile armate inclusiv cele cu bombe sau arme de nimicire 
în masă, produc din ce în ce mai multe victime, pagube 
materiale şi generează, menţin sau amplifică stări de panică 
şi nesiguranţă în rândul populaţiei. 

Creşterea permanentă a  periculozităţii acțiunilor 
organizaţiilor, rețelelor şi filierelor de crimă organizată şi a 
celor teroriste este accentuată şi de faptul că, se extind tot 
mai mult activităţile desfăşurate de acestea în afara teritoriilor 
țărilor de origine, devenind astfel astăzi, o reală şi majoră 
problemă mondială. 

Între unele din principalele organizaţii teroriste şi cele 
de crimă organizată transfrontalieră, se  profilează o 
cooperare foarte strânsă, atât în planul pregătirii teoretice şi 
practice, a schimbului de date şi informaţii de interes, a 
sprijinului material şi logistic, cât şi în pregătirea şi derularea 
unor acțiuni corelate ale acestora. 

Amplificarea conexiunilor acestor structuri, pe plan 
internaţional, se confirmă tot mai pregnant în ultimele decenii. 

După 1970, realitatea a demonstrat din ce în ce mai 
elocvent această tristă şi periculoasă colaborare, astfel: 

— atacul terorist din 1972 de pe aeroportul din TEL 
AVIV a fost pregătit şi executat de un grup de terorişti 
japonezi pentru realizarea unor scopuri ale teroriştilor arabi; 

-— acţiunea teroristă desfăşurată în anul 1975 cu ocazia 
reuniunii miniştrilor petrolului din ţările membre O.P.E.C. a 
fost pregătită şi executată de un grup terorist internaţional 
format din arabi, germani şi un venezuelan. 

Ulterior, colaborarea şi cooperarea s-a amplificat 
permanent, ajungându-se la tabere de instruire comună, 

schimbul şi sprijinul în dotarea cu armament diversificat, 
uneori la cel mai înalt nivel tehnic, schimbul operativ de date 
şi informaţii pe domeniile comune de interes criminal, 
corelarea sau simultaneitatea unor acțiuni şi sprijin în 
dispariţia unor autori de astfel de fapte chiar din cei daţi în 
urmărire internaţională. 

Astăzi, folosirea gazelor toxice de luptă, din categoria 
celor utilizate în acţiuni militare, precum cele iritante, 
sufocante şi chiar neuroparalitice (sarin folosit la metroul 
TOKIO-OSAKA) este o realitate crudă. Procurarea, deținerea, 
producerea sau folosirea unor viruşi, microbi, diferite 
dispozitive cu explozie nucleară nu este doar o ameninţare, 
ea poate deveni realitate în unele acțiuni teroriste. 

Consecințele foarte crude, ale unor atacuri teroriste de 
după anul 2000 (inclusiv cele din septembrie 2001 din 
S.U.A.), sunt o confirmare în plus, pentru a înţelege şi a lua 
măsuri ferme, corelate la nivelul tuturor statelor, în vederea 
prevenirii, descoperirii şi combaterii terorismului internaţional, 
a crimei organizate transfrontaliere şi a suporturilor de orice 
natură, care le alimentează. 

Între condiţiile de suport tehnic a dezvoltării puterii 
terorismului se situează şi apariţia în ultimele decenii a unor 
noi caracteristici privind proliferarea capacităților militare, a 
armamentelor convenţionale şi de distrugere în masă a unor 
state. Acestea au generat o creştere a riscurilor unor posibile 
conflicte militare sau acţiuni teroriste între state. 

Noile aspecte privind evoluţia armelor convenţionale şi 
a celor de distrugere în masă au în ultimele decenii, 
următoarele caracteristici principale: 

1. Dintre statele fostei UNIUNI SOVIETICE, doar 
RUSIA şi UCRAINA au moştenit capacităţi militare 
considerabile. Forţele militare şi tehnica aferentă fostului 
TRATAT DE LA VARŞOVIA aflate în afara teritoriului fostelor 
state participante a fost retrasă în interiorul acestora. O parte 
a acestor echipamente şi tehnică a rămas în statele unde 

staționau acele trupe, iar cealaltă a fost retrasă în statele de 
bază. Parţial, armamentul şi tehnica de luptă respectivă, în 
cazurile când erau neoperaţionale, au fost distruse, iar 
cealaltă parte, reparată sau modernizată. Armata rusă şi cea 
ucraineană şi-au redefinit misiunile şi doctrina, urmărind în 
principal, restructurarea şi modernizarea armatelor lor. 

2. Restructurarea forțelor armate a acestor state, a fost 
urmată de o reducere semnificativă a efectivelor şi 
capacităţilor militare şi a generat şi o scădere lentă, dar 
majoră a cheltuielilor militare occidentale. S.U.A., şi-a redus 
efectivele structurilor militare cu peste 25% față de perioada 
războiului rece, iar cheltuielile armatei din ultimul deceniu au 
scăzut cu peste 33%. Similar, au procedat şi MAREA 
BRITANIE, GERMANIA şi FRANȚA, dar în cote procentuale 
diferite şi la alți parametri specifici. Majoritatea statelor 
continentale, membre ale N.A.T.O., au redus durata 
serviciului militar, iar unele din ele au pus în dezbatere 
publică, posibila renunțare la sistemul recrutării obligatorii. Un 
aspect pozitiv, reducerea numerică a efectivelor, dar... acest 
personal militar specializat poate fi uneori „disponibil la 
racolare şi pentru unele forțe obscure”! 

3. Cu totul altă tendinţă se constată în zona ASIEI şi 
în mod preponderent în estul ei. Avantajate de dezvoltarea lor 
economică rapidă şi de reafirmarea forței CHINEI, alte naţiuni 
est-asiatice au politici de creştere masivă a cheltuielilor 
militare şi perfecţionarea forțelor armate. JAPONIA îşi 
continuă întărirea capacităţilor militare prin înglobarea unor 
tehnologii de înaltă clasă. COREEA DE SUD, INDONEZIA, 
MALAEZYA, TAIWANUL şi THAILANDA şi-au crescut masiv 
cheltuielile pentru dotarea armatelor cu tehnică modernă. 
Acestea sunt achiziţionate din state puternic dezvoltate ale 
lumii. În ultimul deceniu al mileniului doi, cheltuielile militare 
au crescut în aceste state cu peste 50%, în timp ce N.A.T.O. 
şi-a redus cheltuielile cu peste 10%, în aceeaşi perioadă de 
timp. 


— 10- 


4. Se amplifică răspândirea rapidă a unor capacităţi 
militare ce includ arme sau sisteme de distrugere în masă. 
Dezvoltarea economică accelerată a unor state, a generat 
capabilități şi aptitudini de a produce şi arme de război. Astfel, 
în ultimul deceniu al mileniului doi, s-a constatat tendinţa de 
globalizare a unor ramuri industriale de producere a 
armamentului, sau de dezvoltare a cercetării militare 
specifice. Se remarcă, tot mai mult, creşterea preocupărilor 
permanente în domeniul posesiei sau a amplificării puterii 
militare nucleare a unor state. Sunt puteri militare nucleare 
care continuă perfecţionarea acestor arme sau a unora 
conexe lor, unele state depun eforturi pentru achiziţionarea 
lor, iar altele îşi creează potenţial tehnico-ştiinţific, economic 
şi rezervă de personal, care să le permită producerea şi 
dotarea cu astfel de arme, atunci „când vor considera 
necesar'!? Această stare de fapt duce la proliferarea armelor 
în zone care, anterior, nu prezentau pericol pentru 
comunitatea mondială, din punctul de vedere al acumulării 
unor arsenale militare. La acest început de mileniu, balanța 
puterii militare convenţionale între OCCIDENT (N.A.T.0.) şi 
celelalte state ale lumii rămâne, până la această dată, 
puternic înclinată în favoarea OCCIDENTULUI. 

Drept urmare a existenţei situaţiei anterior prezentate, 
unele state din ASIA şi AFRICA caută permanent să 
găsească noi căi de contrabalansare a puterii altor state. Dar, 
pentru că dezvoltarea unor capacităţi militare convenţionale 
puternice, implică timp, eforturi materiale şi umane uriaşe, 
acestea optează pentru achiziţionarea sau producerea 
armelor de distrugere în masă şi a mijloacelor purtătoare de 
astfel de arme. 

După perioada războiului rece, eforturile pentru 
dotarea cu arme de nimicire în masă s-au materializat în 
special, la statele care luptă pentru principii religioase sau 
ideologice extremiste. 

Specialiştii militari şi analiştii politici au subliniat 
mobilitatea probabilă a spectrului evolutiv al violenţei în 
lumea actuală, de la conflicte şi ostilităţi sporadice sau de 
joasă intensitate, cum ar fi terorismul şi războiul de guerilă, 
războaiele locale sau convenţionale, şi... până la „riscul major 
al unui război nuclear'!? 

În timpurile anterioare, acţiunile teroriste aveau o 
violență limitată, soldându-se cu omorârea câtorva persoane 
sau distrugerea unor instalaţii, dispozitive tehnice sau 
industriale. Aceste acte teroriste nu aveau urmări majore, 
eventual prin acţiunea lor, „atrăgeau atenţia” unor factori de 
decizie politică, administrativă sau a populaţiei, asupra 
faptului „că există organizația respectivă”. Actele de violență 
de proporţie sau volum mare, erau provocate numai de forțe 
militare puternice. Ulterior, în a doua jumătate a secolului al 
XX-lea, până la un anumit nivel, terorismul era capabil să 
producă distrugeri şi violențe mari. 

Astăzi, având în vedere posibilitățile financiare, 
materiale, tehnologice şi realitatea ultimelor acţiuni de acest 
gen, unele organizaţii teroriste ar putea produce acte cu 
repercusiuni masive, chiar incomensurabile (variantele 
folosirii unor arme biologice sau chimice, arme nucleare de 
mare putere) a căror evoluţie sau consecinţe nici măcar nu au 
putut fi real estimate. 

Pe de altă parte, este deja o realitate „cunoscută şi 
recunoscută”, faptul că terorismul este „un pivot important” în 
domeniul transferurilor ilicite de arme şi a unor tehnologii de 
vârf cu aplicabilitate dublă: militară şi civilă. Astfel, devin un 
factor accelerator al proliferării armelor sofisticate. 

Se poate, de asemenea, constata, fără însă a 
generaliza, că atât terorismul, cât şi armele de nimicire în 
masă, inclusiv cele nucleare, sunt mijloacele de luptă ale 
statelor care nu au capacități militare convenţionale suficiente 
asemenea altor state dezvoltate. 

Proliferarea dotării cu arme de nimicire în masă s-a 
produs cu prioritate, în zonele unde interferența dintre 
regimurile politice sau religiile diferite, a fost mai acută şi de 
amploare (exemplu: medierea exercitată şi sprijinul acordat 
de CHINA şi alte ţări, unor state musulmane în dotarea cu 
arme şi tehnologii convenţionale şi neconvenţionale). Greşeli 
s-au făcut în multe situaţii şi o parte sunt arhicunoscute în 
întreaga lume! 

Realităţile ultimilor ani, scot în evidenţă preocuparea 
din ce în ce mai constantă a organizaţiilor, reţelelor şi 
grupărilor teroriste de a folosi ameninţarea cu diferitele tipuri 
de arme de nimicire în masă (în fapt, a unor componente a 
acestora procurate sau în fapt - îmbinări artizanale - ale 
armelor de nimicire în masă care sunt numite azi „bombe 
murdare”). Uneori, amenințările respective, cu folosirea unor 
arme de distrugere în masă, nu au avut un suport real. Dar au 
existat, aşa cum aminteam anterior şi câteva situaţii reale în 
care s-au folosit efectiv componente ale unor arme de 
nimicire în masă (genul de armă chimică militară, precum la 
atentatele de la metroul TOKIO-OSAKA în anul 1995 şi de la 
Jocurile Olimpice din ATLANTA, în anul 1996). 

Este posibil, ca o parte din amenințările teroriste cu 
folosirea armelor de nimicire în masă, să fie folosite ca 
- amenințări de şantaj -. Rămân însă, cu aceeaşi mare 
probabilitate de utilizare în actele teroriste, armele şi 
sistemele moderne de explozivi clasici sau plastici de 
folosință militară. Totuşi, atitudinea şi măsurile antiteroriste şi 
contrateroriste trebuie să vizeze cu prioritate şi probabilitatea 
folosirii unor arme de distrugere în masă. Aceasta pentru că 
în astfel de situaţii, efectele folosirii lor chiar în cotă 
procentuală redusă, pot fi foarte mari asupra populaţiei 
respective. 

Sarcastic, pot spune că: „uneori, în zone de conflict 
militar local, tehnica militară de luptă, chiar din dotarea 
aceloraşi forțe, avea fabricaţii atât de diferite, de nu se mai 


SE je 


ştia în care să se tragă şi în care nu” (exemple: unele situații 
din războaiele locale în VIETNAM, INDOCHINA, Înălțimile 
GOLAN, GOLF etc.). Astfel de situaţii au putut permite să nu 
se descopere proveniența unor sisteme de arme, materiale 
militare etc., care au fost procurate inclusiv de unele reţele 
teroriste, cunoscându-se doar apartenenţa de fabricaţie! 

Comunitatea internaţională, prin eforturi comune şi 
unitare, poate să limiteze şi să reducă aceste pericole care 
pot avea repercusiuni la nivelul marilor aglomerări umane, a 
națiilor şi chiar a existenţei speciei umane. 

PARTEA | 
TERORISMUL INTERNAȚIONAL 


„Omoară unul — terorizează o mie.” 
Sun Tze 


CAPITOLUL 1 


PROBLEME GENERALE 
PRIVIND TERORISMUL 


Fenomenul terorismului, prin modul de manifestare la 
scară internaţională începând cu secolul al XX-lea, a devenit 
una din principalele ameninţări la adresa societăţii umane şi, 
implicit, a siguranţei statelor. Amplificarea în intensitate şi 
volum a actelor teroriste a dus la creşterea pericolului social a 
acestuia pentru structura şi unitatea social-umană actuală. 
Acţiunile de violență desfăşurate în diverse modalități de 
către persoane sau grupuri de persoane, prin care se 
atentează la integritatea corporală, bunurile sau viața unor 
demnitari, personalităţi politice, a membrilor lor de familie, a 
unor persoane din echipele de lucru ai acestora, cât şi cele 
săvârşite împotriva unor grupări politice, organizaţii sociale, 
instituţii, grupuri de persoane aflate în mod întâmplător sau la 
diferite activităţi, indiferent dacă sunt în locaţii publice sau 
private, sunt acte de terorism. 

Atunci când, astfel de acte sau acţiuni teroriste sunt 
îndreptate împotriva ordinii internaţionale şi pun în pericol 
direct sau prin implicaţiile conexe lor, relaţiile internaţionale, 
ele devin acte de terorism internaţional. 

În acest sens ele pot fi din gama: 

e amenințărilor directe împotriva păcii sau a existenţei 
umane; 

e creării şi cultivării de tensiuni sau deteriorării 
relațiilor dintre diferite state; 

e generării unor situaţii de conflict sau instabilitate pe 
un spaţiu, zonă geografică, între diferite mari religii, etnii etc.; 

e creării oricăror altor situaţii care ar prejudicia 
climatul internaţional normal. 

Creşterea permanentă a  periculozităţii acțiunilor 
grupurilor, filierelor, reţelelor şi organizațiilor teroriste este 
accentuată în zilele noastre şi de faptul că se extind foarte 
mult activităţile desfăşurate de acestea în afara teritoriilor 
țărilor lor de origine, devenind astfel astăzi, un flagel mondial. 

intre unele dintre cele mai puternice organizații 
teroriste şi unele structuri de crimă organizată 
transfrontalieră, se stabilesc tot mai frecvent cooperări şi 
colaborări strânse, legate de interese financiare, politice, 
umane etc. Acestea se materializează astăzi în foarte multe 
domenii, atât în planul pregătirii practice, a schimbului de 
date şi informaţii de interes pentru ei, a sprijinului material şi 
logistic, cât şi în pregătirea şi derularea corelată a unor 
acțiuni ale acestora.  Amplificarea interferenţelor 
colaboraţioniste pe plan internaţional între structurile teroriste, 
este evidentă în ultimele decenii. 

Confirmarea acestor realități o putem constata din 
desfăşurarea unor acte teroriste după anul 2000. 

De multe ori, cooperarea lor a ajuns la nivele foarte 
mari, chiar şi între unele organizaţii situate în zone geografice 
diferite. Astfel, aceste cooperări sau sprijinirea efectivă, au 
permis dezvoltarea caracterului internaţional al terorismului 
actual şi simbioza cu unele structuri de crimă organizată 
transfrontalieră, ceea ce a creat în timp premisele 
transformării lui în fenomen mondial şi mare flagel al acestui 
început de mileniu. 

A devenit o realitate crudă, folosirea gazelor toxice de 
luptă, din categoria celor folosite în acţiuni militare, precum 
cele iritante, sufocante şi chiar neuroparalitice, iar deținerea, 
procurarea, producerea, sau folosirea unor viruşi, microbi, 
dispozitive cu explozie nucleară sunt o ameninţare care 
oricând poate deveni realitate a actelor teroriste. 

Consecințele rezultate în urma unor atacuri teroriste de 
după anul 2000 (inclusiv cele din septembrie 2001 din S.U.A.) 
sunt reale confirmări, pentru înţelegerea urmărilor proliferării 
terorismului actual la nivel internaţional. Acestea au generat 
măsuri ferme ale guvernelor statelor respective şi se încearcă 
corelarea lor la nivelul întregului mapamond, în scopul 
prevenirii, descoperirii şi combaterii manifestărilor 
fenomenului terorist actual şi a cauzelor care îl generează. 

Printre condiţiile de bază folosite în dezvoltarea forței 
terorismului actual şi internaţionalizarea lui, pe un loc 
primordial se situează apariţia, în ultimele decenii, a unor noi 
aspecte privind proliferarea capacităților militare, a 
armamentelor convenţionale şi de distrugere în masă ale 
unor state. 

Evoluția actuală a situației internaționale, schimbările 
în raporturile de forțe mondiale, dezvoltarea sistemelor de 
arme convenţionale şi a celor de distrugere în masă la nivel 
incredibil, au generat adaptări şi modificări ale gândirii 
planurilor de acţiuni a unor structuri teroriste sau de 
criminalitate transfrontalieră. Aceste noi aspecte ale 
raporturilor de forțe pe plan mondial au generat unele 
schimbări conceptuale şi adaptări de noi metode teroriste. 

Terorismul este un suport important în domeniul 
transferurilor ilicite de bani, inclusiv de pe spaţiile crimei 
organizate transfrontaliere. Şi... o consecinţă, pot spune: 
„prin lunecare pe propriul suport existenţial”... este că 
terorismul internaţional devine un factor accelerator al 
extinderii armelor militare sofisticate, aflate în dotarea 
armatelor statelor dezvoltate ale lumii. 

Istoria ultimilor ani scoate în evidență preocuparea, din 
ce în ce mai constantă, a diferitelor structurilor teroriste de a 
ameninţa cu folosirea unor categorii de arme de nimicire în 
masă (sau a unor elemente ale acestora - sustrase sau 
uneori realizate artizanal - dar... similare prin putere şi efecte, 

cu sistemele militare moderne de arme de nimicire în masă; 
- aşa cum spuneam anterior - denumite in mod curent 
„bombe murdare”). lată de ce, există şi probabilitatea pe care 
trebuie să o avem în vedere, ca o parte din amenințările 
teroriste cu folosirea armelor de nimicire în masă să fie 
pericole reale, iar o parte să fie doar suportul unor diverse 
şantaje, structurile teroriste respective nefiind în posesia 
dispozitivelor respective. 

Majoritatea acțiunilor teroriste de până acum, aşa după 
cum am constatat, au fost realizate cu arme sau sisteme de 
explozivi clasici, plastici sau artizanali Dar... atitudinea şi 
măsurile antiteroriste trebuie să vizeze, cu prioritate, şi 
folosirea probabilă a oricăror elemente sau sisteme bazate pe 
arme de distrugere în masă. Aceasta pentru că efectele 
folosirii probabile a lor ar fi catastrofale pentru oamenii 
obişnuiţi! 

Consecința existenţei acestor pericole teroriste actuale 
este şi stabilirea unor direcţii de acţiune mondială, care pot 
contribui la instaurarea şi menţinerea respectului față de viață 
şi demnitatea umană şi... de ce nu, la apărarea vieții 
oamenilor! 

Prin prisma celor anterior prezentate, direcţiile 
generale de acţiune care pot ajuta la prevenirea proliferării 
terorismului mondial şi reducerea efectelor lui, sunt: 

1. Controlul producerii, transferului, circulaţiei ilicite, 
acumulărilor şi folosirii armelor mici, armamentului uşor, 
munițiilor şi explozivilor şi a limitării accesului unor persoane 
sau structuri neavizate; 

2. Prevenirea şi combaterea unor stări conflictuale şi a 
proliferării violenţelor generate de conflicte etnice, religioase, 
politice, culturale etc., care pot alimenta amplificarea 
fenomenului terorist sub oricare din formele lui; 

3. Prevenirea, descoperirea şi combaterea oricăror 
metode, forme şi mijloace de manifestare a terorismului 
actual; 

4. Acordarea unui regim de prioritate maximă 
preocupărilor privind dezarmarea nucleară, neproliferării 
armelor de distrugere în masă şi dezarmării convenţionale, 
atât la nivelul statelor lumii, cât şi a unor grupări sau 
organizații cu interese ostile. 

În ultima perioadă de timp, terorismul alături de crima 
organizată transfrontalieră cu vârful ei de lance, contrabanda 
şi traficul ilicit de arme, muniții şi droguri, au devenit 
adevărate forțe ale răului, care au capacitatea să modifice 
destine sociale, politice şi economice ale unor comunităţi, țări 
sau regiuni geografice întregi. 

Organizațiile teroriste sau cele de crimă organizată 
transfrontalieră exercită sub diferite forme presiuni, şantaje şi 
coruperea unor înalţi funcționari, pentru creşterea siguranţei 
desfăşurării actelor sau acţiunilor lor. Îşi amplifică activitățile 
de procurare sau spălare de bani, traficul ilegal de ființe, 
contrabanda cu armament şi muniții, materiale strategice sau 
cu dublă utilizare civilă şi militară, cu deşeuri toxice, droguri şi 
alte produse cu regim special, etc. care le asigură 
independenţa şi libertatea de manifestare şi acțiune. Aceste 
aspecte trebuie să le aibă în vedere toate instituţiile care 
luptă pentru contracararea  proliferării fenomenului 
terorismului internaţional. 

Toate acestea să fie subordonate scopului major al 
apărării comunităţii umane şi a existenței normale a acesteia 
pe PĂMÂNT. 


== 


CAPITOLUL 2 


DEFINIREA, CLASIFICAREA ŞI MODURILE DE 
MANIFESTARE ALE TERORISMULUI 
— TERORISMUL CLASIC — 


Pentru început vom porni analiza de la conţinutul şi 
clasificările legate de terorismul clasic. În partea a doua a 
capitolului vom prezenta câteva elemente despre terorismul 
actual, cel care astăzi se manifestă ca terorism internaţional. 

Analiştii politici acceptă în mod diferențiat definiția 
clasică a terorismului ca: „folosire deliberată a unor mijloace 
ce pot provoca teroare (îngrozire, înfricoşare, ameninţare, 
speriere, tiranizare, chinuire etc.) în vederea atingerii 
anumitor scopuri criminale”. 

Evoluţia în timp a definirii terorismului o pot evidenția 
prin conţinutul câtorva din aceste concepte cu adevărat 
istorice care au fost emise în decursul ultimului secol. Voi 
reda câteva din cele mai remarcabile apărute în succesiunea 
cronologică a timpului. 


A. Definiţia dată de LIGA NAȚIUNILOR în anul 1937 

„Toate actele criminale îndreptate împotriva unui stat 
sau făcute ori planificate pentru a crea o stare de teroare în 
mintea anumitor persoane, a unui grup de persoane sau a 
publicului larg”. 

Ea a reflectat preocupările guvernelor interbelice de a 
face față pericolului generat de mişcările anarhiste, comuniste 
cât şi a celor de eliberare de sub ocupaţia colonială. Poate a 

fost intenţionat o definire ambiguă şi largă care să permită 
„intervenţia legalizată” a unor mari puteri statale împotriva 
unor mişcări noi. Cert este că acest suport de definire a fost 
folosit, inclusiv de către guvernul britanic pentru a justifica 
reprimarea mişcării paşnice pentru obținerea independenţei 


fostei ei colonii, INDIA. 


B. Definiţia dată în STATELE UNITE ALE AMERICII 

prin Legea PATRIOT 

„acte periculoase pentru viața umană care se produc 
cu încălcarea codului penal al STATELE UNITE ALE 
AMERICII sau al oricărui Stat (din componenţa SUA)". 

Ulterior a fost considerată, inclusiv de criticii liberali, 
cât şi cei conservatori americani ca una dintre cele mai vagi, 
interpretabile şi arbitrarii definiţii ale terorismului, care 
permitea orice interpretare a unor fapte în funcţie de 
interesele urmărite. 


C. Definiţia dată în CODUL FEDERAL al STATELOR 
UNITE ALE AMERICII 

„Folosirea ilegală a forței şi violenței împotriva unor 
persoane sau proprietăți, pentru intimidarea sau pedepsirea 
unui guvern, a populaţiei civile, sau a unui segment de 
populaţie, făcută în scopul atingerii unor obiective politice sau 
sociale”. 

Această definire a introdus un concept nou: „act 
terorist pentru pedepsire" care a generat numeroase critici şi 
interpretări. S-ar părea că suportul acestei motivări a „definirii 
atât de curioase a terorismului” a fost generat de „atentatul 
terorist din OKLAHOMA”, al cărui motiv principal ar fi fost 
„pedepsirea F.B.I.-ului pentru intervenţia împotriva sectei 
Davidienilor din WACO — TEXAS, S.U.A.” 


D. Definiţia dată în LEGEA TERORISMULUI din 
MAREA BRITANIE în anul 2000 

În această lege, definirea actului de terorism este atât 
de largă încât include nu numai orice folosire a violenţei şi a 
amenințării pentru atingerea unor obiective politice, 
ideologice sau religioase, dar şi unele aspecte total curioase, 
precum:  „perturbarea sau interferența serioasă în 
funcţionarea unui sistem electronic"!? 

Sunt considerate tot acte teroriste acele acţiuni de 
amenințare cu folosirea armelor de foc sau a explozivilor care 
nu au ca scop influențarea guvernului sau crearea unei stări 
de panică sau teroare. 

Deşi este o lege specială destinată creării suportului 
legal în lupta împotriva terorismului, este foarte criticată. Ea 
permite o definire mult prea largă a termenului de terorism şi 
creează un suport pentru posibile abuzuri din partea 
guvernului MARII BRITANII. 

Spre exemplu: dacă o persoană în semn de protest îşi 
distruge un bun propriu, trăgând cu o armă de vânătoare ce o 
are în posesie, indiferent de motivul pentru care ar face-o, 
poate fi, conform acestei legi ar putea fi considerat terorist!? 
Consider ca este o absurditate o asemenea interpretare. 

Mulţi din cei care critică această lege argumentează 
punctul lor de vedere cu diverse exemple ipotetice (unele 
chiar comice şi absurde) gen: posibil activist de mediu sau 
ecologist, care în semn de protest ar putea ameninţa cu 
folosirea armei lui de vânătoare pentru a-şi distruge un bun 
aflat proprietatea personala în semn de protest...să 
spunem...privind aplicarea unei legi a mediului şi care... 
conform textului acestei legi a terorismului...ar putea fi 
considerat „terorist'!? 


E. Definiţia lansată de DEPARTAMENTUL APĂRĂRII 
al STATELOR UNITE ALE AMERICII 

„Folosirea calculată a violenţei ilegale pentru a instaura 
frica, în vederea intimidării sau pedepsirii guvernelor sau 
societăţilor, pentru atingerea unor scopuri în general politice, 
religioase sau ideologice”. 

Conţinutul definiţiei a fost dur criticat pentru că... 
permite aplicarea conceptului de terorism la nivel statal (stat 
terorist şi terorizat) şi astfel introduce arbitrariul legalității 
conferit pentru tribunalele americane. 

În acest sens, se poate considera de un tribunal 
american, „că uciderea unor cetățeni civili iranieni este 
considerată legală de către guvernul american şi deci, pentru 
ei nu constituie un act de terorism”. O astfel de situaţie s-a 
petrecut cu ocazia acordării sprijinului american pentru 
gruparea teroristă antiiraniană Mujahedin-e Khalq (MEK). 
Membrii acestui grup au primit în mod oficial statutul de 
„persoane protejate” din partea guvernului american, chiar 
dacă MEK se află pe lista oficială a grupărilor teroriste, emisă 
chiar de Departamentul de Stat American!? 

Mulţi din specialiştii actuali pe domeniul terorismului 
sau a unora conexe acestuia, au încercat pe baza diferitelor 
definiri date fenomenului „terorism”, să-l clasifice pe criterii 
mai exacte care să ajute la explicarea şi înțelegerea realității 
manifestării lui pe diferitele etape evolutive ale acestuia. 

Istoria evoluţiei galopante a terorismului, începând 
după anul 1970, a generat profunde preocupări de analiză 
ştiinţifică a acestuia. În decursul acestor câtorva decenii, au 
fost făcute numeroase noi clasificări ale terorismului. Dintre 
acestea, voi aminti unele care sunt mai interesante sau care 
prin modul de separare evidenţiază în fapt evoluţia 
fenomenului terorist al acestor ani. 

Pentru aceasta, respectivii au folosit diferite criterii de 
referință a fenomenului terorist. Cele mai uzitate criterii sunt 
cele care vizează: 


A. Aria de manifestare a terorismului. Poate fi sub 
formă de: 

a) terorism intern sau naţional, atunci când acţiunea şi 
consecințele nu depăşesc frontierele unui stat. Aceasta 
implică forma de manifestare internă. 

b) terorism internaţional, atunci când i se adaugă un 
element de extraneitate (urmări sau consecințe externe). 
Aceasta implică forma de manifestare transfrontalieră. 


B. Natura componentei sau conducerii 
respectivelor acte teroriste (deşi au aceeaşi denumire 
generică, trebuie înţelese în alt sens), astfel: 

a) terorismul intern este acţiunea care implică indivizi 
sau grupuri care îşi au baza şi acţionează în totalitate pe 
teritoriul statului respectiv fără conducere străină şi ale căror 
acte sunt îndreptate împotriva unor structuri sau elemente ale 
conducerii statului în cauză, altor structuri interne de stat sau 
politice, unor personalităţi ale vieţii publice sau unor categorii 
de populaţie din ţara respectivă; 

b) terorismul internaţional este o acţiune care implică 
indivizi sau grupuri de oameni care au anumite legături cu 
organizaţii teroriste externe sau cu o „putere/forță străină” 
acelui stat sau ale cărei activități depăşesc granițele naţionale 
ale unei ţări. Şi aceste două categorii de clasificări generează 
aceleaşi forme de manifestare: internă sau internaţională. 


C. Scopurilor urmărite, care generează două forme 
de manifestare: 

a) terorism de drept comun (individul sau gruparea 
care acţionează are la bază scopuri materiale/ostatici/bunuri 
a căror restituire este condiționată de obținerea unei 
răscumpărări sau eliberări de deţinuţi sau alte persoane 
reținute, alte facilități etc.); 

b) terorism politic (acţiunile teroriste urmăresc 
complicarea unor relaţii între state, sau organisme naţionale 
şi internaţionale, grupări etnice/religioase, fie chiar ruperea 
acestora etc. 

Specialiştii americani s-au preocupat profund, după 
1970, de studierea terorismului şi a transformărilor acestuia 
într-un real fenomen internaţional, ca urmare a creşterii la 
nivel mondial a multor manifestări violente cu preponderență 

prin acţiuni sau acte teroriste de amploare. Ei au cercetat 
problemele modurilor de manifestare a terorismului şi au 
înaintat, în anul 1975, rezultatele analizelor lor, inclusiv 
Senatului S.U.A. În acel material s-a evidenţiat una dintre 
clasificările actuale riguroase a formelor de manifestare a 
terorismului, care a rămas în actualitate. 

Conform acestora, terorismul actual poate fi: 

a) terorism diversionist — care are ca obiectiv 
primordial să creeze valuri de nemulțumiri în rândul populaţiei 
respective, provocând autorităţile la putere din statul 
respectiv, să ia măsuri de represiune excesivă. Acest gen de 
acţiuni şi acte teroriste vor să discrediteze şi demoralizeze 
respectivele autorităţi statale aflate la putere, pot duce la 
înstrăinarea populaţiei față de organele de conducere a 
statului respectiv. În acelaşi timp, respectivele acțiuni teroriste 
generează creşterea popularității şi prestigiului organizaţiei 
teroriste care îşi revendică autoritatea faptelor; 

b) terorism coercitiv — care are ca obiectiv primordial 
să genereze scăderea încrederii populaţiei în autorităţile 
aflate la putere în statul respectiv prin instaurarea şi 
menţinerea unui sentiment de teamă în rândul populaţiei 
civile şi demoralizarea acesteia. 

Astfel, a rezultat una dintre cele mai simple definiri 
care are la bază: „scopul şi modul de acţiune teroristă”. 
Pornind de la aceste considerente, terorismul este acceptat 
astăzi ca: „o tactică de lupta neconvenţională folosită pentru 
atingerea unor scopuri strict politice care se bazează pe acte 
de violenţa, sabotaj sau amenințare, executate împotriva unui 
stat, organizaţii, categorii sociale sau împotriva unui grup de 
persoane civile, având ca scop precis producerea unui efect 
psihologic generalizat de frică şi intimidare”. Obiectivul final 
este aplicarea de presiuni asupra entității umane respective, 
pentru a o determina să acţioneze în conformitate cu 
dorinţele teroriştilor, în cazul în care acest obiectiv nu poate fi 
îndeplinit prin alte mijloace convenţionale. 

Terorismul este un fenomen caracteristic unui conflict 
asimetric care este purtat de pe poziţii inferioare de forță 
(militară, politică sau economică etc.) şi în sine, el este o 
tactică de ultim resort şi sacrificiu. De multe ori, terorismul 
este greşit asimilat cu fanatismul, insurecția, crimele de 
război sau alte atrocități umane făcute de forțele armate ale 
unor state sau cu unele operațiuni clandestine (acoperite). 
Uneori, această confuzie este întreţinută cu intenţie fie din 
motive de propagandă, fie de manipulare a maselor de la alte 
probleme majore ale societăţii respective. 

La noi, cea mai acceptată definire a terorismului 
stipulată şi în legislația de specialitate este: „folosirea 
deliberată a unor mijloace ce pot provoca teroare (îngrozire, 
înfricoşare, ameninţare, speriere, tiranizare, chinuire etc.) în 
vederea atingerii anumitor scopuri criminale”. 

Într-un studiu consacrat terorismului, Alex Schmid a 
făcut o analiză a conţinutului a peste o sută de definiţii date 
terorismului. Din rezultatele acestei analize a  reieşit 
următoarea frecvenţă a unor concepte folosite: 

1. Violenţa şi forța (apar în 83.5% dintre definițiile 
analizate); 

2. Motivaţiile politice (apar în 65% dintre definițiile 
analizate); 

3. Frica şi accentul pe teroare (apar în 51% dintre 
definițiile analizate); 

4. Amenințarea (apar în 47% dintre definițiile 
analizate); 

5. Efecte psihologice şi reacţiile anticipate (apar în 
41.5% dintre definițiile analizate); 

6. Discrepanţa între obiective şi victime (apar în 37.5% 
dintre definițiile analizate); 

7. Acţiunile intenţionate, planificate, organizate şi 
sistematice (apar în 32% dintre definițiile analizate); 

8. Metodele de luptă, strategii şi tactici (apar în 30.5% 
dintre definițiile analizate). 

Din analiza conţinutul definirilor date terorismului şi 
rezultatele studiului anterior amintit, rezultă ca principală 
caracteristică a acestuia folosirea intimidării prin utilizarea 
actelor de violenţă. 

Scopurile şi motivațiile declarate sau nu, ale oricărei 
acțiuni teroriste există, indiferent de nivelul structurii care o 
execută, chiar dacă este un terorist singuratic sau o 
organizaţie puternică. Dintre acestea, cele mai importante 
sunt: 

1. Obținerea de bani şi avantaje 

După scenariile lansate în unele state capitaliste 
dezvoltate, o structură nonstatală, un stat slab sau instabil, 
are oricând interesul să câştige din vânzarea unor sisteme 
sau arme sofisticate sau de nimicire în masă pe care le are 
deja procurate. 

Un scenariu clasic ar fi următorul: „teroriştii au cel 
puţin 2 bombe nucleare. Guvernul (SUA) este ameninţat cu 
distrugerea unui oraş dacă aceştia nu vor primi o sumă foarte 
mare de bani. Americanii nu iau în serios prima ameninţare. 
Teroriştii îşi publică ameninţarea şi o listă de ţinte probabile şi 
detonează demonstrativ prima bomba nucleară. Atunci, 
Guvernul American plăteşte suma cerută şi încearcă să 
găsească teroriştii. Cu o parte din banii primiţi aceştia 
cumpără alte bombe nucleare amenințând cu detonarea şi a 
acestora dacă se vor mai continua încercările de a fi anihilaţi”. 
Motivația acţiunilor lor teroriste şi-o pot îmbrăca: fie în 
gigantica lor operaţiune de estorcare de bani, fie în diferite 
motive religioase, antiglobalizare, umanitariste etc., pentru a 
putea dezorienta formarea unei opinii clare şi unitare a 
populaţiei civile! 


2. Dorinţa de a răspândi un mesaj 

Actul terorist este comis cu scopul de a atrage atenţia 
asupra unei stări existenţiale, de a face cunoscut un anumit 
mesaj sau pentru a putea cere opiniei publice dezbaterea 

unei probleme, a unor fapte etc. Respectivii terorişti sunt 
interesaţi, în primul rând, de „accesul în direct la mijloacele de 
comunicare în masă pentru a transmite ceea ce vor să 
spună” mai mult decât să provoace un număr de victime. În 
acest sens, amintesc unele cazuri mai cunoscute: 

a) Theodore Kaczynski, un bolnav de schizofrenie, 
(supranumit „Unabomber”) a comis pe parcursul a 18 ani un 
număr de 23 de atentate, cu scopul pe care l-a declarat la 
final: de a obţine publicarea unor aşa-zise „manifeste proprii” 
(care conţineau un program aberant împotriva stadiului atins 
de ştiinţa şi tehnologia modernă ). 

b) un grup terorist (Weather Underground - afiliat cu 
mişcarea hippy), a acţionat în S.U.A. între anii 1969 şi 1975 
pentru a protesta împotriva războiului din VIETNAM şi a 
campaniei dusă de poliţie şi F.B.I. împotriva mişcărilor pentru 
drepturile civile. 


3. Răzbunarea şi pedepsirea 

Aceste genuri de acțiuni au din punctul de vedere al 
teroriştilor respectivi „un caracter justiţiar” de reinstaurare a 
dreptăţii sau de pedepsire şi răzbunare împotriva unor fapte 
deja petrecute. Astfel de acţiuni sunt destul de rare şi se 
materializează, în principal, în asasinatele politice. Printre 
cele mai cunoscute cazuri sunt: 

a) asasinarea primului ministru al ROMÂNIEI, 
ARMAND CĂLINESCU, de către legionari ca răzbunare 
pentru că au considerat că ar fi avut „un rol important” în 
uciderea liderului mişcării legionare româneşti, Corneliu Zelea 
Codreanu. Un alt caz istoric de asasinat „terorist-politic”, a 
fost cel al marelui om politic şi de ştiinţă, NICOLAE IORGA. 

b) asasinarea primului ministru al INDIEI, INDIRA 
GHANDI, de către propriile gărzi de corp (care făceau parte 
dintr-un grup terorist izolat denumit „sikh”), ca „pedepsire” 
pentru responsabilitatea sa în derularea faptelor cu ocazia 

„masacrului comis” de armata indiană la asaltul Templului de 
Aur din PUNJAB. 

c) asasinarea primului ministru al ISRAELULUI, 
YITZHAK RABIN de către un extremist sionist (membru al 
unui grup terorist izolat), drept „,pedepsire” pentru semnarea 
ACORDULUI de la OSLO, ce a fost interpretat de către 
extremiştii evrei ca „un act de trădare naţională”. 

d) atentatul împotriva conducerii F.B.I. din 
OKLAHOMA (sediul central), „întreprins ca răzbunare”, de un 
grup terorist izolat, pentru operațiunile întreprinse de F.B.I. 
împotriva unor secte religioase. 


4. Fanatismul religios 

Fanatismul religios este numai rareori motivul actelor 
teroriste, deşi percepția generală este contrară! Această 
confuzie este întreținută atât de tendința factorilor politici şi 
mass-media de a pune etichete de extremism religios unor 
organizații teroriste, cât şi unor grupuri teroriste care îşi 
asumă în mod fals motivații religioase pentru lărgirea propriei 
baze de susţinere în faţa populaţiei. O fac pentru a induce în 
eroare masele şi a câştiga susținători. 

În acest sens, mulți analişti pe domeniul terorismului 
consideră că adevăratul scop al existenței organizației 
teroriste Al Qaeda nu este fanatismul religios (islamic). Prin 
promovarea propogandistică, aceştia se folosesc abil de 
„masca fanatismului islamic” pentru a motiva politica de 
teroare ce o dezvoltă şi pentru a amplifica efectele actelor 
teroriste ce le întreprind. 

Printre cele mai cunoscute acţiuni teroriste motivate ca 
„fanatism religios” sunt: 

a) atentatul cu sarin comis de secta apocaliptică „Aum 
Shinrikyo” la metroul TOKYO-OSAKA în 1995 care s-a soldat 
cu 12 morţi şi câteva mii de răniţi. (care după unii specialişti 
nu a fost făcută pentru a anunţa un final apocaliptic al lumii, ci 

pentru a distrage atenţia poliției japoneze de la o anchetă 
criminală asupra liderului sectei)! 

b) atentatele comise de terorişti independenţi sau de 
către grupuri teroriste izolate, la sediile unor clinici medicale 
specializate în avorturi din S.U.A. 

c) asasinarea de către  extremişti islamici a 
traducătorului japonez (în 1993) şi rănirea gravă a editorului 
norvegian (în 1995) al cărţii „VERSETELE SATANICE" scrisă 
de către autorul britanic (de origine indiană) SALMAN 
RUSHDIE. Cartea a fost şi este considerată o blasfemie de 
amploare criminală la adresa PROFETULUI MAHOMED. 


5. Subminarea autorităţii de stat 

Multe dintre diferitele formaţiuni şi grupări teroriste au 
ca obiectiv principal sau secundar, subminarea puterii de stat, 
dar de regulă nu îl recunosc decât eventual, în subsidiar. 
Doar pentru mişcarea anarhistă acesta reprezintă motivul 
principal declarat pentru întreaga lor activitatea teroristă. 


6. Lupta pentru eliberare, emancipare şi obținerea 
puterii politice 

O expresie împământenită a acestor timpur spune în 
esenţă că insurgenţa este strategia celor săraci iar terorismul 
este strategia  săracului disperat! Grupările teroriste 
respective motivează că dacă idealurile lor legitime nu au 
putut fi obținute pe căi politice, militare sau economice, pot fi 
obținute prin acțiuni teroriste. Printre acestea se numără: 

a) lupta împotriva Apartheidului — UmKhonto we Sizwe 
(MK) grup terorist afiliat Congresului Național African 
(AFRICA DE SUD); 

b) lupta pentru independență sau autonomie — 
Mişcarea separatistă bască ETA, Armata Republicană 
irlandeza (IRA), Frontul de Eliberare al Quebeqului (FLQ) şi 
Organizația Tigrii Tamili (ELAM); 

c) lupta pentru emancipare economică şi politică: 
Mişcarea Zapatistă şi majoritatea mişcărilor comuniste de 
insurgență şi terorism. 

În unele cazuri, idealurile motivate iniţial, se convertesc 
sau se transformă într-un amestec demagogic declarativ 
pentru a justifica într-un fel, continuarea violenţei pe parcursul 
alunecării pe spirala terorismului. Unul din exemplele clare în 
acest sens este Manifestul Frontului de Eliberare al Quebeqg- 
ului (FLQ) în care, revendicările de autonomie sunt 
amestecate cu ideologia de stânga, lupta anticorupţie, 
protestul împotriva conducerii federaliste, unele revendicări 
sindicale etc. 

Alte organizaţii teroriste apelează la dezinformare şi 
manipulare pe motive că luptă pentru eliberare şi emancipare, 
pentru a-şi asigura recrutarea unor noi membri sau a-şi 
extinde influenţa şi sprijinul maselor. Şi... uneori o fac într-un 
mod foarte profesionist şi credibil, încât o parte a opiniei 
publice îi acceptă tacit sau convinşi deja de veridicitatea 
idealurilor popularizate de diferite organizaţii teroriste. Astfel, 
organizaţia Al-Qaida, care face o permanentă propagandă 
jihadistă, a difuzat la sfârşitul anului 2004, un video-clip de 
propagandă şi dezinformare în limba engleză, care s-a 
adresat tineretului musulman moderat din statele EUROPEI 
OCCIDENTALE. În acest material, difuzat pe mass-media, Al 
Qaida se prezintă şi identifică drept o mişcare de rezistență 
propriu-zisă care promovează jihadul global în numele 
rezistenței împotriva ocupației IRAKULUI. 

Actele teroriste ale diferitelor organizaţii de sorginte 
teroristă pot fi analizate din punctul de vedere al scopurilor 
declarate sau nu de ei, dar rezultate din fapte şi ca urmare a 
grupării acestora pe motivații de natură: psihologică, culturală 
sau raţională. 

Printre cele mai vehiculate motivații, în acest sens, ale 
terorismului sunt: 

a) Motivaţiile teroriste psihologice 

Ele sunt rezultantele unor insatisfacţii personale sau 
de grup ale teroriştilor, legate de evoluţia vieţii şi a năzuinţelor 
lor. Acest gen de terorişti consideră actele teroriste drept 
unicul scop al existenţei lor. Teroriştii motivaţi psihologic sunt 
foarte periculoşi şi dacă organizaţia lor are şi o puternică 
îndoctrinare ideologică, respectivii sunt foarte greu de 
nerecuperat ca oameni. 

Deşi printre terorişti nu a fost descoperit nici un 
psihopat, în sensul clasic al cuvântului (deşi din punctul meu 
de vedere „mulţi sunt psihopaţi”) există totuşi aspecte de care 
psihiatrii ar trebui să ţină seama: aceşti terorişti se consideră 
drept: unicii purtători ai adevărului şi dreptăţii! Ei nu au 
niciodată dileme privind părerile lor şi nu dau dreptate altora. 
Caută să impună şi celorlalți oameni, motivațiile lor 
antisociale şi îşi construiesc permanent grupuri umane şi 
motivaţionale de maniera - noi împotriva lor până la capăt -. 

Acest gen de terorişti motivează că tot ce este rău sau 
greşit, se situează în afara organizaţiei lor şi a celor pe care 
pretind că îi reprezintă. Această motivare permanentă,le 
justifică în concepţia lor, orice acţiune de umilire a victimelor 
şi îi eliberează de orice variantă de autoînvinuire. 

O altă caracteristică a  motivării psihologice a 
teroriştilor este izvorâtă din dorința expresă de a aparţine 
unui grup, filiere, organizaţii a lor. Indiferent de nivelul 
organizării structurii teroriste respective, dacă au puternice 
motivații psihologice personale, ei consideră foarte necesară 
justificarea permanentă a existenței grupului lor după 
principiul: o organizaţie teroristă trebuie să terorizeze. 
Acestea trebuie să comită, cel puţin, acte violente pentru a-şi 
motiva legitimitatea existenței lor. 

b) Motivațiile teroriste culturale 

Tipurile de culturi, în general, împart valorile şi 
motivează oamenii să acţioneze în mod diferențiat. Conţinutul 
şi sensul vieţii umane, în general, şi a celei a individului, în 
particular, este o caracteristică culturală a apartenenţilor la 
cultura respectivă. 

Aceste motivații sunt normale şi recunoscute în 
întreaga lume. Dar, interpretarea unor condiţii culturale 
existenţiale, poate avea un impact deosebit asupra motivării 
acţiunilor unor terorişti. În multe din comunităţile socio-umane 
în care indivizii sunt cultivați ca membri ai unui grup social 
bine definit şi cu reguli tradiţionale foarte precise (familie, 
neam, clan, trib, etc.), apare dorința de autosacrificare, de 
apărare a intereselor grupării culturale de care aparțin. 
Bazându-se pe aceste suporturi culturale, aceşti terorişti sunt 
formaţi psihologic în decursul timpului şi sunt cultivați să-şi 
dea viața pentru organizaţia lor şi scopurile pe care şi le-a 
fixat. Astfel, tot ceea ce nu se încadrează în sistemul şi 
criteriile lor de valori sunt fatidice, aducătoare de rău. Având 
motivaţia înlăturării răului, o fac fără remuşcări! 

Cultivând teama față de o exterminare culturală şi de 
pierdere a suveranităţii grupului etnic respectiv, apar 
motivațiile privind folosirea tuturor mijloacelor posibile de 
apărare şi...acestea îi conduc la manifestări pe întreaga 
gama de violenţă. Organizațiile teroriste ştiu că oamenii devin 
foarte sensibili atunci când le sunt amenințate valorile cu care 
ei se identifică precum: limba, religia, teritoriul natal, neamul. 

Sub motivaţia apărării preceptelor lor religioase, 
terorismul se poate manifesta extrem de violent. Nu pot fi 
calificate drept teroriste, motivațiile de profit, oricât de 
puternice ar fi ele. Evidenţierea lor ar crea însă, posibilitatea 
de a acţiona mult mai eficient pentru neutralizarea unor acte 
de terorism. 

Foarte important este să fie arătat şi caracterul politic 
al respectivei fapte de terorism, dacă acesta există. O 

asemenea latură evidenţiată, poate delimita fapta din punct 
de vedere juridic, de alte infracțiuni asemănătoare, ce se 
desfăşoară tot cu violență (crime, tâlhării, violenţă juvenilă, 
etc). 

c) Motivațiile teroriste raționale 

În principiu, acţiunile teroriste sunt planificate, 
organizate şi desfăşurate în funcţie de scopurile şi obiectivele 
ce şi le stabileşte organizația respectivă. Aceasta se face 
analizând şi corelând permanent eforturile cu efectele 
scontate, având la baza acestora forțele, mijloacele 
disponibile, datele şi informaţiile despre „adversari”. Mai mult 
chiar, la structurile teroriste, excepție făcând doar acţiunile 
„teroriştilor singuratici”, se face şi o permanentă analiză cu 
stabilirea profilelor de risc a acţiunii teroriste respective. 
Aceste operaţiuni de raționament managerial, generează 
căutarea şi găsirea unor moduri eficiente, uneori cu variante 
prognozate de evoluţie, pentru a-şi atinge obiectivele acţiunii 
respective, cu mai puţine forțe şi mijloace utilizate pentru 
realizarea efectelor teroriste planificate. Aceste moduri de 
analize şi hotărâri ale conducerii structurii teroriste implicate 
în respectiva acțiune sunt similare celor făcute de orice 
management al unei structuri organizatorice militare. 
Indiferent de motivațiile abordate şi de categoria respectivă 
de structură teroristă, toate au caracteristici principale 
comune care le dau profilul de violență într-o formă 
accentuată sau nu. 

Principalele caracteristici comune ale terorismului 
manifestate prin structurile implicate sau care ajută la 
proliferarea lui sunt: 

«* promovează scopuri şi obiective sociale sau politice 
extremiste; 

% desfăşoară majoritatea activităţilor şi faptelor prin 
metode şi acţiuni violente; 

% principalele ţinte ale acţiunilor teroriste sunt 
grupări/etnii ale populaţiei, personalităţi, alte organizații 

politice/etnice/religioase, guverne, unele ţinte militare şi civile, 
necontând efectele directe sau indirecte asupra unor state; 

% acționează, în cazul actelor teroriste, fără 
discernământ real atât în ce priveşte actul terorist propriu-zis, 
cât şi asupra efectelor asupra unor mase de populaţie civilă. 

Sensul larg al termenului de terorism, este înţeles de 
masele de oameni, ca utilizarea violenţei împotriva unor 
necombatanţi, cu scopul de a atinge un obiectiv ideologic, 
teritorial, economic, cultural, etnic, religios, etc. 

Din cele prezentate anterior, rezultă clar că actele sau 
acţiunile de terorism pot fi comise de către indivizi, grupuri, 
rețele, organizaţii teroriste sau chiar state. 

lată de ce, o formă istorică clasică, e drept particulară 
a terorismului în general, a fost şi este terorismul de stat. El 
se poate manifesta atât terorism intern, cât şi internaţional. 
Terorismul de stat constă în acte de violenţă şi opresiune 
exercitate cu deosebire de fostele puteri coloniale împotriva 
unor mişcări de eliberare naţională, sau atunci când un stat 
impune populaţiei sale condiţii de viaţă inumană sau încalcă 
în mod grav drepturile şi libertăţile fundamentale ale omului, 
ca ființă şi existenţă. 

In gama generală a modurilor de manifestare clasică a 
terorismului intră: 

e terorismul individual sau terorismul singuratic; 

e terorismul făcut de teroriştii nealiniaţi sau aşa zişii 
„terorişti independenţi”; 

e acţiunile unor fracțiuni de grup terorist; 
terorismul unor grupuri sinucigaşe; 
acțiunile unor grupări fanatic-religioase; 
acțiunile unor terorişti rebeli sau insurgenți; 
acţiunile unor grupările teroriste; 
acțiunile unor reţele teroriste naţionale; 
acțiunile organizaţiilor teroriste transfrontaliere; 
“unele acţiuni ale aderențţilor şi susținătorilor 
direcţi sau indirecţi ai oricăror din cei enumerați anterior 

(inclusiv cele desfăşurate de unele state, secte religioase, 
instituții financiar-bancare, în sensul sprijinirii terorismului). 

Problemele legate de definirea şi acceptarea 
termenilor de „terorism, teroare”, atât în ce privesc pe 
executanti, victime, susținători şi simpatizanți ai acestora, nu 
sunt pe deplin clarificate nici pe plan internațional, nici în 
concepțiile multor state. Opiniile manifestate sau chiar 
susținerea de către unele personalități mondiale sau state, 
uneori sunt interpretate sau sancţionate mondial sau naţional, 
alteori nu!? Interpretabile sunt chiar şi instituţiile internaţionale 
prin unele luări de poziţie, decizii şi acţiuni în domeniul 
interpretării şi combaterii terorismului şi a diferitelor acţiuni 
particulare ale lor. De multe ori, suportul de interpretare poate 
să fie dictat fie de interese politice, ideologice, economice, 
culturale sau de... „inexplicabile interpretări”! Să încercăm să 
înțelegem...(cum şi de  ce?): personalități mondiale 
considerate ca susținători ai teroriştilor, ai unor acțiuni şi acte 
teroriste, zeci de ani... la un moment dat, au fost recunoscuți 
ca promotori şi activişti ai — PĂCII MONDIALE - (Uri Avnery, 
Yitzhak Shamir etc.), iar alții au primit chiar PREMIUL NOBEL 
PENTRU PACE (Nelson Mandela, Yasser Arafat etc.). Şi... 
nu vreau să merg mai departe cu analiza... până la... unele 
state care, în anumite perioade de timp au încurajat, 
promovat sau aplicat „terorismul de stat” fie pe plan intern, fie 
în relaţiile lor cu alte state !? 

Printre principalele structuri implicate sau care ajută la 
proliferarea activităților teroriste sunt: 

e organizaţiile teroriste propriu-zise — promovează 
scopuri şi obiective sociale sau politice extremiste; 
desfăşoară majoritatea activităţilor prin metode şi acțiuni 
violente. Principalele ţinte ale acţiunilor teroriste sunt: 
grupări/etnii ale populaţiei, personalităţi, alte organizații 
politice/etnice/ religioase, guverne ale unor state etc. Ele 
acționează, prin acțiuni şi acte teroriste, fără discernământ 
real atât asupra unor ţinte militare şi civile, necontând efectele 

directe sau indirecte ale actului terorist propriu-zis, asupra 
populaţiei civile. 

e unele structuri din crima organizată transfrontalieră 
sau locale din unele state, prin implicarea lor directă sau 
indirectă în creşterea eficienței unor acţiuni sau acte teroriste. 
Între activităţile de acest gen pot fi amintite: 

— traficul ilegal sau contrabanda pe domeniul de 
procurare a unora din materialele necesare actelor teroriste; 

— dispozitive de transport la ţintă sau de declanşare a 
altora, inclusiv componentele electronice ale acestora; 

— deşeuri radioactive şi surse de izotopi radioactivi; 

— materiale strategice; 

— procurarea de substanţe chimice periculoase sau de 
precursori chimici ai acestora; 

— procurarea de culturi biologice şi medii de creştere 
ale acestora sau toxine din gama armelor biologice sau 
bacteriologice, inclusiv aparatura tehnică necesară; 

— alte categorii de arme şi produse cu regim special; 

— implicarea, la solicitarea unor rețele teroriste, în 
procurarea unor date, informaţii, produse şi materiale având 
caracter militar sau regim special (performanţele unor tipuri 
noi de arme militare etc.); 

— date şi informaţii secrete despre depozite militare, 
accesul şi sistemul de pază al acestora; 

— date şi informaţii despre diferitele transporturi de 
armament şi muniții, transferuri de materiale şi produse 
strategice etc.; 

— date şi informaţii despre persoane cu funcții 
importante în diferite structuri ale statelor care pot fi folosite la 
şantajarea acestora sau a familiilor lor etc.; 

— transferuri sau operaţiuni de spălare a banilor; 

- orice alte activități criminale care au scopul de a 
ajuta, sprijini sau coopera cu unele structuri teroriste. 

Dacă aspectele prezentate până acum au vizat 
terorismul clasic, în continuare vom vedea, unele 
particularităţi ale modului de manifestare a terorismului actual 
şi a organizaţiilor lui moderne. 


ORGANIZAȚIILE TERORISTE ŞI MODURI DE 
MANIFESTARE A TERORISMULUI ACTUAL 


În ceea ce priveşte realizarea scopurilor şi obiectivelor 
actuale ale terorismului, evoluţia modurilor de manifestare 
este generată de scopurile constituirii respectivelor organizații 
teroriste. Ele pot urmări în timpurile actuale, fie săvârşirea 
unor acţiuni simultane, fie în serii sau aş putea spune cu 
„nivele graduale de extindere a terorismului, fie independente 
zonal sau... corelate pe plan intern şi internațional”. 

In fapt, acestea se pot pregăti şi desfăşura fie pe 
teritoriul unui singur stat, fie a unei anumite zone geografice, 
continent sau chiar intercontinental! Şi... uite aşa au ajuns... 
prin evoluţia formelor clasice de manifestare a terorismului, 
actualele organizații şi rețele teroriste, să devină flagel 
transnational şi să se mondializeze alarmant! 

Dar, să pornim analiza evoluţiei de la prezentarea 
formelor, existenței şi a modurilor de manifestare a 
terorismului actual de la organizaţiile prin care există el. În 
esenţă, aceste organizații teroriste reflectă prin formele lor de 
manifestare concretă, evoluția fenomenului. 

Pe baza promovării unor departajări a terorismului 
actual, din cele anterior prezentate, s-au dezvoltat în timp, 
diferite clasificări ale categoriilor de organizaţii teroriste 
existente acum în lume. 

Multe dintre acestea, folosite actualmente, clasifică 
organizațiile teroriste actuale în: 

a) etnice, religioase, naţionaliste; 

b) revoluţionare (autointitulate); 

c) anarhiste (cu ideologii eterogene, confuze); 

d) patologice sau individuale (acestea nu motivează şi 
nu-şi precizează clar scopurile şi obiectivele, afişează 
motivații, cum ar fi: neacomodarea într-un anumit mediu 
social, organizaţional, familial etc.); 

e) grupări neofasciste, de extremă dreapta (cum ar fi: 
„Nucleele Armate Revoluţionare”, „Ordinea Nero”). În unele 
state, acest gen de grupări acţionează cu acordul tacit şi 
sprijinul unor  guvernanţi (exemple: „Ojo per Ojo” în 
Guatemala; Escadroanele Morţii în Brazilia). Organizațiile de 
extremă stânga s-au dovedit a fi, în ultimul timp, mult mai 
sângeroase decât cele de extremă dreapta (exemple: 
Brigăzile Roşii italiene; RAF-ul german;); 

f) grupările de mercenari ideologici. Ele au în mod 
frecvent spaţiul de activitate transnaţional (exemplu: Rengo 
Segikun din Japonia). 

Fiecare din aceste 6 categorii de organizaţii teroriste 
au generat moduri de acţiune specifică diferită, care se 
manifestă şi acum. 

După anul 1989, preocupările specialiştilor americani 
pe domeniul studierii terorismului s-au amplificat şi ca urmare 
a apariției unor noi probleme. 

In anul 1990, Departamentul Apărării al S.U.A. aprecia, 
că datorită aspectelor noi de existenţă a fenomenul „terorism 
au apărut următoarele moduri de manifestare: 

a) terorism organizational — care acţionează prin 
grupuri mici cu omogenitate politică. Ele nu sunt capabile să 
dezvolte simpatia şi sprijinul popular în favoarea poziţiilor lor 
radicale şi folosesc acțiunile şi actele violente pentru a-şi 
câştiga influenţa zonală (exemple: „ETA” din Spania; „RAF-ul” 
din Germania; „Celulele Combatante” din Belgia etc.). În 
decursul acestor ani, unele grupări au devenit transnaţionale 
(exemplu: „Abu Nidal” din Palestina); 

b) terorismul insurgent — este de regulă practicat de 
separatiştii etnici şi de rebelii politici. Formele de manifestare 

concretă sunt: acţiunile de natură paramilitară sau de gherilă. 
Prin acest mod de acţiune teroristă, respectivii îşi reduc în 
timp credibilitatea grupului lor, legitimitatea şi sprijinul popular 
(exemplu: Armata Populară — aripa comunistă — din Filipine); 

c) terorismul sponsorizat — astfel de grupări şi acţiunile 
lor sunt sprijinite de unele state suverane (exemple: grupările 
sprijinite de state, precum lrak, Iran, Libia, Afganistan etc.). 
„Genul de sponsorizare de stat” poate atinge mai multe grade 
de implicare: directă; încurajare, asistată logistic şi material; 
acoperire şi sprijin ideologic; asistenţa instrucţională etc. 

Evoluţia actuală a fenomenului terorist generează prin 
formele de manifestare şi pe următoarele genuri: 

1. Terorism patopolitic. Folosesc ca singură formă de 
exprimare violenţa brută şi au, de regulă, un mod de acţiune 
„Ccurios”, chiar irațional. Scopul declarat al acestora este de a 
apăra interesele etniei respective sau culorii căreia îi aparţin. 
Organizaţii teroriste reprezentative ale acestei forme de 
manifestare sunt grupările naţionaliste (ex. A.NE., din 
S.U.A.); 

2. Terorism psihotic. În general, aceştia acţionează 
împotriva unor personalităţi politice. Promotorii acestuia sunt 
persoane care provin, de regulă, din categoria de indivizi cu 
probleme de adaptabilitate socială sau de comportament 
deviant care nu au fost integrați social şi organizaţional. De 
asemenea pot proveni din familii dezorganizate social; 

3. Terorism „autorizat”. Formă de manifestare ce se 
caracterizează prin abaterea de la înţelegeri internaţionale, 
reguli sau cutume (exemple: folosirea armei atomice asupra 
Japoniei, implicarea personalului C.I.A. în unele asasinate 
politice din America de Sud etc.); 

4. Terorism pirateresc sau criminal. Această formă de 
acțiune teroristă forțează obținerea unei recompense 
importante, după care teroriştii se retrag sub „acoperirea” 
ostaticilor ce îi deţin aşteptând rezultatele; 

5. Terorism „sălbatic sau al bâtei'. Aceştia acţionează 
în forme anarhice, folosind metode bazate pe masacre 
terifiante, mergând până la adevărate orgii criminale. Se 
practică în mod obişnuit atât la nivele intertribale, cât şi între 
unele familii sau grupări mafiote. Astfel de acte teroriste sunt 
specifice zonelor unde există asemenea structuri. 

6. Terorism practicat de aşa zişii „vigilent. Acţiunile lor 
se fac cu aprobarea tacită a regimului politic care este în 
pericol şi se aplică opozanților respectivului regim (respectiv 
asupra dizidenţilor). Au moduri de manifestare preluate de la 
alte structuri teroriste şi uneori nu-şi revendică acţiunile 
întreprinse. 

7. Terorism organizational. Se exercită prin acţiuni 
corelate, simultane sau succesive efectuate la nivelul întregii 
organizații teroriste. Este utilizat de autointitulatele „organizații 
revoluţionare” sau de tip mafiot, împotriva respectivului stat 
de drept care utilizează măsuri drastice împotriva lor. 

8. Terorism pragmatic. Se manifestă prin acţiuni 
violente ce au ca scop expres obținerea sprijinului populaţiei 
pentru actele de extorcare de fonduri financiare sau de 
declanşare a unor proteste ale populației (greve, mişcări de 
stradă etc.). 

9. Terorism funcțional. Organizaţia teroristă se 
manifestă violent prin toate mijloacele de care dispune pentru 
a obţine avantaje strategice majore într-o anumită zonă, 
structură sau domeniu de activitate din teritoriul respectiv. 

10. Terorism manipulativ. Aceasta formă de acţiune 
este folosită în scopul de a crea unele situații de negociere 
prin mijloace specifice organizaţiei teroriste respective, 
utilizând inclusiv, mijloacele de comunicare în masă pentru 
influențarea şi direcționarea simpatiei opiniei publice în 
scopul atingerii obiectivelor urmărite de ei. 

11. Terorism simbolic. Formele de manifestare şi 
metodele teroriste folosite de ei vizează expres simbolurile 
deosebite care reprezintă partea adversă şi prin a cărei 

eliminare se încearcă obținerea de avantaje etnice, politice 
sau de altă natură. 

La majoritatea acestor forme de manifestare, metodele 
şi modurile de acțiune rămân cele clasice a acţiune a 
terorismului: 

a) răpirea de persoane; 

b) schimbul de ostatici; 

c) tortura fizică şi cea psihică; 

d) şantajul sub toate formele lui; 

e) execuțiile sumare; 

f) asasinatele; 

g) formele „violenţei oarbe”: 

— exploziile; 

— incendierea; 

— distrugerea unor edificii publice, sau altor 
construcţii de interes comunitar local, naţional, 
internaţional. 

Uneori se mai adăugă la acestea şi: 

a) ameninţarea sau folosirea unor elemente ale unor 
arme de distrugere în masă (nucleare, termonucleare, 
biologice, bacteriologice etc.); 

b) ameninţarea sau chiar declanşarea unor cataclisme 
de genul celor naturale (inundaţii prin distrugerea unor baraje, 
incendierea unor zone împădurite, petroliere sau agricole, 
provocarea unor avalanşe, blocări de defileuri şi tuneluri, 
alunecări de teren etc.). 

E drept că aceste două moduri de acţiune sunt de 
multe ori folosite doar la nivel de ameninţări sau scenarii 
teroriste şi... sperăm ca teroriştii să nu aibă acces des la 
mijloacele de a le pune în aplicare (arme de distrugere în 
masă şi provocarea unor cataclisme similare celor naturale 
sau accidentelor ecologice) pentru că nimeni nu mai poate 
garanta că odată declanşate, „cineva va mai putea ţine sub 
control evoluţia lor şi opri extinderea acestora către distrugeri 
catastrofale pentru comunitatea umană respectivă ,„! 

CAPITOLUL 3 


FORȚE ŞI MIJLOACE CE POT FI IMPLICATE ÎN 
PREGATIREA ŞI DESFAŞURAREA UNOR 
ACŢIUNI TERORISTE 


A. FORȚE CE AR PUTEA FI IMPLICATE ÎN 
PREGATIREA ŞI DESFAŞURAREA UNOR ACȚIUNI 
TERORISTE 


Consecințele terifiante ale unor acte teroriste au 
mobilizat organismele internaționale reprezentative ale 
statelor lumii, guvernele progresiste ale unor tări, instituțiile 
neguvernamentale şi populația să ia atitudini şi să acționeze 
pentru combaterea oricăror forme de manifestare a 
terorismului pe plan mondial. Mass-media a avut şi are un rol 
foarte important în prezentarea reală a unor dezastre 
provocate de mâna unor oameni împotriva altora prin acţiuni 
teroriste de amploare asupra populaţiei civile. Au rămas ca 
amintiri crude şi dureroase, actele teroriste sau amenințările 
dejucate cum au fost cele din: 
e 8 septembrie 1972 — Munchen, GERMANIA; 
e 4 noiembrie 1979 — Teheran, IRAN; 

6 octombrie 1981 — Cairo, EGIPT; 

23 octombrie 1983 — Beirut, LIBAN; 

martie 1993 — Bombay, INDIA; 

20 martie 1995 — Tokio, JAPONIA; 

martie 1995 — Oklahoma F.B.I., S.U.A; 

25 iunie 1996 — Dhahran, ARABIA SAUDITĂ; 

e 7 august 1998 — Nairobi (KENIA) şi Dar Es Salaam 
(TANZANIA); 

11 septembrie 2001, S.U.A; 

25 decembrie 2003, PAKISTAN; 

27 decembrie 2004, ITALIA; 

din 11 martie 2004, Madrid, SPANIA; 

7 septembrie 2005, Londra, M. BRITANIE. 

11iulie 2006-Bombay, INDIA; 

29 iunie 2007 — Londra, M. BRITANIE. 

Până în momentul de față sunt semnalate pe plan 
internaţional ca state care au sponsorizat sau sponsorizează 
procurarea, dezvoltarea sau sprijinirea capacităţilor sau unor 
materiale din domeniul armelor de nimicire în masă: Cuba, 
Iran, Irak, Libia, Coreea de Nord, Sudan, Siria. Unele din 
aceste state sprijină şi organizaţii teroriste prin promovarea 
sau cultivarea unor obiective politice sau sociale, prin acţiuni 
violente ilegale, constrângerea unor grupări politice , partide, 
guverne sau populaţie civilă. 


B. MIJLOACE UTILIZATE ÎN PREGĂTIREA ŞI 
DESFAŞURAREA UNOR ACȚIUNI TERORISTE 


B.1 Folosirea armelor mici, armamentului uşor, 
muniției şi explozivilor clasici 

Comunitatea internaţională este serios preocupată de 
producerea, transferul şi traficul ilicit a armelor mici, 
armamentului uşor, muniției aferentă lor şi a explozivilor 
clasici, acumularea lor excesivă şi răspândirea alarmantă în 
toate regiunile geografice ale lumii. Consecințele acestora au 
un spectru foarte larg: criminalitate transnaţională organizată, 
terorism, conflicte interne între diferite grupări etnice, politice 
etc. din acelaşi stat, conflicte zonale (inclusiv cele de 
frontieră), amenințând serios prin proliferare ilicită, inclusiv 
pacea, reconcilierea, siguranța, stabilitatea socio-economică 
şi dezvoltarea civilizației umane. 

Implicaţiile pe care sărăcia şi subdezvoltarea le pot 
avea în proliferarea traficul ilicit cu arme şi muniții şi sprijinul 
unor acţiuni teroriste constituie o preocupare majoră a tuturor 
organismelor mondiale şi statelor dezvoltate ale lumii care se 
preocupă de respectarea evoluţiei vieţii pe Pământ, a 
cultivării demnităţii umane şi dezvoltării unei culturi a 
păcii. 

Preocuparea internaţională şi necesitatea urgentării 
eforturilor comune, cât şi amplificarea conlucrării între 
structurile şi rețelele de terorism, crimă organizată, trafic de 
droguri etc. şi traficul ilicit cu arme şi muniții este tot mai 
elocvent materializată prin atitudinea O.N.U. şi a multor state 
față de aceste pericole reale. 

Organismele de profil ale O.N.U., alte organizații 
internaţionale şi instituţii internaţionale şi naţionale veghează 
permanent la respectarea embargourilor de arme decise de 
Consiliul de Securitate în conformitate cu CARTA O.N.U. 

ROMÂNIA, alături de celelalte state progresiste ale 
lumii, îşi intensifică eforturile în definirea, reducerea graduală 
şi eliminarea consecinţelor problemelor asociate traficului ilicit 
cu arme şi muniții căutând şi aplicând modalităţi de rezolvare. 

Explozivii clasici sunt grupe speciale de substanţe 
care, sub influența unor acțiuni exterioare, relativ slabe 
(percuție, împungere, încălzire, comprimare), pot suferi 
transformări chimice rapide, însoţite de o degajare rapidă de 
căldură şi de formarea unui volum de gaze puternic încălzite, 
care pot executa un lucru mecanic de distrugere sau 
azvârlire. 

În afara importanței pentru domeniul militar, explozivii 
au importanţă foarte mare şi în alte sectoare ale economiei, 
ca: industria extractivă a cărbunelui, minereurilor feroase şi 
neferoase; în agricultură la defrişări şi canale; în construcții la 
derocări şi demolări; în industria petrolului; în geologie şi 
arheologie etc. 

Cercetările din diferite țări au fost direcționate către 
găsirea unor tehnologii care să asigure explozivi sau 
amestecuri explozive cu performanţe tot mai mari, din materii 
prime uşor de obținut, la un preţ de cost tot mai mic, cu 
siguranţă în depozitare, manipulare, şi utilizare. 

In consecință, actualmente pe plan mondial, cercetările 
se desfăşoară pe două direcţii principale: una vizând 
realizarea unor explozivi brizanți sau de inițiere cu 
performanţe din ce în ce mai mari (sensibilitate, brizanţă, 
putere, viteză de detonație, stabilitate, etc.) care să acopere 
cerințele folosirii lor în scopuri militare, iar o altă direcţie 
generată de folosirea lor în diferite sectoare ale economiei 
care caută să asigure prepararea unor amestecuri explozive 
cât mai ieftine din materii prime existente din abundență în 
natură sau economie, cu performanţe cât mai apropiate de 
explozivii cristalizaţi folosiți în domeniul militar. 

Rezultanta acestor eforturi în cercetare este că, astăzi, 
se pot prepara amestecuri simple din două sau mai multe 
substanțe chimice, unele foarte uşor de realizat pentru că, 
atât materia primă, rețetele de preparare, costurile sunt la 
îndemână. Pe de altă parte, nu necesită instalaţii speciale şi 
personal de înaltă specializare. Unele din ele pot fi preparate 
prin simpla amestecare a substanţelor la locul de utilizare în 
câteva minute. 

lată de ce, organizaţiile teroriste sunt direct interesate 
de domeniul explozivilor şi pericolul folosirii lor este foarte 
mare în orice zonă de interes şi timp de interes pentru 
terorism. 


B.2 Folosirea armelor de nimicire în masă sau a 
unor sisteme similare acestora 
Intelegerea pericolului amenințării teroriste cu folosirea 
unor arme de nimicire în masă trebuie avută în vedere 
datorită importanţei următorilor factori: 
e puterea de distrugere foarte mare a armelor de 
nimicire în masă; 
— 50 — 


e posibilitatea şi disponibilitatea folosirii armelor şi 
materialelor; 

e existenţa şi organizarea unor structuri, organizații, 
state care încearcă, deţin, sau pot produce arme de nimicire 
în masă; 

e proliferarea masivă a rețelelor de crimă organizată 
transnaţionale; 

e declinul şi prăbuşirea unor economii statale slabe; 

e posibilitatea accesului la informaţii pe domeniul 
producerii şi folosirii armelor de nimicire în masă (inclusiv 
rețete şi persoane ce pot fi consultate pe internet). 

Disponibilitatea procurării unor componente de arme 
de nimicire în masa, este favorizată de: 

e căderea economică a fostelor state URSS amplifică 
riscul scurgerii de informații, procurării de materiale, 
componente şi racolarea unor specialişti cu experienţă ce au 
lucrat pe acest domeniu prin oferte tentante de muncă şi 
plată în alte state etc.; 

e precaritatea uneori a controalelor la trecerea unor 
frontiere şi posibilitatea coruperii funcţionarilor prin tentaţii 
materiale; 

e inexistența unui inventar al materialelor fisionabile 
disponibile în anumite zone geografice sau state; 

e vulnerabilitatea unui control al exploatării acestora; 

e desfăşurarea unor exerciţii de testare sau a unor 
experiențe cu arme de nimicire în masă (inclusiv teste 
nucleare) în unele state aflate în zone de conflict (INDIA, 
PAKISTAN etc.) sau care nu sunt semnatare a unor convenții 
sau acorduri de control internaţional; 

e încercări şi tendinţe de procurare a unor arme de 
nimicire în masă sau materiale pentru acestea, de către unele 
state sau operatori nestatali din ORIENTUL MIJLOCIU; 

e apariţia şi perpetuarea unor acte de trafic ilicit sau 
contrabandă cu substanţe nucleare şi existența unor cereri în 

domeniul acesta pe piaţa neagră — prețul oferit unui „furnizor” 
pe domeniu se situează astfel: 


pentru 1kg uraniu până la 5 mil. $; 
„— 1kg plutoniu -= -7 300 mil. $; 
„— 1kg osmiu187  -„- -,„- 100 mil. $; 


Rețelele de crimă organizată pot fi implicate pe 
domeniul contrabandei cu aceste materiale şi mijloacele 
purtătoare ale lor, astfel: 

e deşeuri radioactive; 

e metale; 

e surse de izotopi radioactivi; 

e arme şi alți purtători de arme de nimicire în masă. 

Coruperea sau şantajarea unor militari sau funcţionari 
din zonele unde este semnalată existența unor astfel de 
produse fac parte din metodele folosite pentru procurarea 
unor materiale sau componente din gama armelor de nimicire 
în masă sau pentru culegerea de date şi informaţii legate de 
fabricarea, depozitarea, transportul, paza unor astfel de 
arme. 

Un act terorist nuclear ar putea îmbrăca în principal 
una sau mai multe din următoarele forme: 

e producerea şi folosirea unui dispozitiv nuclear 
improvizat; 

e sustragerea unei arme nucleare; 

e pregătirea unui sabotaj sau „accident” la o instalaţie 
nucleară în funcţiune (centrală nucleară, bază de lansare sau 
depozit de rachete nucleare, submarine atomice, centre de 
cercetări nucleare, instalații pentru recuperarea deşeurilor 
nucleare etc.); 

e detonarea unui dispozitiv nuclear; 

e sustragerea unui material nuclear special; 

e producerea unui dispozitiv de dispersie radiologică; 

e sustragerea unui material nuclear secundar; 

e amenințarea sau tentativa comiterii unuia din actele 
anterioare; 

e sabotarea funcţionării unor instalaţii nucleare sau 
conexe direct acestora. 

Armele de nimicire în masă sau componente din 
acestea (sisteme similare acestora) ar putea fi folosite ca 
ameninţare sau chiar utilizate de terorism datorită: 

e potenţialului distructiv foarte mare al acestora; 

e disponibilității crescute al acestor arme şi 
materialelor componente pe anumite pieţe; 

e unor facilități sau uşurinței cu care unele state 
tratează, ignoră sau sprijină rețele de crimă organizată sau 
teroriste. 

Amenințarea cu folosirea diferitelor categorii de arme 
de nimicire în masă ar putea, din punct de vedere al riscului, 
suporta următoarea clasificare graduală: 

1.cu probabilitate mare de ameninţare teroristă cu 
folosire sunt componentele: 

e armelor biologice şi bacteriologice (toxine 
biologice); 

e unora din categoria chimicalelor industriale 
toxice sau a unor compuşi chimici similari 
preparaţi special pentru a fi periculoşi pentru 
om, floră, faună sau climă. 

2. cu probabilitate medie de ameninţare teroristă de 
folosire: 

e materiale radioactive cu emisiune de 
radioizotopi; 

e a unor agenţi patogeni biologici. 

3. cu probabilitate mică de ameninţare la folosire: 

e a armelor chimice sau nucleare din dotarea 
unor forțe militare ale unor state. 

Această clasificare evidenţiază că amenințarea cu 
folosirea unor materiale, compuşi sau substanțe din gama 

armelor de nimicire în masă este mai probabilă la cele cu 
efecte mai mici, dar există şi riscul proliferării efectelor 
necontrolate şi care... este atât de mare! 

Terorismul sub oricare din formele lui de existenţă şi 
acțiune se poate manifesta fie ca ameninţare sau folosire 
efectivă a unora din mijloacele prezentate ca arme cu efect 
de nimicire în masă. Din multitudinea mijloacelor procurate 
sau improvizate de structurile teroriste, din gama armelor de 
nimicire în masă, ar putea fi enumerate: 

e dispozitive distructive nucleare inclusiv unele 
mijloace de transport şi folosire a acestora la locul acţiunii 
teroriste (grenade, bombe, rachete, recipienţi speciali) sau 
doar degajarea de cantităţi de material radioactiv care să 
pună în pericol viața oamenilor, fauna şi flora din zona actului 
terorist (arma cu neutroni); 

e arme chimice şi substanţe chimice toxice; 

e arme biologice şi bacteriologice. 

Dispozitivele distructive nucleare indiferent de formă 
materială a existenţei lor, dacă au la bază principiile şi unele 
componente ale armei nucleare sunt capabile să producă, 
într-un timp scurt, distrugeri foarte mari pe spaţiul de acţiune 
teroristă. Efectele lor sunt în funcție de: 

e puterea exploziei dispozitivului nuclear; 

e mediul în care se manifestă (aerian, terestru, 

subteran, spaţii închise sau deschise etc.); 

e starea vremii (temperatură, circulaţia curenților de 
aer, apă, ploaie etc.); 

e tipul aglomerației umane respective(rezistența şi 
tipul construcțiilor unde se produce, aglomerarea de 
populaţie-densitatea); 

e alți factori specifici zonei exploziei respective. 

Aceste efecte, amplificate sau chiar reduse de mediul 
unde are loc explozia, sunt catastrofale atât asupra oamenilor 
şi în general asupra oricărei fiinţe (animale, păsări, insecte 

etc.) cât şi asupra oricărei construcţii sau tehnică normală 
existentă pe raza de manifestare a efectelor exploziei. 

Principalii factori distructivi ai unei explozii cu dispozitiv 
nuclear, indiferent de puterea acestuia şi mediul concret în 
care are loc, sunt: unda de şoc, emisiunea de lumină, radiația 
penetrantă şi infectarea radioactivă. 

a) Unda de şoc este rezultatul comprimării foarte 
puternice şi bruşte a mediului înconjurător al epicentrului 
exploziei (aer, apă, pământ etc. diferit după locul exploziei) 
care se propagă în toate direcţiile şi diferă în funcţie de 
direcţie şi mediile prin care se transmite (se poate amplifica 
sau scădea în funcţie de rezistența materialelor întâlnite şi a 
direcţiei de propagare). 

Viteza de propagare este foarte mare, depăşind în 
zona centrală a exploziei de câteva ori viteza sunetului (în 
directă dependenţă de puterea încărcăturii explodate în 
câteva secunde parcurge mii de metri — estimativ pot 
exemplifica: în 2 secunde parcurge 1000 m, iar în 4-5 
secunde parcurge 2000 m, viteza scăzând o dată cu 
depărtarea de epicentrul exploziei). 

Efectele distructive materiale şi vătămarea oamenilor 
provocate de unda de şoc pot fi foarte grave, medii sau 
uşoare în funcţie de puterea exploziei, distanța faţă de centrul 
exploziei şi alți factori de amplificare sau protecţie întâlniți pe 
parcursul propagării undei de şoc. 

b) Emisiunea de lumină a exploziei nucleare este un 
flux foarte puternic de lumină orbitoare care provoacă arsuri 
sau orbire definitivă/temporară a oamenilor şi oricărei ființe 
vii, opacizarea aparaturii optice, carbonizarea, topirea sau 
incendierea unor materiale din mediul de contact. 

Amplitudinea efectelor distructive ale emisiunii de 
lumină depind de puterea şi mediul în care a avut loc 
explozia, distanța la care sunt respectivii oameni sau 
materiale, categoria acestora  (inflamabile/neinflamabile, 

metal, lemn, mase plastice etc.), conformaţia mediului de 
propagare, condiţii meteorologice şi alţi factori specifici. 

c) Radiația penetrantă este generată de emisiunea de 
raze gama şi neutroni care se formează în timpul exploziei 
nucleare (ruperii nucleelor de uraniu, plutoniu etc.). Este o 
emisiune de radiaţii invizibile (detectabilă pe aparatură 
specială) care pătrunde în orice organism uman şi produce 
aşa-numita boală de iradiere. 

În mod obişnuit, un om poate primi fără niciun fel de 
urmări majore pentru sănătate o doză de radiaţie maximă de 
50 roentgeni la o singură expunere (pe durata unei zile) sau 
de 100 roentgeni, în cazul unor iradieri repetate în decurs de 
10 zile. Totuşi, chiar şi după o iradiere cuprinsă între 50—100 
roentgeni la om apar simptome ale bolii de iradiere. 

Boala de iradiere poate fi: 

e de gradul întâi care se produce când doza primită 
de om este între 50—200 roentgeni; 

e de gradul doi atunci când doza primită este între 
200-300 roentgeni; 

e de gradul trei atunci când doza primită este peste 
300 roentgeni. 

d) Infectarea radioactivă este rezultanta contactului 
substanțelor radioactive care se formează într-o cantitate 
foarte mare în urma exploziei nucleare cu mediul din spațiul 
în care a avut loc explozia, cât şi în zonele de propagare a 
efectelor acesteia (clădiri, aer, apă, teren etc.). 

Particulele emanate în urma exploziei cu materiale 
nucleare pot forma un nor radioactiv care se deplasează 
ulterior în zonă datorită condiţiilor atmosferice concrete şi 
altor factori obiectivi specifici. 

Durata existenţei infectării radioactive este dată de 
mulți factori generali şi specifici (puterea, felul exploziei, 
materialul nuclear folosit dat de perioada de înjumătățire, 
condiţiile climaterice etc. 

Principalii izotopi radioactivi folosiţi pe plan mondial ca 
materiale nucleare şi/sau radiologice mai cunoscuţi sunt: 


Izotopul Simbol chimic timp de înjumătățire 
Americiu Am-241 432,7 ani 
Bariu Ba-133 10,5 ani 
Cadmiu Cd-109 462 zile 
Californiu Cf-252 2,6 ani 
Carbon C-14 5730 ani 
Cesiu Cs-137 30,2 ani 
Cobalt Co-60 5,3 ani 
Curiu Cm-244 18,1 ani 
Europiu Eu-152 13,5 ani 
Gadoliniu Gd-153 241,6 zile 
Hidrogen 3 (Tritiu) H-3 12,3 ani 
Iridiu Ir-192 73,8 zile 
Fier 55 Fe-55 2,7 ani 
Kripton 85 Kr-85 10,7 ani 
Nichel 63 Ni-63 100 ani 
Poloniu 210 Po-210 138 zile 
Promeţiu 147 Pm-147 2,6 ani 
Stronţiu 90 Sr-90 29,1 ani 
Yterbiu 169 Yb-169 32 zile 


Rețelele sau grupările teroriste pot amenința cu 
folosirea degajării de cantități de material radioactiv care să 
pună în pericol viața oamenilor fie prin utilizarea unor arme 
nucleare de tip artizanal, a unor „bombe murdare”, ale unor 
componente ale acestora, sau altor dispozitive cu efecte 
similare. 


Armele chimice 
In sensul general acceptat pe plan mondial şi asimilat 
şi în legislaţia românească în vigoare (Legea nr. 56/1997), 

prin arme chimice se înţeleg următoarele elemente luate 
împreună sau separat: 

a) substanțe chimice toxice şi precursorii lor, cu 
excepția celor destinate unor scopuri neinterzise prin 
Convenţia privind interzicerea dezvoltării, producerii, stocării 
şi folosirii armelor chimice şi distrugerea acestora, numită în 
continuare convenţie, atât timp cât tipurile şi cantităţile sunt 
conforme cu asemenea scopuri; 

b) muniții şi dispozitive concepute special pentru a 
provoca moartea sau alte vătămări, prin acţiunea toxică a 
substanțelor chimice toxice, specificate la lit. a), care ar fi 
puse în libertate ca urmare a folosirii unor asemenea muniții 
şi dispozitive; 

c) orice echipament conceput special pentru a fi utilizat 
în legătură directă cu folosirea munițiilor şi a dispozitivelor, 
specificate la lit. b)." 

Din punct de vedere pur militar, armele chimice sunt 
mijloace de nimicire în masă a forței vii a inamicului şi de 
anihilare a unor performanțe a acţiunilor de luptă ale 
acestuia. De regulă, se folosesc substanţe toxice de luptă 
(combinaţii chimice) cu care se infectează terenul, aerul, 
tehnica de luptă şi trupele inamice. Arma chimică, din acest 
punct de vedere, se constituie din substanţele toxice de luptă 
şi mijloacele tehnice de întrebuințare a acestora. 

Istoria folosirii lor nu s-a scris doar în ultimele secole, 
acum a căpătat alte coordonate la nivelul posibilităților unor 
distrugeri de amploare. Legendele istoriei unor atacuri 
chimice încep tare, tare de mult.... Sferele de foc din 
războaiele asiro-caldeene sau mesopotamiene şi poate şi 
anterior la Turnul Babel, focurilor în „vase fetide” de la 
chinezii antici, „fumurile toxice” fabricate de spartani din sulf şi 
smoală, „focul grecesc” folosit în confruntările navale ale 
grecilor cu turcii, sunt doar premise ale dezvoltării ca 
adevărată armă de nimicire în masă din secolul XX. 

Substanțele chimice toxice sunt acele substanțe 
chimice care, prin acţiunea lor asupra proceselor biologice, 
pot cauza moartea, incapacitate temporară, vătămări 
permanente la om sau la animale, indiferent dacă se obţine în 
instalații, în muniții binare sau în altă parte. 

In conformitate cu prevederile Legii nr. 56/1997 pentru 
aplicarea prevederilor Convenției privind interzicerea 
dezvoltării, producerii, stocării şi folosirii armelor chimice şi 
distrugerea acestora, articolul 3 prevede că: „Oricărei 
persoane, în orice situaţie, i se interzice: 

a) dezvoltarea, producerea, dobândirea, deținerea sau 
transferarea către alte persoane, direct sau indirect, de arme 
chimice; 

b) folosirea armelor chimice; 

c) angajarea, în orice fel, de pregătiri militare pentru 
folosirea armelor chimice; 

d) ajutarea, încurajarea sau determinarea, în orice fel, 
a altor persoane să se angajeze într-o activitate interzisă prin 
prezenta lege; 

e) utilizarea, ca mijloace de război, a substanţelor 
pentru combaterea dezordinii publice”. 

Datorită creşterii riscului existenţei armelor chimice în 
unele state, domeniul devine de un acut interes pentru multe 
organizaţii teroriste puternice. State sau structuri de interese, 
implicate în conflicte potenţiale zonale, procedează la 
achiziționarea de substanțe şi produse chimice şi a 
instalaţiilor tehnologice aferente, care luate separat, au 
utilizări paşnice, dar unele combinaţii de astfel de utilaje sau 
aparatură, pot servi şi la producerea de arme chimice. 

Procurarea, amenințarea şi folosirea agenţilor chimici 
toxici nebiologici, până în prezent este pentru organizații 
teroriste puternice, una dintre armele de ameninţare cu 
folosire în masă, pe care o preferă atât prin modalitatea mai 
uşoară de intrare în posesie, cât şi datorită efectelor pe care 
le poate avea folosirea lor. 

Din categoria efectelor psihologice şi fiziologice ale 
utilizării lor în acţiuni teroriste enumerăm: 

e impactul asupra oamenilor (panică în populaţie); 

e acţiune eficientă cu pierderi în masă sub formă de 
incapacitate fizică sau psihică temporară sau permanentă, 
chiar decese; 

e existența aceloraşi simptome de manifestare; 

e posibilitatea de protecţie doar cu echipamente sau 
cunoştinţe de specialitate ce nu sunt de regulă la dispoziţia 
populaţiei civile, dacă nu au fost informaţii sau nu au fost 
luate măsuri prealabile etc.); 

e efectul situației rezultate la faţa locului după atacul 
terorist generat de: explozii sau incendii ulterioare atacului 
terorist; 

e uneori, moartea animalelor şi distrugerea florei din 
zona respectivă. 

Organizațiile teroriste pot, uneori, să aibă acces la 
unele din rezultatele cercetărilor ştiinţifice a acestor state mai 
uşor decât ar avea posibilitatea de a sustrage componente 
similare din state puternic dezvoltate. Pentru a contracara 
asemenea situaţii, s-a impus ca o necesitate controlul 
proliferării armelor chimice şi a interzicerii folosirii lor. 

Armele chimice, prin infectarea cu substanţe toxice a 
aerului, terenului, clădirilor, diferitelor materiale etc., au 
scopul expres de nimicire a forței vii (în mod predilect a 
oamenilor). Ele au fost folosite atât în acţiuni militare, cât şi în 
cele teroriste. Baza lor o constituie substanțele toxice de 
luptă care pot fi combinaţii chimice în stare gazoasă, lichidă 
sau solidă. 

Principalele lor caracteristici care le impun ca armă 
sau mijloc terorist sunt: 

e au stări diferite de agregare, folosirea unora sau 
altora din ele fiind dictată şi de condiţiile de răspândire cât şi 
de scopuri şi posibilitățile tehnico-materiale sau financiare; 

e au un raport mare de agresivitate, toxicitatea lor în 
cantități relativ mici fiind net superioară, iar vătămarea 
organismelor vii are o mare eficacitate; 

e au rezistentă în aerul atmosferic, reactivitate redusă 
la metale şi la umiditate; 

e necesită pentru producere tehnologii relativ simple 
cu materii prime ce pot fi procurate uşor; 

e sunt relativ greu de detectat fără mijloace speciale 
(spre exemplu: unele din cele lichide nu au nici miros, nici 
culoare putând fi uşor confundate cu picături de apă etc.). 

Efectele nimicirii forței vii sunt realizate ca urmare a 
următoarelor caracteristici: 

e au acţiune biochimică; 

e au rază mare de acţiune, putând infecta suprafeţe 
mari de teren, aerul, construcțiile, având posibilități mai mari 
de pătrundere în spaţii inaccesibile armamentului mecanic 
(vapori, lichide, ceaţă, fum putând pătrunde inclusiv prin 
infiltrare sau scurgere pe trasee curbate, fractionate etc.); 

e au în majoritate durată mare de acţiune (de la 
minute până la săptămâni); 

e pot produce efecte variate şi complexe, care 
necesită măsuri speciale atât de prevenţie, protecţie, cât şi de 
contracarare; 

e folosirea lor poate produce efecte asupra 
metabolismului organismelor vii, începând de la dereglarea 
funcţionării temporare normale a unor funcții fizice, psihice 
etc., până la permanentizarea unora sau chiar moartea. 

Aceste efecte, în funcţie de substanţele folosite şi alți 
factori, pot fi foarte diferite, putând surveni instantaneu, în 
timp scurt sau în timp mai îndelungat. 

Faţă de cele prezentate anterior, substanțele toxice 
militare ce pot fi folosite şi de terorişti, suportă următoarele 
clasificări: 

1. După starea lor de agregare: 

e solide (cele de tipul: V; CS; L.SD.; BZ; 
difenilciararsina; adamsita; cloracetofenona etc. ); 

e lichide (sarin; soman; tabun; iperita; azotiperita; 
cloropricrină; acid cianhidric; cianură de brombenzil; Vx etc.); 

e gaze (fosgen; oxid de carbon; hidrogen arsenat sau 
sulfurat) 

Această clasificare, după criteriul stării de agregare, 
suportă un grad mare de relativitate, starea de agregare a 
unora din ele modificându-se după variațiile de temperatură 
(lichidele se transformă în gaze sau solide ş.a.). 


2. După natura chimică a componenţei grupărilor 
moleculare funcţionale (acceptată ca o clasificare chimică): 

e halogen (cianura de brombenzil); 
carbonil (fosgen, difosgen, cloracetofenona etc.); 
azot (azotiperita, cloropricrina etc.); 
fosfor (sarin, soman, tabun, Vx etc.); 
arsen (levizita, adamsita etc.). 

Gruparea acestora după natura chimică poate 
continua, cuprinzând o gamă mult mai largă şi relativă, legată 
după unii autori şi de natura saturării legăturilor moleculare, 
după tipul componentelor etc. 


3. După efectele lor  fiziopatologice asupra 
organismului uman: 

e iritante; 

e strănutătoare (adamsita, difenilclorarsina etc.); 

e lacrimogene (cloropicrina, cianura de brombenzil 
etc.); 

e sufocante (acţionează asupra căilor respiratorii: clor, 
fosgen etc.); 

e vezicante (acţionează asupra epidermei-levizita, 
iperita etc.); 

e toxice generale (acţionează asupra unor tipuri de 
celule vitale sau sisteme 

e enzimatice (acid cianhidric, oxid de carbon etc.); 

e neuroparalitice (acționează asupra sistemului 
nervos - „V”, sarin, soman); 

e psihochimice (acționează asupra psihicului: 
mescalina, L.S.D. etc.). 

De cele mai multe ori, efectele reale sunt însă 
combinate şi mult mai complexe, o parte din ele 
manifestându-se în timpul intrării în contact cu substanța 
respectivă, altele, indirect după un anumit timp. La această 
clasificare s-a ţinut cont de efectul cel preponderent şi cel cu 
cea mai mare gravitate. 


4. După durata modului lor de acţiune (răspândire): 

e trecătoare (care au o durată de acţiune nocivă până 
la 1/2 oră de la întrebuinţarea lor: adamsita, psihochimicele 
etc.); 

e semitrecătoare (compuşii toxici lichizi care în funcţie 
de temperatură se pot menţine pe zona de împrăştiere până 
la 5-6 ore: difosgenul, sarin etc.); 

e persistente (au o durată de evaporare foarte mare — 
peste 150 grade celsius şi o rezistență chimică mare — vara 
peste 5-6 ore, iar iarna de la ordinul zilelor/săptămânilor 
până la al lunilor). 


5. După efectul prognozat asupra omului: 

e de panică sau hărțuire (cele iritante temporar: 
adamsita, cloracetofenona); 

e de incapacitate temporară (psihochimice); 

e letale (de distrugere — neurparalitice, vezicante). 


6. După viteza de manifestare a acțiunii lor toxice, în 
contact cu organismul uman (rapiditatea efectului): 

e cu acţiune lentă (perioada latentă de acţiune de 
câteva ore în care nu se constată simptome caracteristice de 
boală, după care apar manifestări majore de intoxicare 
(fosgen, iperită, azotiperita, levizita etc.); 

e cu acţiune rapidă (acţionează cu efecte majore de la 
câteva minute până la o oră: neuroparaliticile, clorcianul etc.). 


Arme biologice şi bacteriologice 

Sunt mijloace de nimicire în masă care pot fi folosite 
împotriva oamenilor, faunei şi florei (inclusiv pentru 
distrugerea culturilor agricole). Din categoria agenţilor folosiţi 
fac parte: bacteriile, viruşii, toxinele, ricketsii. 

La baza acțiunii distructive a armei bacteriologice sunt, 
de regulă, microbii patogeni şi toxinele. 

Transmiterea asupra omului se produce prin infectarea 
acestuia, cu ajutorul mijloacelor bacteriene prin: 

e respirarea în aer infectat; 

e asimilarea microbilor patogeni şi a toxinelor prin 
epidermă, datorită depunerii acestora sub formă de aerosoli 
pe piele şi mucoase; 

e consumarea unor produse alimentare sau a apei 
infectate cu aceştia; 

e atingerea diferitelor obiecte, floră sau faună 
infectată (inclusiv oameni); 

e înțepături, zgârieturi, muşcături ale diferitelor insecte 
sau animale infectate. 

Principalele efecte ale folosirii acestora asupra 
oamenilor sunt: 

e epidemia indusă de acestea este mai compactă 
decât epidemiile naturale; 

e nu se manifestă cu minime şi maxime obişnuite ca 
în cazul epidemiilor naturale; 

e au un flux în creştere a numărului de victime care 
prezintă aceleaşi simptome ale bolii; 

Cauzele răspândirii şi simptomele de manifestare în 
perioada inițială de câteva zile sunt greu sesizabile, iar 
simptomele iniţiale de manifestare nu pot fi deosebite de cele 
ale epidemiilor naturale clasice. 

Descoperirea microbilor şi a toxinelor respective nu o 
poate face omul prin intermediul organelor sale de simț. 
Acesta necesită aparatură specială, analize de laborator şi o 
durată de timp relativ mare. 

În gama toxinelor biologice foarte puternice este toxina 
butolinică. Astfel, 1 gram din această toxină conţine 
8.000.000 doze mortale, fiind de aproximativ 1.000.000 ori 
mai puternică decât orice substanță toxică de luptă 
neuroparalitică din genul celor anterior prezentate. 

CAPITOLUL 4 


CONSECINȚE ALE FENOMENULUI 
TERORIST ACTUAL 


Terorismul şi instituțiile statale şi cele internaţionale 
care desfăşoară muncă antiteroristă sunt într-un permanent 
conflict. 

Consecințele acestuia îmbracă forme diferite: 

e fie sub forma victimelor care sunt rezultatul actului 
terorist propriu-zis şi în primul rând mă refer la victimele care 
sunt din rândul cetățenilor obişnuiţi ce nu au legătură cu 
terorismul sau antiterorismul; 

e fie ca reacție de răspuns a participanţilor la 
executarea actului terorist respectiv; 

e fie la forțele antiteroriste care încearcă să anihileze 
acţiunea şi în urma cărora apar victime de o parte sau alta 
(terorişti, poliţişti, alte persoane din alte structuri etc.), fie sub 
forma unor efectele colaterale economice, de mediu, umane 
etc. 

Rezultatele acțiunilor terorismului depind însă în final 
de atitudinea majorităţii populaţiei civile necombatante de a 
susține puterea de stat sau cauza acţiunilor contrateroriste şi 
antiteroriste şi sper că niciodată nu vor fi generate de 
acceptarea modului sau metodelor de acţiune a teroriștilor. 

Astfel, terorismul actual poate avea ca rezultat: 


A. Atingerea totală a scopurilor politice urmărite de ei 
Terorismul, prin acţiunile sale, este o metodă de 
obținere a unor revendicări politice. Când structura teroristă e 

afiliată deja la o mişcare politică, aceasta fiind susținută de o 
mare parte a populaţiei civile implicate în conflict, succesul va 
fi evident. Cazuri mai cunoscute au fost: acţiunile de formare 
a statului Israel — mişcările Haganah şi Irgun; desfăşurarea 
acțiunilor de eliberare a Libanului de Sud de sub ocupaţia 
israeliană — pentru organizaţia şiită Hezbolah; lupta pentru 
abolirea politicii de apartheid în Africa de Sud - pentru 
UmKhonto we Sizwe. 


B. Atingerea parțială a unor scopuri politice 
preconizate 

Dintre cazurile elocvente pe acest domeniu amintim: 
Acordul de Buna Vestire - IRA; obținerea de drepturi 
suplimentare pentru canadienii de origine franceză din 
Quebec - FLQ; obţinerea retragerii trupelor spaniole din Irak 
înainte de termen prin schimbarea cursului alegerilor din 
Spania, în urma atentatelor de la Madrid din 11 Martie 2004. 
— Al-Qaeda. 


C. Prelungirea ciclului violențelor 

Aceasta ar putea fi considerată în fapt ca un gen de 
remiză între puterea politică şi rețeaua teroristă respectivă. 
Situaţii actuale mai cunoscute sunt: războiul civil din 
Columbia şi conflictul din Cecenia. 


D. Pornirea unui conflict militar major, uneori chiar 
război 

Actul sau acţiunile teroriste respective sunt folosite ca 
pretext de către puterea politică de stat pentru declanşarea 
unor războaie, acţiuni de pedepsire sau riposte militare care 
duc la conflict statal. Printre cele mai cunoscute cazuri, e 
drept abordate diferit de părți ale populaţiei sau presei, sunt: 
atentatul de la Sarajevo folosit ca motiv pentru declanşarea 
Primului Război Mondial; atentatele din 11 Septembrie 2001 

după unii folosite ca argument pentru a justifica represaliile 
din Irak, după alţii, ca cerinţă a evoluţiei situaţiei mondiale 
actuale. 


E.  Restrângerea libertăților individuale sau 
instaurarea unei dictaturi 

Din cazuistica mai importantă sunt: introducerea în 
1933 a Legii de Împuternicire în Germania, ca rezultat al 
incendierii Reichstag-ului, care a fost folosită ulterior pentru 
ascensiunea lui Adolf Hitler la putere şi evoluția fascismului; 
introducerea Legii Patriot în SUA ca urmarea a atentatelor din 
11 Septembrie 2001. 


F. Efecte economice colaterale 

Prin modul de desfăşurare a luptei antiteroriste, atât ca 
intensitate, cât şi ca volum, aceasta poate, uneori, afecta 
temporar ramuri sau chiar în ansamblu economia unei zone 
geografice sau unui stat. Au fost cazuri în care efectele au 
avut chiar durate mai mari, în special când economiile 
naţionale respective au depins în fapt doar de câteva dintre 
acestea. Din situaţiile elocvente de economii afectate de 
frânarea economică sunt: acţiunile generate de a doua 
Intifadă şi atentatele sinucigaşe Hamas — au lovit puternic 
evoluţia turismului în Israel; atentatele efectuate de Jemaah 
Islamiah în insula Bali din Indonezia, au afectat turismul 
zonal, care era una din ramurile de bază ale economiei lor. 

CAPITOLUL 5 


OPINII PRIVIND PERSPECTIVA EVOLUȚIEI 
FENOMENULUI TERORIST INTERNAȚIONAL ŞI 
POZIȚIA ROMANIEI FAȚA DE PROLIFERAREA LUI 


Evoluţia fenomenului şi a actelor teroriste comise la 
nivel internaţional a evidenţiat apariția unor noi tendințe ale 
formelor şi metodelor teroriste, ceea ce implică adaptarea şi 
corelarea diferitelor măsuri antiteroriste şi contrateroriste. 

Țara noastră are în vedere în acest domeniu realizarea 
unei politici de prevenire, descoperire şi combatere a oricăror 
forme de terorism. 

În acest sens s-au luat măsuri pentru: 

e prevenirea producerii pe teritoriul naţional a unor 
acțiuni teroriste; 

e descurajarea constituirii unor eventuale baze 
logistice a unor structuri teroriste (organizații, rețele, filiere, 
grupuri); 

e prevenirea/descoperirea constituirii unor filiale, 
filiere sau grupuri ale unor organizații teroriste internaţionale; 

e asigurarea şi dezvoltarea unei cooperări interne şi 
colaborări internaționale a instituţiilor implicate în combaterea 
fenomenului terorist internaţional. 

În perspectiva măsurilor internaţionale şi a unora luate 
pe plan naţional în lupta împotriva terorismului, se 
preconizează diminuarea celui sprijinit de anumite state. 

În acelaşi timp, este posibil să crească numărul 
acțiunilor teroriste ale unor rețele neînregimentate, grupuri 
sau indivizi, alimentaţi de bani spălaţi din domeniul crimei 

organizate transnaţionale, în special din traficul ilicit de 
droguri, migraţia clandestină şi alte operaţiuni ilegale cu 
produse cu regim special. 

În gama măsurilor luate pentru combaterea 
terorismului pot fi incluse şi cele de mărire a fondurilor alocate 
de statul nostru pentru pregătirea unor structuri specializate 
din instituţiile statului cu atribuţiuni în acest domeniu. 

Grupările teroriste au tot mai mult acces la domeniul 
înaltei tehnologii, achiziționarea sau fabricarea unor arme 
sofisticate, care pot fi folosite în scopuri teroriste. 

Au apărut structuri teroriste noi care îmbrăţişează 
cauze religioase şi naţionale foarte amorfe şi care se ascund 
în entități organizatorice cu structură şi componenţă difuză. 
Spre deosebire de cererile specifice, inteligibile am putea 
spune, ale grupărilor teroriste, predominant laice, cunoscute 
în trecut, care în general îşi asumau actele de violenţă şi le 
explicau, în prezent majoritatea acestor atacuri nu sunt 
revendicate. 

A crescut numărul țintelor vizate de atentatori printre 
care, la loc central, se situează clădirile publice şi instituţii ale 
unor state sau organizații internaţionale. 

Unele organizaţii teroriste şi-au prestabilit ţintele 
prioritare. Astfel, în cadrul reţelelor teroriste arabe, există o 
ordine a inamicilor împotriva cărora aceştia îşi îndreaptă 
acţiunile. Pe primele locuri sunt: 

— SUA şi interesele ei în lume sunt considerate „cel 
mai mare inamic al Islamului” şi au devenit principala ţintă a 
unor activităţi teroriste; 

— un inamic primordial al terorismului lumii arabe a 
rămas şi Israelul; 

— unele state arabe, e drept, de factură laică sau de 
orientare pro occidentală, precum şi cele ce au oferit sprijin 
SUA în diferitele acţiuni întreprinse în lumea islamică. 

Pe lângă „obiectivele clasice” (ambasade, reşedințe, 
baze militare), este posibil să fie vizate, în principal, unele 
„tinte uşoare, simbolice, surpriză” de natură să producă un 
impact important la nivelul opiniei publice internaţionale. 

Se prefigurează folosirea unor metode de conducere- 
organizare a unor acţiuni teroriste cu ajutorul INTERNE T-ului. 
Sunt semnale şi prognozări de utilizare a acestuia pentru: 

e transmiterea de mesaje de la „centru” către „celulă” 
şi în sens invers; 

e propagandă şi dezinformare; 

e derularea „acoperită“ a unor operațiuni financiar- 
bancare; 

e inițierea unor acţiuni cibernetice asupra unui spectru 
larg de potenţiale ţinte, care pot fi, pentru societăţile 
informaţionale, un punct nevralgic. 

E posibil în consecință, să apară noi forme sau chiar 
metode de terorism — am putea spune al elitelor — care nu vor 
mai presupune violenţa, ci în fapt doar intervenţii îndreptate 
împotriva unor rețelelor informatice ale băncilor sau unor mari 
companii comerciale internaţionale din diferite domenii de 
interes a respectivelor structuri teroriste. 

Diversificarea, complexitatea, şi ingeniozitatea unor 
acte teroriste, nivelul de pregătire şi organizare a acestora, 
acumularea unor puternice fonduri financiare, colaborarea cu 
rețelele de crimă organizată transfrontalieră şi dezvoltarea 
logisticii structurilor teroriste, obligă statele lumii să ia măsuri 
specifice de organizare-dezvoltare a structurilor din instituţiile 
implicate în lupta antiteroristă care să permită prevenirea, 
descoperirea şi contracararea tuturor formelor si metodelor 
teroriste de actiune în funcţie de evoluţia acestui fenomen 
mondial. 

Strategiile şi tacticile teroriste vor exploata orice parte 
vulnerabilă ale societăţii umane moderne şi instituțiile 
internaţionale şi naţionale cu atribuţii pe domeniu vor trebui 

să asigure securitatea necesară existenţei cetățeanului şi 
funcţionarea normală a organismelor statale, mondiale şi a 
societăţii umane, în general. 

Din analiza modului de desfăşurare a acţiunilor 
teroriste pe plan mondial în ultimul deceniu şi situația actuală 
atinsă, putem să anticipăm o posibilă evoluţie a acestora: 

e unele acțiuni teroriste vor putea produce crize 
majore la nivel mondial, cu repercusiuni asupra multor state 
în plan economic, financiar, politic, militar, moral şi cultural; 

e se vor diversifica formele şi modurile de acţiune şi 
se vor selecta major ţintele în genul „punct ochit, punct lovit, 
succes realizat”; 

e vor prolifera cantitativ şi calitativ actele teroriste cu 
incidente de mare anvergură; 

e se va internaţionaliza şi generaliza tot mai mult 
terorismul de mare putere. 

Din aceste perspective, statele — în calitatea lor de 
garanti ai respectării drepturilor fundamentale ale omului şi de 
principali actori şi regizori ai scenei mondiale — sunt obligate 
să prevină, descopere şi să combată terorismul, prin 
instrumente juridice şi prin măsuri şi mijloace specifice, în 
cadrul unor largi cooperări internaţionale. Schimbările 
climatului internaţional după atentatele teroriste din 11 
septembrie 2001 au impus reevaluarea conceptelor de 
securitate şi reconsiderarea, într-o nouă perspectivă, a 
mecanismelor subterane care multiplică sursele şi condiţiile 
proliferării mondiale a fenomenului terorist. 

Caracterul imprevizibil al riscurilor şi amenințărilor 
teroriste este de natură să potenţeze dinamica fenomenelor 
destabilizatoare la nivel global. 

Eforturile conjugate ale comunității informative 
internaționale, orientate în direcția prevenirii, descoperirii şi 
combaterii tuturor manifestărilor fenomenului terorist şi 
activităților asociate acestuia, trebuie să ţină cont de noile 

provocări şi tendințe ale potenţialului de acţiune al 
organizaţiilor teroriste, în raport cu care se evidenţiază: 

e creşterea semnificativă a riscurilor societăţii umane, 
rezultate din reorientarea unor acţiuni teroriste către ţinte de 
anvergură din cadrul aviaţiei civile care pot genera consecinţe 
devastatoare asupra securității aeronautice; 

e folosirea de către unele rețele teroriste (gen Al- 
Qaida) a unui mod de operare relativ autonom, care asigură 
stricta compartimentare şi secretizare a „informaţiilor vitale” 
pentru asigurarea reuşitei acţiunilor teroriste; 

e generalizarea folosirii de către teroriştii coordonatori 
a unor mijloace de comunicaţii sofisticate (telefonia mobilă, 
echipamente de criptare performante, Internetul etc.) care cu 
greu pot fi localizate şi anihilate în timp operativ util; 

e apariția unui nou tip de pericol, generat de folosirea 
în comiterea de acţiuni teroriste a „extremiştilor din umbră” 
care nu au un stil cunoscut sau nu pot fi prognozați în acţiuni 
teroriste cu o anumită logică. Aceştia sunt indivizi aflați la 
periferia mişcărilor teroriste sau în „umbra liderilor” acestora, 
fără a urma în mod necesar ordine ierarhice. Ei nu sunt în 
mod obligatoriu fideli unor entităţi naţionale, ci se bazează pe 
un sistem de contacte, stabilite în funcţie de interese 
criminale comune în rândul unor militanţi întâlniți în tabere de 
instruire teroristă. Astfel de indivizi pot decide şi duce la 
îndeplinire, absolut independent, orice tip de acţiuni teroriste; 

e reconsiderarea rolului teroriştilor sinucigaşi în 
infrastructura operaţională a organizaţiilor teroriste. Creşterea 
elocventă a numărului actelor teroriste comise prin folosirea 
tacticilor sinucigaşe evidenţiază că acest gen de acțiuni sunt, 
pentru structurile care le folosesc, avantaje majore faţă de 
cele convenţionale; 

e proliferarea riscurilor generate de vulnerabilităţile ce 
pot fi exploatate de către organizaţiile teroriste în vederea 
obținerii de date şi informaţii privind procurarea, producerea şi 

folosirea armelor chimice, biologice, radiologice şi nucleare. 
Consecințele sunt majore prin numărul mare de victime a 
unor astfel de acţiuni teroriste şi efectele ulterioare directe 
sau colaterale (sănătate, mediu, ecosisteme etc.). Implică noi 
estimări asupra riscurilor transformării unor acțiuni teroriste 
din „conflicte politice violente în adevărate crime de război 
împotriva umanităţii” şi evoluţia terorismului prin noile forme 
de manifestare, în „superterorism”; 

e amplificarea folosirii instrumentelor  aşa-zisului 
„terorism psihologic? şi transformarea lui în adevărate 
instrumente ale unui război terorist psihologic. Efectul public 
calculat al acestor demersuri, deseori de natură subliminală, 
constă în propagandă instigatoare (ca alternativă a folosirii 
căii violente a terorismului menită să conducă indirect la 
săvârşirea de acte violente, prin exaltarea sentimentelor de 
ură şi răzbunare), simultan cu menţinerea climatului de 
conflict; 

e existența în cadrul structurilor bancar-financiare 
internaţionale a unor elemente care acţionează din partea 
statelor care asigură sprijin activ sau pasiv pentru 
organizaţiile teroriste. Organismele de control bancar/ 
financiar din lume, au depus eforturi fără precedent pentru 
acțiunile de înghețare a bunurilor aparținând grupărilor 
teroriste şi crearea cadrului necesar anihilării unor reţele 
bancar/financiare ale organizaţiilor teroriste din lume; 

După desfăşurarea evenimentelor teroriste din 11 
septembrie 2001 s-a reconfigurat întregul mecanism de 
prevenire şi combatere a influențelor fenomenului terorist 
internaţional asupra stării de siguranţă naţională a 
ROMÂNIEI. STRATEGIA DE SECURITATE NAȚIONALĂ A 
ROMÂNIEI (aprobată de către Parlament la 18 decembrie 
2001), include ameninţarea reprezentată de terorism pe un 
plan principal, în consonanţă cu această atitudine de 
principiu, Parlamentul a adoptat Hotărârea (nr. 21 din 19 

septembrie 2001) privind participarea ROMÂNIEI, împreună 
cu statele membre ale N.A.T.O., la acţiunile de combatere a 
terorismului internaţional. 

Campaniile militare internaționale desfăşurate 
împotriva AFGANISTANULUI şi IRAKULUI au impus drept 
potenţiale ținte ale terorismului şi pe aliaţii S.U.A. în aceste 
operațiuni, printre care şi țara noastră. Cu toate că ROMÂNIA 
nu s-a aflat, explicit, printre ţările nominalizate în mesajele de 
ameninţare lansate de către liderii Al-Qaida, acest lucru nu a 
determinat o relaxare a măsurilor de securitate şi nici o 
sedare a vigilenţei, potenţialul de risc pentru ţara noastră 
derivând, printre altele, şi din prezenţa pe teritoriul naţional a 
unei importante comunități de cetățeni străini, în rândul cărora 
desfăşoară activități membri ori simpatizanți ai unor grupări 
cu preocupări ori antecedente teroriste şi la nivelul cărora se 
pot transfera conflictele din statele sau zonele de origine. 

ROMÂNIA a fost printre primele țări din sud-estul 
EUROPEI, care — după 11 septembrie 2001 — a avut iniţiativa 
elaborării unei STRATEGII NAȚIONALE DE PREVENIRE ŞI 
COMBATERE A TERORISMULUI. Acesta este un document 
doctrinar fundamental care valorifică interesele şi necesităţile 
de siguranță internă ale societății româneşti, prin 
consolidarea mecanismelor sale de autoprotecţie faţă de 
fenomenul terorist internaţional. 

Urmare a elaborării unei concepții unitare referitoare la 
planificarea, organizarea şi modul de executare a muncii de 
descoperire, neutralizare şi anihilare a acţiunilor teroriste pe 
teritoriul ROMÂNIEI, începând cu 01.12.2001 a intrat în 
funcţiune Inspectoratul pentru Prevenirea şi Combaterea 
Terorismului care urmăreşte completarea şi reaşezarea 
direcțiilor tactice, necesare protejării eficiente a teritoriului 
naţional faţă de noile manifestări ale fenomenului terorist, prin 
promovarea, potrivit competenţelor asumate, a unei concepții 
integrate la nivel naţional, pe de o parte, şi pe linia cooperării 
externe, pe de altă parte. 

CONSILIUL SUPREM DE APĂRARE AL ROMÂNIEI a 
aprobat în anul 2004 înființarea SISTEMULUI NAȚIONAL DE 
ALERTĂ TERORISTĂ, ca instrument de prevenire, 
descurajare şi combatere a acţiunilor de pregătire şi 
desfăşurare a unor eventuale atentate pe teritoriul 
ROMÂNIEI. 

Acesta este structurat pe cinci nivele de alertă, care au 
drept corespondent o culoare: 

e scăzut (verde); 

e precaut (albastru); 

e moderat (galben); 

e ridicat (portocaliu); 

e critic (roşu). 

Pentru încadrarea legislativă clară a terorismului şi a 
activităților conexe acestuia, a fost promulgată LEGEA 
PRIVIND PREVENIREA ŞI COMBATEREA TERORISMULUI. 
Aceasta incriminează unitar actele teroriste şi stabileşte 
obligaţiile legale ale instituţiilor din sistem pe linia prevenirii şi 
combaterii terorismului. Implicarea ţării noastre în coaliția 
internaţională antiteroristă a condus la amplificarea 
potențialelor riscuri la adresa securităţii naţionale, acestea 
fiind generate de: 

e dinamica fenomenului terorist internaţional; 

e prezenţa pe teritoriul naţional de nuclee ale unor 
structuri străine, care sunt catalogate pe plan internaţional ori 
pe spaţii de origine drept mişcări extremiste ori teroriste; 

e influențele evoluţiilor  politico-militare pe plan 
mondial, care pot influența dinamica organizaţiilor teroriste, 
reprezentate în ţara noastră de nuclee care, deşi nu 
întreprind, în actuala etapă, acţiuni teroriste asupra unor 
obiective de pe teritoriul naţional, pot să-şi modifice, în viitor 
această atitudine; 

e accentuarea interferenţei dintre terorism şi 
segmente ale crimei organizate. 

Din această perspectivă, SERVICIUL ROMÂN DE 
INFORMAȚII îşi orientează eforturile pentru realizarea 
următoarelor obiective prioritare: 

e evaluarea vulnerabilităţilor şi riscurilor generate de 
evoluțiile actuale şi de perspectivă ale dinamicii fenomenului 
terorist şi ale campaniei antiteroriste internaţionale; în raport 
de acestea, se urmăreşte creşterea capacităţii de răspuns, 
prin măsuri de ordin legislativ, a entităţilor din cadrul 
Sistemului Naţional de Prevenire şi Combatere a 
Terorismului; 

e identificarea şi prevenirea oricăror manifestări, din 
sfera terorismului, de natură să aducă atingere intereselor de 
securitate ale României, la nivel regional şi/sau internaţional; 

e eliminarea vulnerabilităţilor şi surselor de risc în plan 
terorist, care ar putea aduce atingere, în mod direct sau 
indirect, intereselor ROMÂNIEI sau ale statelor care participă 
la coaliția antiteroristă internaţională; 

e asigurarea schimbului permanent de date şi 
informații, la nivelul instituțiilor din cadrul Sistemului Naţional 
de Prevenire şi Combatere a Terorismului, în scopul 
eficientizării capacităţii de prevenire a eventualelor riscuri şi 
ameninţări de natură teroristă la adresa stării de siguranță 
naţională; 

e corelarea permanentă a modalităţilor de acțiune 
antiteroristă a SERVICIULUI ROMÂN DE INFORMAȚII în 
raport cu evoluțiile amenințărilor la adresa securităţii 
regionale şi mondiale. 

Prin atitudinea internaţională, măsurile şi acţiunile 
întreprinse pe întregul spectru de riscuri şi amenințări 
teroriste, ROMÂNIA contribuie alături de majoritatea statelor 
lumii, la stabilitatea şi siguranța mondială şi a reducerii 
impactului flagelului terorismului mondial. 

PARTEA a l-a 


CRIMA ORGANIZATĂ 
TRANSFRONTALIERA 


CAPITOLUL 6 


UNELE ASPECTE GENERALE PRIVIND CRIMA 
ORGANIZATA TRANSFRONTALIERA ŞI 
CONEXIUNILE CU TERORISMUL 


O organizaţie criminală este o „asociaţie profesională 
premeditată”, concepută organizaţional cu detalii în ceea ce 
priveşte rolul şi modul de acţiune al acesteia. Acţiunile 
acestor organizaţii criminale sunt diferite de acțiunile unor 
indivizi care se asociază ocazional pentru a comite infracţiuni 
de orice natură, inclusiv criminală. 

Prin consens, reprezentanţii Uniunii Europene şi ai 
Organizaţiei Naţiunilor Unite au definit „grupul infracţional 
organizat ca un grup format din trei sau mai multe persoane 
care există de câtva timp şi care acţionează direct sau 
indirect, în vederea comiterii uneia sau mai multor infracţiuni 
grave, în raport cu un tert pentru obținerea unui avantaj 
financiar sau altui avantaj material.” Înțelegerea acestuia ne 
ajută să pătrundem esențele infracționalităţii transnaţionale 
organizate, care acţionează prin intermediul acestor grupuri 
infracționale şi, totodată, să putem înțelege de ce crima 
organizată se implică în procurarea unor bunuri necesare 
unor acţiuni teroriste. Banii, ca de obicei, sunt cheia acestei 
„colaborări în afaceri”. 

Organizațiile, rețelele, filierele sau grupurile criminale 
nu sunt constituite pentru comiterea unei infracțiuni imediate 
sau doar a unui singur delict, cum sunt grupurile de 
răufăcători care se organizează pentru o „lovitură anume”. La 
cele de crimă organizată transfrontalieră, durata existenţei lor 

este lungă şi nedeterminată, uneori chiar generaţii succesive, 
cu roluri, sarcini şi ierarhii precise şi bine stabilite (vezi „mafia 
italiană” sau „triada japoneză”). 

Activitatea criminală organizată modern a acestora, 
vizează în primul rând acumularea de capitaluri prin obținerea 
de profituri financiare sau alte avantaje care, ulterior vor 
genera putere şi bani. 

O abordare corectă şi realistă a criminalităţii organizate 
transfrontaliere, a principalelor caracteristici ale acesteia, 
corelată cu unele conexiuni probabile, cu toți cei care ar 
putea să le ofere avantaje materiale sau „poziții de unde vor 
acumula capitaluri, este suportul interferărilor cu grupările 
teroriste şi nu numai! 

Cu atât mai mult, cunoaşterea, abordarea reală şi 
acțiunea consecventă împotriva criminalităţii transnaţionale 
organizate şi participarea tuturor pe acest front comun, alături 
de organe ale statelor, vor putea limita proliferarea acestor 
fenomene negative, pe noi domenii şi spaţii geografice. 

Caracteristicile de bază ce pot sprijini completarea 
definirii fenomenului şi a căror analiză concretă ar putea ajuta 
în lupta împotriva terorismului şi a criminalităţii sunt: 

e componenta intenţională (asocierea mai multor 
persoane pentru activităţi ilicite efectuate în scopul obţinerii 
unui profit); 

e componenta materială (operațiuni  comerciale/ 
fiscale/bancare/vamale legate de circulaţia/posesia mărfurilor, 
bunurilor sau persoanelor ş.a.); 

e componenta zonal - geografică (spaţiul transnaţional 
care obligă la intersectarea cu activitatea de la frontiere şi în 
interiorul statului); 

e componenta, continuitate şi longevitate a existenţei 
organizației sau grupului criminal (impune acţiune permanentă, 
structuri eficiente pentru contracararea  infracţionalității 

transfrontaliere, personal necesar şi pregătire de specialitate, 
dotare tehnică şi salarizare corespunzătoare etc.); 

e componenta motivaţie şi intenție; 

e componenta recurgere la forță şi violenţă; 

e componenta folosirii unor structuri economice şi 
comerciale etc.; 

e componenta influenţă sau trafic de influență asupra 
structurilor statale sau internaţionale (administraţie publică 
locale, naţională, organisme internaţionale şi asupra unor 
mijloace media); 

Toate acestea pot permite, respectivei organizații 
criminale transfrontaliere sau de terorism, să acumuleze 
capitaluri care sunt surse de finanţare pentru creşterea forței 
lor. 

Sumele de bani acumulate şi investite generează 
„profitul criminalităţii” care este folosit ulterior în mod 
preponderent în următoarele scopuri: 

— „remunerarea” componenților reţelei respective din 
profitul direct şi imediat al banilor câştigaţi de componenta 
structurii criminale respective; 

— finanţarea altor activități criminale şi dezvoltarea lor 
(am putea spune „una din aşa-zisele forme de bază a 
profitului reinvestit al criminalității”); 

— investiții de capital (spălare de bani negri) în activităţi 
economice deosebit de rentabile. 

Dintre multiplele considerente generale anterior 
prezentate, cât şi ca urmare a unor condiții existente pe plan 
local sau create datorită creşterii puterii unor structuri de 
crimă organizată, se semnalează, tot mai des, tendința 
anumitor grupări ale acestora „de a ieşi din ilegalitate” a-şi 
acoperi activitățile criminale cu unele licite şi chiar cu mesaj şi 
tendință social-umanitară! 

Fondurile financiare majore, rezultate din activitatea 
criminală, sunt introduse în rețele economice şi comerciale 

legale. Uneori, capitalurile acumulate sunt ulterior dirijate 
către circuite financiare foarte rentabile şi legale (operatori 
financiari sau bănci care controlează anumite pieţe, zone 
geografice, etnii, etc.). Devin astfel, formal licite având o 
latură pe activități economice normale sub toate aspectele 
(legalitatea înființării şi funcţionării, structura organizatorică 
vizibilă, producţie, mărfuri, mijloace etc.). Dar... (şi dar-ul este 
foarte mare) reţelele de crimă, chiar şi sub „masca legalității” 
sunt o ameninţare, inclusiv pentru mediile economice din jurul 
lor. 

O atenţie deosebită li se acordă unor astfel de structuri 
criminale, de către toate organele şi organismele însărcinate 
cu lupta împotriva criminalităţii organizate care, prin activităţi 
de colaborare şi sprijin, abordează problemele sub toate 
componentele: criminal, economic, naţional şi internaţional. 

Aşa cum rezultă şi din cele anterior prezentate, 
caracteristicile principale ale evoluției complexe a 
fenomenului crimei organizate transfrontaliere se 
îngemănează cu unele ale terorismului internațional. Aceasta 
obligă național şi internațional implicarea nemijlocită şi 
specială, a instituțiilor statale şi internaționale abilitate luptei 
împotriva acestor flageluri şi necesitatea unirii eforturilor lor. 

CAPITOLUL 7 


CONCEPTUL STRATEGIC AL UNIUNII 
EUROPENE DE COMBATERE A CRIMEI 
ORGANIZATE 


Parlamentul European, având în vedere propunerea 
de recomandare adresată Consiliului de către Bill Newton 
Dunn în numele grupului ALDE privind elaborarea unui 
concept strategic de combatere a crimei organizate (B6-0073/ 
2006), având în vedere comunicarea Comisiei adresată 
Consiliului şi Parlamentului European privind „Elaborarea 
unui concept strategic de combatere a crimei organizate” 
(COM(2005)0232), având în vedere articolul 114 alineatul (3) 
şi articolul 90 din Regulamentul său de procedură, având în 
vedere raportul Comisiei pentru libertăți civile, justiție şi 
afaceri interne (A6-0152/2007), 

A. întrucât s-au realizat progrese în cooperarea 
polițienească şi judiciară privind combaterea crimei 
organizate de când s-au întreprins primii paşi în urmă cu 30 
de ani, 

B. întrucât s-au realizat progrese semnificative în 
cooperarea dintre autorităţile de aplicare a legii şi organele 
judiciare (aşa cum s-a stabilit în rapoartele anuale pe 2005 
ale statelor membre, ale Europol, ale Eurojust şi ale Grupului 
de lucru pentru cooperarea vamală (GLCV)), şi întrucât o 
astfel de cooperare este piatra de temelie a unei politici 
eficiente, la nivelul UE, privind combaterea crimei organizate, 

C. întrucât aceste eforturi, prin faptul că au condus la 
creşterea schimburilor de informaţii şi la intensificarea 

iniţiativelor de formare pentru serviciile care trebuie să 
colaboreze, au dat roade contribuind la depăşirea lipsei de 
încredere reciprocă, element care reprezintă întotdeauna 
principalul obstacol în calea oricărei cooperări în acest 
domeniu, 

D. întrucât toate instituţiile şi agenţiile U.E. implicate în 
lupta împotriva crimei organizate ar trebui să respecte pe 
deplin libertățile civile şi drepturile fundamentale ale 
cetățenilor UE şi ai ţărilor terțe, inclusiv cele mai înalte 
standarde în materie de protecţie a datelor, 

E. întrucât, cu toate acestea, în momentul actual 
combaterea crimei organizate nu va continua să facă 
progrese fără o schimbare radicală de perspectivă, care să 
permită soluţionarea constrângerilor interne din ce în ce mai 
complexe şi, în acelaşi timp, rezolvarea dificultăţilor aferente 
constrângerilor externe aflate în creştere exponențială, 
întrucât răspândirea geografică a crimei organizate care, 
într-o Europă mai deschisă ca niciodată, a profitat din plin de 
cunoaşterea perfectă a noilor mijloace de deplasare, 
schimburi şi comunicații, în timp ce autorităţile de aplicare a 
legii sunt încă împovărate de sarcini juridice şi administrative, 
care le îngreunează activitatea de zi cu zi, 

F. întrucât grupările de crimă organizată tind să devină 
organizaţii antreprenoriale din ce în ce mai complexe şi mai 
bine structurate, capabile să pătrundă pe piețele economice 
şi financiare şi să le împiedice să caute medii economice 
legale, către care să îşi direcţioneze, adesea prin intermediul 
unor operaţiuni sofisticate de spălare a banilor, veniturile 
acumulate ilegal, 

G. întrucât înființarea şi/sau achiziţionarea, adesea 
prin utilizarea unor aranjamente de tip „societăţi fictive”, de 
societăți în sectoare caracterizate prin circulaţia unor fluxuri 
financiare considerabile este unul dintre instrumentele 
principale utilizate de grupările de crimă organizată, 

H. întrucât acţiunile represive, în sine, nu sunt 
suficiente pentru combaterea crimei organizate şi trebuie să 
fie însoţite de o analiză atentă a răspândirii fenomenului şi a 
capacităţii organizaţiilor de tip mafiot de a prinde rădăcini mai 
ales în zone unde structurile sociale sunt slabe, 

|. întrucât acţiunile de combatere a crimei organizate ar 
trebui să se sprijine pe anchete aprofundate având ca obiect 
capacitatea de acumulare a capitalurilor şi apropierea dintre 
activitățile economice legale şi ilegale la nivel mondial, 
preconizându-se o serie de măsuri în scopul de a preveni 
infiltrarea crimei organizate în administraţiile publice şi 
stabilirea unor legături între crima organizată şi instituții, 
organizaţii de masă şi politicieni, 

J. întrucât crima organizată operează încercând să-şi 
asigure acordul tacit şi controlul asupra unui anumit teritoriu 
prin intermediul activităţilor ilegale, 

K. întrucât crima organizată poate oferi organizațiilor 
teroriste ocazia de a dezvolta traficuri ilegale, prin canalele pe 
care le utilizează aceasta de obicei, generând astfel profituri 
ilegale ce urmează a fi utilizate pentru activităţi teroriste, 

L. întrucât, în această luptă cu timpul şi spațiul, 
combaterea crimei organizate trebuie să-şi adapteze urgent 
mijloacele şi metodele disponibile în paralel cu dezvoltarea 
capacităţii de anticipare, bazată, în special, pe utilizarea 
adecvată şi completă a surselor potenţiale de informații, 

M. întrucât doar o politică proactivă va permite să se 
țină pasul cu realitatea cooperării ultrasofisticate între 
diferitele grupări criminale şi să se elimine, prin intermediul 
unei politici de prevenire care implică noi actori, dar care ţine 
întotdeauna cont de drepturile fundamentele, majoritatea 
amenințărilor pe care aceste organizaţii le fac să planeze 
asupra societăţilor noastre, 

N. întrucât există o necesitate generală de a ameliora 
cunoştinţele privind fenomenele infracționale şi de a pune 
aceste cunoştinţe la dispoziţia tuturor actorilor implicaţi în 
combaterea infracționalităţii, 

O. întrucât sprijinul opiniei publice, care este, în 
general, insuficient informată, este unul dintre instrumentele 
pentru a câştiga această luptă pe termen mediu şi lung, 

P. întrucât instrumentele comunitare disponibile — 
precum Europol şi Eurojust — vor deveni cu adevărat 
eficiente, atunci când vor fi în măsură să acţioneze în mod cu 
adevărat autonom şi întrucât există, prin urmare, o necesitate 
urgentă de a le acorda mijloacele pentru a acţiona cu o mai 
mare libertate decât cea de care dispun în momentul actual, 
precum şi de a stabili un control parlamentar adecvat în 
scopul evaluării utilității şi valorii adăugate reale a acţiunilor 
acestora în domeniul securității şi a respectării depline a 
drepturilor fundamentale prevăzute în Carta drepturilor 
fundamentale a Uniunii Europene, întrucât este interesant de 
observat faptul că prin Evaluarea amenințării pe care o 
reprezintă criminalitatea organizată (OCTA) (1), publicată 
anul acesta de Europol, statele membre au la dispoziţia lor un 
document de analiză dinamică, care le va ajuta să-şi 
stabilească priorităţile strategice şi de faptul că acest prim 
pas ar trebui să încurajeze Consiliul să continue pe calea 
unei structurări adecvate a spaţiului care reuneşte elementele 
încă foarte diferite ale combaterii crimei organizate, în special 
prin aprofundarea conceptului de arhitectură a securității 
interne inițiat de Preşedinţia austriacă şi prin dezvoltarea 
operațională a principiului interoperabilităţii; aceste două 
elemente, combinate cu recurgerea la o metodologie 
polițienească bazată pe informaţii, ar trebui să ajute la 
dezvoltarea unor noi sinergii şi la eradicarea tuturor formelor 
de „concurenţă parazitară” între serviciile de analiză şi/sau de 
aplicare a legii la nivel strategic, tehnic şi operaţional, 


Adresează Consiliului următoarele recomandări: 

a) invită Consiliul să ceară tuturor statelor membre să 
ratifice Convenția ONU împotriva crimei organizate 
transnaţionale (Convenţia de la Palermo) şi protocoalele 


—90— 


anexate la aceasta privind traficul de persoane şi migranti, 
precum şi să pună în aplicare aceste instrumente juridice; 

b) invită Consiliul să încurajeze energic statele 
membre să rămână vigilente în privința sprijinului acordat 
programelor de formare şi de schimb de experienţă între 
agenţiile şi autorităţile competente implicate în combaterea 
crimei organizate şi invită statele membre să aloce acestor 
programe -— în cadrul perspectivelor financiare şi al 
programului general corespunzător, precum şi al secțiunii 
„securitate” din cel de-al 7-lea program-cadru de cercetare şi 
dezvoltare — resurse bugetare suficiente care să asigure, cu 
adevărat, eficacitatea programelor de formare şi de schimb 
de experiență şi să pună, de asemenea, cele mai bune 
practici la dispoziţia celorlalte state membre; 

c) reaminteşte Consiliului că întărirea instrumentelor 
cooperării polițienești şi judiciare din momentul actual 
necesită adaptarea structurilor interne în conformitate cu 
tripla necesitate a modelării procedurilor, a fluidităţii canalelor 
de transmitere a datelor şi a ameliorării cunoştinţelor privind 
fenomenul crimei organizate; 

d) invită Consiliul, în scopul eficientizării acţiunilor la 
nivel european, să se asigure că statele membre îşi 
armonizează în strânsă cooperare dispoziţiile penale, 
acordând o atenție deosebită definirii conceptelor şi 
infracţiunilor în domeniul crimei organizate şi al terorismului, 
precum şi procedurile penale, respectând totodată pe deplin 
garanţiile procedurale; 

e) sugerează Consiliului că ar trebui să invite statele 
membre să extindă, cât mai curând posibil, utilizarea 
tehnicilor speciale de investigaţie şi să promoveze crearea 
unor echipe comune de anchetă, instituite prin Decizia-cadru 
a Consiliului din 13 iunie 2002 privind echipele comune de 
anchetă (2), al cărei conţinut a fost transpus în cea mai mare 
parte de către statele membre (3), şi să integreze în mod 

sistematic aspectul cooperării pe teren în diferitele manuale 
de „bune practici”, care stabilesc cadrul operaţional pentru 
serviciile în cauză; 

f) atrage atenţia Consiliului şi statelor membre asupra 
necesității de a adopta norme privind crima organizată şi 
terorismul, în vederea protecţiei speciale a ordinii juridice şi a 
intereselor financiare ale Uniunii Europene; 

g) insistă pe lângă Consiliu asupra nevoii unei mai 
mari fluidități a canalelor de comunicare între actorii implicaţi 
în combaterea infracţionalităţii, care necesită un progres 
legislativ semnificativ, atât în domenii specifice — cum ar fi 
obținerea de probe şi admisibilitatea acestora sau obținerea 
de informații financiare destinate identificării şi apoi 
neutralizării bunurilor obținute în urma comiterii infracțiunii — 
cât şi în chestiuni de principiu aflate încă în suspensie, cum 
ar fi principiul disponibilităţii, care trebuie să fie clar definit şi 
să cuprindă garanţii, în special cu privire la protecţia datelor 
cu caracter personal în cadrul celui de-al treilea pilon; în 
acest scop, îndeamnă Consiliul să adopte de urgenţă 
propunerea pentru o  decizie-cadru a Consiliului 
(COM(2005)0475) privind protecţia datelor în cel de-al treilea 
pilon, ţinând seama de poziția adoptată aproape în 
unanimitate de Parlament la 27 septembrie 2006 (4); 

h) observă că atât statele membre, cât şi instituţiile 
Uniunii Europene pot face apel la competenţa recent createi 
Agenţii pentru drepturile fundamentale în vederea protejării 
drepturilor prevăzute în Carta drepturilor fundamentale şi în 
vederea investigării cazurilor apărute în domeniul cooperării 
în materie de afaceri interne şi justiție; invită, de asemenea, 
Consiliul să profite de această oportunitate, dacă este cazul, 
îndeosebi în temeiul articolului 7 din Tratatul privind Uniunea 
Europeană şi să o promoveze şi în cazul statelor membre; 

i) invită Consiliul să atragă atenţia statelor membre 
asupra necesităţii de a consolida strategiile de investigaţie şi 
de a lua măsuri eficiente pentru combaterea crimei organizate 

prin urmărirea sistematică a resurselor economice şi 
financiare dobândite ilegal; 

j) invită Consiliul, având în vedere planul de acţiune al 
Comisiei privind statistica în domeniul criminalităţii şi al 
justiției penale (COM(2006)0437), să sprijine eforturile 
statelor membre de a căuta să-şi amelioreze cunoştinţele 
referitoare la aceste fenomene infracționale, prin crearea şi 
punerea în rețea a instrumentelor statistice elaborate într-un 
cadru dinamic (aşa cum este deja cazul OCTA), şi pe baza 
unor indicatori comuni, astfel încât informaţiile diseminate să 
nu furnizeze doar o evaluare exactă a crimei organizate, dar 
să fie şi comparabile şi să propună strategii şi recomandări 
clare de acţiune, pe care serviciile operaţionale pe teren să le 
poată aplica; 

k) invită Consiliul să acorde agenţiilor Europol şi 
Eurojust autonomia necesară, conferindu-le puteri depline de 
inițiativă în domeniile lor de competenţă, astfel încât acestea 
să poată trece de la rolul de coordonatori, la cel de lideri în 
combaterea crimei organizate la scară europeană, luând 
totodată în considerare nevoia de a prevedea legături 
corespunzătoare cu autorităţile naţionale competente, astfel 
încât să nu se prejudicieze activitatea acestora sau să se 
creeze dezechilibre ori suprapuneri; subliniază că o astfel de 
extindere a competenţelor trebuie să fie însoţită de stabilirea 
unui adevărat control parlamentar, pe care, din motive de 
legitimitate şi eficiență, numai Parlamentul European îl poate 
exercita în mod corect; 

|) invită Consiliul să admită că nu ar trebui ignorat 
niciun aspect în materie de prevenire, subiect care merită o 
atenţie deosebită, în special prin iniţiative menite să protejeze 
eficient nu doar victimele, dar şi martorii infracţiunilor, în 
vederea eliberării surselor de informaţii, care sunt adesea 
reduse la tăcere din cauza presiunii constante a şantajului şi 
a terorii exercitate de organizaţiile criminale; 

m) sugerează Consiliului organizarea unei adevărate 
dezbateri în întreaga Europă privind oportunitatea unui statut 
formal de colaborator în domeniul justiţiei la nivel european şi 
compatibilitatea sa cu valorile noastre fundamentale comune 
de respectare a drepturilor omului şi a demnităţii umane, în 
vederea includerii activității de căutare optimă a informaţiilor 
într-un cadru juridic prestabilit, acceptat de toţi; 

n) convins de faptul că, pe termen mediu şi lung, 
sprijinul opiniei publice reprezintă una dintre condiţiile 
succesului în domeniul combaterii crimei organizate, invită, 
aşadar, Consiliul să solicite statelor membre să facă un efort 
important de a informa opinia publică cu privire la succesele 
obținute printr-o bună cooperare între diferitele autorități de 
aplicare a legii şi organele judiciare şi, în special, cu privire la 
contribuția instrumentelor şi actorilor comunitari, în vederea 
creării unei sensibilizări privind valoarea adăugată pe care o 
au iniţiativele luate de UE în acest domeniu de o importanţă 
vitală pentru cetăţeni; 

0) sugerează Consiliului să ia pe deplin în considerare 
principalele rezultate ale sondajelor periodice efectuate de 
Eurobarometru (precum cel realizat în martie 2006 privind 
crima organizată şi corupția (1)), cărora ar trebui să li se 
atribuie sarcina de a evalua percepţia cetăţenilor europeni 
asupra rolului UE în acest domeniu şi schimbările dorite la 
nivel european; 

p) invită, prin urmare, Consiliul ca, pe baza Cărţii albe 
privind o politică europeană de comunicare (2), să contribuie 
la elaborarea unei adevărate strategii de organizare şi 
difuzare a acestor mesaje către opinia publică, strategie în 
care s-ar putea implica mai mult Reţeaua europeană de 
prevenire a infracţiunilor (EUCPN), cu condiţia extinderii 
competenţelor acestei reţele (3). 

q) recomandă Consiliului să solicite statelor membre 
să promoveze programe, în special la nivel local, pentru 


—94— 


sensibilizarea publicului cu privire la traficul de ființe umane în 
scopuri de exploatare sexuală sau prin muncă, mai ales a 
femeilor şi copiilor; 

r) îndeamnă Consiliul să aplice abordarea proacitivă 
specifică politicii UE privind combaterea crimei organizate la 
acordurile de cooperare încheiate de UE cu ţările terțe, 
adoptând totodată un cadru strict care să cuprindă garanții 
obligatorii în ceea ce priveşte drepturile fundamentale; 
subliniază, în acest sens, că OCTA arată clar drumul de 
urmat, denunţând în mod util sectoarele şi legăturile existente 
între grupările criminale ale căror amplasări geografice au 
fost identificate; 

s) recomandă Consiliului, având în vedere că aparatul 
de stat din anumite ţări vecine ale UE prezintă încă adeseori 
o permeabilitate la activități infracționale, să adopte o 
abordare specifică bazată pe o noua iniţiativă privind 
transparenţa şi anticorupţia, menită să structureze relaţiile cu 
țările terțe, în special cu cele aflate în vecinătatea UE; 

t) recomandă Consiliului să solicite statelor membre să 
menţină cel mai înalt grad de vigilență în ceea ce priveşte 
posibilele legături dintre organizaţiile teroriste şi grupările de 
crimă organizată, mai ales în legătură cu spălarea de bani şi 
finanţarea terorismului; 

u) invită, de asemenea, Consiliul să ţină seama de 
rolul fundamental jucat de Coordonatorul UE pentru lupta 
împotriva terorismului, care este responsabil cu monitorizarea 
instrumentelor şi a sistemelor de informații privind 
contraterorismul, precum şi de coordonarea şi integrarea 
informaţiilor provenite de la forțele de poliţie şi serviciile de 
securitate din statele membre; 

v) invită Preşedinţia Consiliului să reia şi să 
consolideze consideraţiile inițiate sub Preşedinţia austriacă în 
vederea elaborării unei veritabile „Arhitecturi a securității 
interne”; 

w) invită Consiliul să recurgă la o serie de iniţiative 
orientate, în mod prioritar, către interceptarea mişcărilor de 
capital generate de operaţiuni de spălare a banilor şi către 
confiscarea bunurilor generate de activităţi criminale şi 
mafiote; 

x) invită Consiliul să îndemne toate statele membre 
care nu au făcut-o încă să semneze şi să ratifice Convenţia 
ONU împotriva corupției; 

y) invită Consiliul să promoveze în statele membre — 
mai ales în regiunile în care influența culturală şi socială a 
crimei organizate se resimte cel mai acut — proiecte educative 
axate pe ideea unei vieţi în spiritul legii, în şcolile şi cartierele 
cu risc, combătând, astfel, crima organizată prin intermediul 
unei ample campanii de educare; 

z) invită Consiliul să monitorizeze activitățile 
administrative şi guvernamentale ale instituţiilor alese la nivel 
naţional, regional şi local, printre membrii cărora se află 
politicieni împotriva cărora au fost aduse acuzaţii penale 
pentru legături cu crima organizată sau de tip mafiot. 

Acest concept strategic a fost transmis ca 
recomandare CONSILIULUI EUROPEI şi, spre informare, 
COMISIEI EUROPENE. 

ROMÂNIA, alături de celelalte state ale UNIUNII 
EUROPENE, a trecut la aplicarea lui. 

CAPITOLUL 8 


INTERNAȚIONALIZAREA COMBINĂRII UNOR 
ACȚIUNI TERORISTE CU CELE ALE CRIMEI 
ORGANIZATE 


Creşterea permanentă a  periculozităţii acţiunilor 
organizațiilor, reţelelor şi filierelor teroriste este accentuată şi 
de faptul că se extind multe activităţi desfăşurate de acestea 
în combinaţii logistice sau de acţiuni directe. Astăzi, ele nu 
mai sunt doar semnalări izolate, ci reale şi majore comuniuni 
de interese şi afaceri ale lumii interlope. 

Între unele dintre cele mai puternice organizații 
teroriste şi structurile de crimă organizată naţionale sau 
transfrontaliere, pot exista cooperări şi colaborări strânse, 
legate de interese financiare, politice, psihologice etc. 
Acestea se materializează în foarte multe domenii, atât în 
planul pregătirii practice, a schimbului de date şi informaţii de 
interes comun lor, a sprijinului material şi logistic, cât şi în 
pregătirea şi derularea unor acţiuni corelate ale acestora. 

Consecințele acţiunilor atât a organizaţiilor criminale, 
cât şi a celor teroriste sunt ample: 

e scăderea forței societății umane; 

e ameninţarea stabilităţii guvernărilor; 

e periclitarea securităţii individuale şi colective; 

e pierderea controlului statal asupra taxelor şi 
impozitelor; 

e creşterea controlului şi influențelor organizațiilor 
respective asupra unor mase de oameni (culte, etnii, 
sindicate, organizații neguvernamentale etc.); 

e influențe nefaste asupra unor structurilor de putere 
politică, morală sau economică, naţionale sau internaţionale). 

Unele organizaţii teroriste sau de crimă organizată 
actuale îmbracă la început „forme de acoperire”. Ele 
promovează şi cultivă multe idei de genul: că ar apăra 
interesele unor etnii, grupuri etnice, religioase, naţionaliste, 
etc., dar... evoluţia ulterioară a acestora prin acţiunile care le 
întreprind au demonstrat că nu au nimic comun cu apărarea 
intereselor majore ale societăţii umane, ci în fapt le 
subminează. Şi aceasta este şi suportul îngemănării unor 
acţiuni ale lor şi internaţionalizarea actuală accentuată. 

INTERPOL-ul, care este instituţia cea mai importantă 
de luptă împotriva crimei organizate şi a terorismului pe plan 
internaţional, clasifică organizaţiile criminale în următoarele 
categorii: 

1. Familiile mafiei (au la bază norme interne de 
disciplină şi coduri de conduită proprii, structuri ierarhice 
foarte precise şi clare pe baza cărora pot desfăşura multe 
activități ilicite); 

2. Organizațiile profesionale specializate (a căror 
componenți sunt pregătiți şi desfăşoară una sau două tipuri 
de activităţi din domeniu, cum sunt cele privind furtul şi traficul 
de maşini furate, răpirile de persoane, spălarea de bani etc.); 

3. Organizațiile criminale constituite pe criterii tehnice 
(ca urmare a unor împrejurări specifice, locale sau zonale 
cum ar fi cele privind închiderea graniţelor statale, circulația 
dificilă peste frontierele naţionale din diferite cauze naturale 
sau artificiale, expansiunea geografică); 

4. Organizațiile teroriste internaţionale (acţionează 
specific prin asasinate, deturnări de mijloace de transport în 
comun, răpiri de persoane etc., făcute sub diferite motivații 
politice, militare, religioase sau rasiale şi care generează prin 
consecinţe, multiple şi complicate probleme umane). 

O analiză profundă, introspectivă, demonstrează 
importanţa clarificării şi înţelegerii acestor aspecte teoretice 

definitorii pentru găsirea căilor de aplicare practică, de 
materializare a strategiilor şi tacticilor de prevenire, 
descoperire şi combatere a criminalităţii organizate şi 
terorismului internaţional care, în fapt, rămân laturi extreme 
ale violenţei, indiferent de forma în care s-ar manifesta 
aceasta. 

Am evidenţiat prin această clasificare particulară, în 
fapt, cum INTERPOL-ul înțelege conexiunile şi interferenţele 
dintre crima organizată transfrontalieră şi terorismul 
internaţional. 

Prin încadrarea şi a organizaţiilor teroriste ca una din 
formele de existență a organizaţiilor criminale, a tras un 
semnal de alarmă care să atragă atenţia societăţii umane că: 
„oate aceste tipuri de organizații, structuri, filiere, sunt 
componente a marii familii a crimei”! 

Ea poate fi şi suportul simbiotic al multor acţiuni de 
prevenire, descoperire şi combatere a terorismului şi crimei 
organizate, în plan naţional sau internaţional. 

Amplificarea  interferențelor corelate pe plan 
internaţional, ale unor grupări teroriste cu structurile de crimă 
organizată transfrontalieră, sunt elocvente în ultimele decenii 
şi am evidenţiat în capitolele anterioare, colaborarea şi 
cooperarea lor după 1970. 

Terorismul este o formă particularizată a violenţei la 
nivel extrem. Literatura consacrată studierii aspectelor 
concrete ale terorismului actual, evidenţiază o multitudine de 
date şi informaţii despre grupările implicate în aceste timpuri 
în acţiuni teroriste. La originea lor se află naționalismul, 
separatismul, rasismul, credința în grupări paramilitare, 
ideologia extremistă şi fundamentalismul religios. Ele se 
manifestă tot mai pregnant prin combinarea unor acțiuni de 
terorism cu crima organizată transfrontalieră. 

În cadrul acestor tendințe, multe structuri teroriste, se 
bazează în acțiunile lor pe interferența cu structuri ale crimei 
organizate, astfel: 

e intensificarea colaborării între unele grupări teroriste 
politice şi grupări ale crimei organizate; 

e organizarea de acţiuni teroriste cu tehnică şi 
materiale provenite de multe ori, de la filiere de trafic de arme 
şi muniții, aparținând crimei organizate; 

e în multe situaţii care inițial erau cunoscute ca acte 
teroriste (soldate cu luarea de ostatici) s-a constatat ulterior 
că scopul lor a fost de a extorca fonduri de la familii, companii 
sau guverne — ceea ce a demonstrat că erau în fapt, acțiuni 
acoperite din gama crimei organizate. 

Pentru a pregăti riposte potrivite şi eficiente, va trebui 
ca fiecare guvern naţional şi structurile lor de siguranță 
naţională, să ţină cont de natura şi seriozitatea acestor 
ameninţări ale proliferării colaborării între terorism şi crimă 
organizată, precum şi de contextul strategic, politic, social şi 
economic, de capacităţile şi necesitatea pregătirii serviciilor 
de informaţii, ale poliţiilor, a sistemului juridic etc. 

În opinia mea, serviciile de informaţii de înaltă calitate, 
pot reprezenta nucleul central al strategiei împotriva 
terorismului internaţional şi crimei organizate transfrontaliere, 
inclusiv al anihilării cooperării în unele acţiuni ale acestora. 

Cele mai utile modificări ale politicilor internaţionale şi 
naţionale de combatere a îngemănării acestor două flageluri 
mondiale, trebuie să fie făcute în sensul formării şi gestionării 
unor baze de date şi informaţii de specialitate, care să poată 
sprijini prevenirea, descoperirea şi combaterea unor astfel de 
ameninţări la adresa umanității. 

Aspectele majore ce trebuie rezolvate sunt multe şi 
este necesară o selectare pe priorităţi. Dar trebuie creat şi 
cadrul general de aplicare unitară. 

În acest sens, dacă un statut de drept penal 
internaţional ar acoperi simultan problemele terorismului şi 
crimei organizate şi ar fi într-o zi acceptat de majoritatea 
statelor membre O.N.U., acesta ar crea enorme avantaje 

practice în această luptă anticrimă. Astfel, confuzia, abuzul 
politic şi neîncrederea în modul de derulare a oricărui proces 
de extrădare actual ar putea fi depăşite pe acest domeniu al 
terorismului şi crimei organizate. 

Confruntaţi cu multe scenarii sau realități ale unor 
acțiuni actuale, cât şi cu evoluţia acestor flageluri la acest 
început de mileniu, ne putem pune întrebarea: „Care sunt 
perspectivele unor îmbunătăţiri de fond ale politicilor şi 
măsurilor de combatere a acestei îngemănări a unor flageluri 
mondiale"? 

Cred că, multe depind de calitatea liderilor politici ce 
ne reprezintă, precum şi de puterea şi hotărârea morală a 
societăţilor democratice, de a elimina măcar proliferarea lor, 
dacă nu chiar reducerea efectelor unor asemenea crime 
indiferent de forma sub care s-ar manifesta! 

Testul existenţial va fi trecut dacă vor exista: 
perseverenţă, curaj politic şi moral asumat în cultivarea şi 
menţinerea unei conduite ferme împotriva oricăror forme de 
manifestare a terorismului internaţional şi crimei organizate 
transfrontaliere. Acestea vor genera poate principiile unei 
strategii ferme pe domeniu. 

Din gama acestor principii, consider că ar fi mai 
importante: 

e hotărârea de a constrânge existența şi proliferarea 
oricăror structuri de crimă organizată transfrontalieră sau 
terorism internaţional, în cadrul statului de drept şi al 
procesului democratic real; 

e stabilitatea decizională de a nu negocia şi a face 
concesii, chiar şi în fața celor mai serioase intimidări şi 
şantaje; 

e permanentizarea atitudinilor, măsurilor şi acțiunilor 
internaţionale eficiente de sancționare de către state şi unor 
structuri care oferă sprijin material, moral sau diplomatic, 
terorismului sau crimei organizate; 

e intransigența împotriva oricăror intimidări care să 
blocheze sau să stopeze eforturile diplomatice internaţionale 
de a rezolva conflictele majore din zonele geografice cu astfel 
de probleme. 

Crima organizată transfrontalieră şi terorismul 
internațional au devenit forțe care au capacitatea să modifice 
destine sociale, politice şi economice ale unor țări sau regiuni 
geografice întregi. 

Consecințele unor acte teroriste sau de crimă 
organizată au mobilizat de multe ori, organismele 
internaţionale reprezentative ale statelor lumii, guvernele 
progresiste ale unor ţări, organisme neguvernamentale şi 
populaţia. Ele au luat atitudine şi au acţionat pentru 
prevenirea, descoperirea şi combaterea unor forme de 
manifestare a crimei organizate si terorismului pe plan 
mondial, dar cu regret putem constata, că proliferarea în 
ansamblu a acestor fenomene internaţionale, nu a reuşit să 
fie oprită! 

Concluziile ne duc la ideea ca încă nu există eficiența 
necesară pentru a învinge şi... aceasta trebuie să dea mult de 
gândit societăţii umane şi reprezentanţilor ei! 

Mass-media a avut şi are un rol foarte important în 
prezentarea reală a unor astfel de acţiuni criminale şi a 
efectelor provocate de mâna unor oameni împotriva altora 
prin acţiuni teroriste sau de crima organizată. Afectarea este 
în toate cazurile, foarte dureroasă pentru populaţia civilă. 

Este necesar, în multe din situaţiile actuale, ca tocmai, 
internaţionalizarea îngemănării unor acţiuni teroriste cu cele 
de crimă organizată transfrontalieră, să mobilizeze 
comunitatea umană, pentru a putea înlătura o astfel de 
ameninţare majoră a păcii şi stabilităţii internaţionale. 

PARTEA a Ill-a 


LUPTA ÎMPOTRIVA TERORISMULUI 
INTERNAȚIONAL ŞI A CRIMEI 
ORGANIZATE TRANSFRONTALIERE 


„Încă o dată afirmăm că, în 
confruntarea cu această amenințare, 
nu există cale de întoarcere, 
compromis sau ezitare. Vom răspunde 
la teroare cu o şi mai mare sete de a 
învinge teroarea, iar la discordie, cu 
toleranță şi libertate." 

Tony Blair 


CAPITOLUL 9 


ORGANISME ŞI ORGANIZAȚII INTERNAȚIONALE 
CU ROL ACTIV ÎN LUPTA ÎMPOTRIVA 
TERORISMULUI ŞI CRIMEI ORGANIZATE 
TRANSFRONTALIERE 


A. ORGANIZAȚIA NAȚIUNILOR UNITE (O.N.U.) 


Demersurile şi tratativele pentru înființarea O.N.U. au 
început din anul 1942 şi s-au continuat în mai multe etape 
până la finalizarea elaborării şi semnării lor la 26 iunie 1945 la 
San Francisco, de către reprezentanţii a 50 de ţări prin 
CARTA NAȚIUNILOR UNITE. 

Aceasta a fixat drepturile şi obligaţiile statelor membre 
şi a permis crearea organismelor sale de lucru şi a 
procedurilor aferente lor. S-a înființat oficial la 24 
OCTOMBRIE 1945, devenind data comemorativă a 
NAȚIUNILOR UNITE. Scopurile Naţiunilor Unite enunțate în 
CARTĂ sunt: 

e menținerea păcii şi securităţii internaţionale; 

e dezvoltarea între toate naţiunile lumii de relaţii de 
prietenie bazate pe respectarea principiului egalității 
drepturilor popoarelor şi de a-şi hotărî singure soarta; 

e realizarea cooperării internaționale în rezolvarea 
problemelor internaționale de ordine economică, socială, 
culturală şi umanitară, dezvoltând respectul drepturilor omului 
şi a libertăţilor lui fundamentale; 

e să se constituie ca un centru de armonizare a 
eforturilor naţiunilor pentru realizarea scopurilor comune. 

Proliferarea  flagelurilor terorismului şi a crimei 
organizate şi mondializarea lor, impun pentru asigurarea 
combaterii eficiente, unitatea forțelor şi eforturi ferme ale 
comunităţii umane internaţionale în ansamblu ei şi ale statelor 
lumii. 

Realitatea actuală a demonstrat că eliminarea 
amenințărilor la adresa păcii mondiale şi succesul luptei 
antiteroriste şi anticrimă, în general, pot fi realizate doar prin 
cooperare şi colaborare internaţionale, prin coordonarea 
eficientă a eforturilor statelor progresiste, unde rolul central 
trebuie să-l aibă O.N.U. — care are datoria universală şi 
puterea conferite prin Cartă — de a veghea şi acționa pentru 
binele omenirii, în acest sens trebuind să-şi asume şi 
responsabilități în coordonarea eforturilor de prevenire şi 
combatere a unor astfel de flageluri mondiale. 

Rezoluţia Consiliului de Securitate 1268 din 1999, a 
evidenţiat şi recunoscut clar aceasta, subliniind rolul vital al 
ORGANIZAȚIEI NAȚIUNILOR UNITE în întărirea cooperării 
internaţionale şi evidenţiază importanţa coordonării eforturilor 
statelor, a organizaţiilor internaţionale şi regionale în 
combaterea terorismului. 

În acelaşi timp, CONSILIUL DE SECURITATE a făcut 
apel la toate statele să ia o serie de măsuri adecvate care să 
ducă la îmbunătăţirea cooperării interstatale prin încheierea 
de acorduri şi aranjamente bi şi multilaterale care să prevină 
proliferarea terorismului şi crimei internaţionale, să protejeze 
cetățenii de astfel de flageluri şi să aducă în faţa justiţiei pe 
cei vinovați de asemenea acte. 


B. ORGANIZAȚIA INTERNAȚIONALĂ DE POLIȚIE 
CRIMINALA (0.I.P.C.) INTERPOL 


Organizaţia Internațională de Poliție  Criminală 
(O.I.P.C.) este din categoria instituțiilor internaționale 

interguvernamentale. Denumirea pe scurt, folosită în mod 
curent în întreaga lume este INTERPOL. Ea este cea care 
asigură prin asistentă şi colaborare directă cu poliţiile 
naţionale ale celor 186 state membre prevenirea, 
descoperirea şi combaterea criminalităţii de drept comun, 
respectând suveranitatea şi independenţa fiecărui stat afiliat. 
În componenţa sa departamentală are, pe domenii, şi o 
structură care se ocupă de combaterea terorismului şi toate 
aspectele crimei organizate care interferează cu acesta. 

Colaborează cu reprezentanţele naţionale ale statelor 
afiliate şi unele organizații internaţionale pe domenii comune. 
Are o reţea de comunicații şi centralizare a informaţiilor foarte 
bună şi funcţională. Asigură sprijin cu specialişti şi experţi pe 
diferitele domenii de activitate polițienească. 

INTERPOL-ul nu intervine în problemele care au 
caracter politic, militar, religios sau rasial. 

Totodată, asigură la nivel internaţional, schimbul de 
date şi informaţii specifice domeniilor de muncă. În acest 
scop, deţine şi gestionează o bază informatică proprie pe 
domeniul criminalităţii şi al identificării infractorilor daţi în 
urmărire internaţională şi a  coordonării activităţii de 
supraveghere, prindere şi predare către autorităţile statelor 
respective a infractorilor internaţionali. Atribuţiile aferente sunt 
mult mai multe şi vizează toate domeniile crimei organizate şi 
cele conexe acestora. 

Pe plan naţional, la statele membre INTERPOL sunt 
înfiinţate şi funcționează BIROURI CENTRALE NAȚIONALE. 
Acestea sunt încadrate cu funcţionari ai statului respectiv 
care acționează în conformitate cu jurisdicția dată de 
legislaţia țării lor. 

Din aceste considerente, rolul oricărui BIROU 
CENTRAL NAȚIONAL este: 

e de a centraliza datele şi informațiile criminale; 

e de a asigura şi gestiona documentaţia necesară 
descoperirii şi combaterii criminalităţii de drept comun; 

e de a asigura relaţiile directe de cooperarea 
polițienească internaţională şi internă pe domeniu (inclusiv cu 
alte B.C.N.-uri şi Secretariatul General INTERPOL); 

e de a desfăşura sau coordona pe teritoriul naţional, 
toate operaţiunile şi actele de poliţie solicitate de oricare din 
celelalte state membre prin intermediul BIROURILOR 
CENTRALE NAȚIONALE; 

e alte acţiuni polițienești conexe unor astfel de fapte 
criminale. 

Pentru realizarea scopurilor existenţei ei, structura 
centrală INTERPOL are în componență următoarele 
instrumente pentru cooperare: 

1. Rețeaua de comunicații |-24/7 care asigură schimbul 
operativ de mesaje polițienești între BIROURILE CENTRALE 
NAȚIONALE şi între acestea şi Secretariatul General 
INTERPOL. 

Această rețea are ca suport fizic INTERNETUL, dar 
foloseşte cele mai noi tehnologii de securitate (Virtual Private 
Network, IPSec etc.). B.C.N.-urilor se conectează la serverul 
central situat la Secretariatul General Interpol prin servere 
informatice de e-mail introduse după anul 2002. S-au 
dezvoltat noi instrumente eficace, cum ar fi portalul INSYST, 
prin care, folosind un simplu browser de Internet, toate 
BIROURILE CENTRALE NAȚIONALE pot accesa bazele 
informatice de interes comun puse la dispoziţie de 
Secretariatul General INTERPOL sau chiar de B.C.N.-uri. 
Prin intermediul echipamentelor BIROULUI CENTRAL 
NAȚIONAL al statului respectiv, pot fi accesate multe baze de 
date informatice a unităţilor naţionale de poliţie cu atribuţii în 
combaterea criminalităţii de orice fel. 

2. Sistemele informatice referitoare la: 

e bazele de date EASF vizând persoanele şi 
vehiculele urmărite, documente de călătorie/administrative, 
etc. furate/pierdute; 

e numele şi poreclele indivizilor implicați în infracțiuni 
pe plan internaţional; 

e infracțiunile clasate după gen, loc de comitere şi 
mod de operare; 

e descoperiri şi confiscările de droguri; 

e confiscările de monedă falsă; 

e furturile din patrimoniile naţionale declarate sau cele 
vizând operele de artă; 

e amprentele digitale ale infractorilor internaţionali; 

e fotografiile infractorilor cu moduri de operare 
deosebite, recidivişti, şi ale persoanelor dispărute, cât şi 
unele însemne particulare; 

e baza de date cu cărți de credit furate/pierdute; 

e statistici criminale. 

Toate aceste resurse pot fi consultate de către 
BIROURILE CENTRALE NAȚIONALE. 

3. Notiţele internaţionale: 

Aceste notițe se referă la persoane şi sunt grupate în 5 
mari categorii: 

e notițele prin care se solicită arestarea unei persoane 
în vederea extrădării (cu colț roşu şi cu litera de control A). 
Aceste notițe furnizează toate datele privind identitatea 
persoanei urmărite, mandatului de arestare şi infracțiunea 
care l-a generat; 

e notițele pentru obținerea de informaţii asupra unei 
persoane (cu colț albastru şi litera de control B). Acestea sunt 
folosite pentru identificarea certă a unui infractor, obținerea 
de date şi informaţii asupra antecedentelor criminale şi a 
locului unde se află; 

e notițele preventive (cu colţ verde şi litera de control 
C) care semnalează tuturor poliţiilor statelor membre 
existența unui infractor profesionist ce operează la scară 
internaţională; 

e notițele privind persoanele dispărute (cu colț galben 
şi litera de control F) în vederea găsirii lor; 

e notițe privind cadavrele neidentificate (cu colț negru 
şi litera de control D); 

e notitele cu colţ portocaliu („security alert), 
semnalând descoperirile de arme sau dispozitive explozive 
disimulate. 

Secretariatul General INTERPOL, pe baza informațiilor 
primite de la BIROURILE CENTRALE NAȚIONALE poate 
edita şi difuza circulare privind „modus operandi? care 
detaliază unele moduri de operare mai deosebite utilizate de 
infractorii internaţionali. 

În ROMÂNIA, BIROUL CENTRAL NAȚIONAL 
INTERPOL a fost creat la 10 IANUARIE 1973 ca unitate 
centrală a Poliţiei Române în cadrul Inspectoratului General 
al Poliţiei. Acesta avea ca atribuţie principală, asigurarea 
schimbului de date şi informaţii între autorităţile judiciare 
române şi serviciile corespondente din celelalte 184 state 
membre ale Organizaţiei. 

În acest scop, pe parcursul timpului a fost dotat cu 
mijloacele tehnice şi personal specializat, necesare primirii şi 
transmiterii, în timp scurt, a datelor şi informaţiilor referitoare 
la criminalitatea de drept comun. 

Consecinţă a profundelor schimbări de ordin politic, 
economic şi social, survenite la nivel mondial după anul 1990, 
activitatea de cooperare a Poliţiei Române cu autorităţile 
similare din celelalte ţări membre ale Interpolului şi cu 
Secretariatul General al Organizaţiei a cunoscut o dezvoltare 
continuă, concretizată printr-un număr sporit de informaţii cu 
caracter polițienesc. 

BIROUL NAȚIONAL INTERPOL îşi concretizează 
activitatea în următoarele atribuții: 

— gestionează schimbul de date şi informaţii cu 
caracter polițienesc vizând activitatea infractorilor de drept 

comun care acționează pe plan internaţional (date de 
identitate, semnalmente, fotografii, amprente digitale, moduri 
de operare, mijloace de transport utilizate), precum şi alte 
date necesare identificării acestora şi probării activităţii lor 
infracționale; 

— comunică structurilor de poliție ale Ministerului 
Internelor şi Reformei Administrative sau altor instituţii ale 
statului interesate, datele şi informaţiile privind infractorii 
străini sau români, urmăriţi pe plan internaţional pentru 
comiterea unor fapte penale de drept comun, în vederea 
semnalării intrării lor în ţară şi aplicării măsurilor solicitate de 
autorităţile judiciare care-i urmăresc; 

— asigură, în cooperare cu organele competente din 
Ministerul Public şi din Ministerul Justiţiei, punerea în urmărire 
internaţională, în vederea arestării şi extrădării către ţara 
noastră, a persoanelor care se sustrag unor mandate de 
arestare preventivă sau de executare a unor pedepse, emise 
pentru fapte deosebit de grave şi despre care există informații 
că se află în străinătate; 

— asigură, în cooperare cu BIROURILE CENTRALE 
NAȚIONALE INTERPOL din ţările respective, cu unităţile 
centrale de specialitate din INSPECTORATUL GENERAL AL 
POLIȚIEI ROMÂNE sau cu inspectoratele judeţene de poliţie, 
realizarea activităţilor operative şi logistice, pentru preluarea 
şi escortarea din străinătate, a persoanelor extrădate către 
ROMÂNIA; 

— coordonează, în cooperare cu unităţile centrale de 
specialitate ale I.G.P.R. şi cu organele parchetului, activităţile 
operative în vederea identificării şi arestării infractorilor de 
drept comun, intraţi în țara noastră, care fac obiectul unor 
mandate de arestare preventivă sau de executare a unor 
pedepse privative de libertate, difuzate de Secretariatul 
General INTERPOL sau de alte BIROURI CENTRALE 
NAȚIONALE; 

— coordonează sau contribuie, după caz, la realizarea 
activităților operative de supraveghere a infractorilor 
cunoscuţi pe plan internaţional, pentru care nu se cere 
arestarea, pe timpul cât se află pe teritoriul ROMÂNIEI; 

— asigură informarea operativă şi cu caracter de 
continuitate a unităţilor centrale şi judeţene de poliţie cu 
privire la persoanele, modurile de operare şi mijloacele de 
transport folosite în traficul internaţional ilicit de droguri, 
monedă falsă, vehicule furate, precum şi în comiterea altor 
fapte infracţionale grave, pentru luarea măsurilor legale de 
prevenire şi reprimare a acestora; 

— asigură informarea unităţilor de poliție şi de 
paşapoarte în legătură cu furturile sau pierderile de 
documente de identitate străine, în vederea prevenirii intrării 
frauduloase în țară, a unor persoane; 

— solicită Secretariatului General INTERPOL şi 
BIROURILOR CENTRALE NAȚIONALE din tările membre, la 
cererea unităților M.I.R.A., organelor parchetului şi justiției, 
altor instituții implicate în înfăptuirea actului de justiție penală, 
informatiile necesare soluționării unor cauze aflate în lucru, cu 
incidente internaționale; 

— prezintă, periodic sau la ordin, conducerii Ministerului 
Administrației şi Internelor, informări privind evoluția şi 
tendințele criminalității pe plan internațional, activitatea 
desfăşurată în străinătate de cetățeni români care fac obiectul 
unor anchete penale în tările membre ale O.I.P.C. — 
INTERPOL, precum şi propuneri pentru îmbunătăţirea 
cooperării polițienești cu țările membre ale Organizaţiei; 

— informează unitățile de poliție cu privire la modurile 
de operare ale infractorilor internaționali, mijloacele şi 
metodele eficiente şi cu caracter de noutate, folosite de alte 
poliții pentru prevenirea şi combaterea fenomenului 
criminalității; 

— participă la reuniunile internaționale prevăzute în 
Programul de lucru anual al O.I.P.C. — INTERPOL sau 

organizate de către poliţiile afiliate, ocazie cu care prezintă 
experiența Poliției Române în domeniul prevenirii şi 
combaterii criminalităţii transnaţionale; 

— exercită orice alte atribuţii, stabilite prin actele 
normative în vigoare, referitoare la cooperarea poliţienească 
internaţională în cadrul O.I.P.C.- INTERPOL. 


C. OFICIUL DE POLIȚIE EUROPEANĂ (EUROPOL) 


Înființarea instituţiei EUROPOL a fost convenită prin 
TRATATUL DE LA MAASTRICHT privind UNIUNEA 
EUROPEANĂ din 7 FEBRUARIE 1992, dar a început să-şi 
desfăşoare activitatea pe 3 ianuarie 1994 sub denumirea de 
Unitatea Droguri Europol (EDU), acţiunile sale de atunci fiind 
limitate la lupta antidrog. 

Treptat, s-au adăugat şi alte domenii importante ale 
criminalităţii. Mandatul EUROPOL-ul s-a extins în timp şi 
astăzi acoperă toate formele grave de criminalitate 
internaţională, aşa cum sunt enumerate în Anexa la 
CONVENȚIA EUROPOL. Convenţia a fost ratificată de toate 
statele membre ale UNIUNII EUROPENE şi a intrat în vigoare 
la 1 octombrie 1998. Ca urmare a necesității adoptării mai 
multor hotărâri juridice cu privire la Convenţie, EUROPOL-ul 
a început să îşi desfăşoare toate activităţile actuale începând 
cu data de 1 iulie 1999. Sediul central EUROPOL este la 
Haga în OLANDA. Principalele domenii de activitate sunt: 

e combaterea traficului ilicit de droguri; 

e lupta împotriva migraţiei clandestine şi a rețelelor de 
imigrare; 

e combaterea furtului şi traficului cu autovehicule 
furate; 

e combaterea traficului ilegal de carne vie şi organe 
umane; 

e combaterea falsificării de bani şi a circulaţiei 
acestora; 

e combaterea traficului ilegal de produse şi materiale 
cu regim special (arme, muniții, nucleare, strategice, cu dublă 
întrebuințare civilă şi militară etc.); 

e combaterea terorismului şi a activităţilor conexe 
acestuia; 

e combaterea unor activităţi de spălare a banilor. 

EUROPOL, ca instituție în cadrul UNIUNII 
EUROPENE, operează cu date şi informații privind 
criminalitatea ocupându-se de aplicarea legii pe domeniu. 
Obiectivul său principal este acela de a creşte eficiența 
cooperării şi colaborării autorităților competente din statele 
membre în ceea ce priveşte prevenirea, descoperirea şi 
combaterea formelor grave de crimă organizată 
transnaţională şi de actele de terorism. 

EUROPOL-ul are misiunea de a contribui substanţial la 
acțiunea UNIUNII EUROPENE de aplicare a legii împotriva 
crimei organizate şi a terorismului, concentrându-şi eforturile 
asupra organizațiilor criminale. 

EUROPOL-ul sprijină activităţile de aplicare a legii 
desfăşurate de statele membre a U.E., îndreptate în special 
împotriva: 

e traficului ilegal de droguri; 

e rețelelor ilegale de imigrație; 

e terorismului; 

e falsificării banilor (falsificarea monedei euro) şi a 
altor mijloace de plată; 

e traficului cu ființe umane, inclusiv pornografia 
infantilă; 

e traficului ilegal cu vehicule; 

e spălării banilor. 

În plus, principalele priorităţi ale EUROPOL-ului includ 
infracțiunile împotriva persoanelor, infracțiunile financiare şi 
infracțiunile cibernetice. Aceasta se aplică atunci când este 
implicată o structură de crimă organizată şi sunt afectate 
două sau mai multe state membre. 


silja 


EUROPOL-ul oferă sprijin prin: 

e facilitarea schimbului de informaţii, potrivit legii 
naţionale, dintre ofițerii de legătură ai EUROPOL-ului (OLE). 
Ofițerii de legătură sunt detaşaţi pe lângă EUROPOL de către 
statele membre ca reprezentanţi ai agenţiilor naţionale ce se 
ocupă de aplicarea legii din aceste state; 

e oferirea de analize operative în vederea sprijinirii 
operațiunilor; 

e elaborarea de rapoarte strategice (de ex. evaluarea 
amenințării) şi analiza activităţilor criminale pe baza 
informaţiilor şi a datelor oferite de statele membre şi de terţi; 

e oferirea de expertiză şi sprijin tehnic pentru 
anchetele şi operaţiunile realizate în cadrul U.E., sub 
supravegherea şi cu răspunderea legală a statelor membre 
interesate. 

EUROPOL-ul acţionează consecvent pe domeniul 
promovării analizei criminalistice şi a armonizării tehnicilor de 
anchetă din statele membre U.E. 

În CONVENȚIA EUROPOL se stipulează că 
EUROPOL-ul va înființa şi gestiona un sistem computerizat 
care să permită introducerea, accesul şi analizarea datelor şi 
informaţiilor de specialitate de către instituţiile abilitate. 
Convenţia prevede un cadru strict pentru a garanta protejarea 
drepturilor şi datelor persoanelor, precum şi controlul, 
supravegherea şi siguranţa lor. 

Sistemul computerizat al EUROPOL-ului (TECS) are 
trei componente principale: 

e un sistem informaţional; 

e un sistem de analiză; 

e un sistem de index. 

Instituția EUROPOL funcţionează pe baza unui buget 
realizat ca urmare a contribuţiei în cote procentuale a statelor 

membre. Conturile anuale ale EUROPOL sunt auditate. 
Această activitate este efectuată de către Comitetul Comun 
de Auditare, alcătuit din trei membri numiţi de Curtea de 
Conturi a Comunităţilor Europene. Consiliul Director al 
EUROPOL este numit de către Consiliul Uniunii Europene 
(miniştrii justiţiei şi ai afacerilor interne). 

La sediul EUROPOL îşi desfăşoară activitatea peste 
600 de funcţionari. Dintre aceştia, 105 sunt ofițeri de legătură 
EUROPOL (OLE), reprezentând mai multe tipuri de agenții 
care se ocupă de aplicarea legii (poliţie, vamă, jandarmerie, 
servicii de imigrare etc.). Ofițerii de legătură (OLE), împreună 
cu ofițerii, analiştii şi alți experţi din cadrul EUROPOL-ului, 
oferă servicii eficiente şi rapide multilingve, 24 din 24 de 
ore. 

EUROPOL-ul răspunde în fața Consiliului miniştrilor 
justiţiei şi afacerilor interne. Consiliul răspunde de îndrumarea 
şi controlul EUROPOL-ului. El numeşte directorul şi directorii 
adjuncți şi aprobă bugetul. Din Consiliul de miniştri fac parte 
reprezentanţi ai tuturor statelor membre, iar deciziile se iau în 
unanimitate de voturi. Aceasta ajută la asigurarea unui 
control democratic asupra Europol-ului. 

Consiliul de Administraţie al EUROPOL-ului include 
câte un reprezentant din fiecare stat membru şi are sarcina 
principală de a supraveghea activitățile organizației. 
Organismul Comun de Supraveghere, din care fac parte doi 
experți în protecţia datelor din fiecare stat membru, 
monitorizează conținutul şi modul de utilizare a tuturor datelor 
personale deținute de EUROPOL. 

Pentru că activităţile de crimă organizată la nivel 
internaţional nu se limitează până la graniţele naţionale, 
EUROPOL-ulul şi-a îmbunătăţit cooperarea privind aplicarea 
legii internaţionale, prin negocierea de acorduri operative 

bilaterale sau strategice cu alte state şi organizații 
internaţionale. 

În acest sens, a încheiat acorduri cu următoarele state 
care nu sunt membre U.E.: ALBANIA, BOSNIA-HERȚEGOVINA, 
CANADA, COLUMBIA, CROAȚIA, ELVEȚIA, FOSTA REPUBLICĂ 
IUGOSLAVĂ A MACEDONIEI, ISLANDA, R. MOLDOVA, 
NORVEGIA, RUSIA, STATELE UNITE ALE AMERICII şi TURCIA. 

De asemenea, a încheiat acorduri cu următoarele 
organisme internaţionale: BANCA CENTRALĂ EUROPEANĂ, 
DIVIZIA O.N.U. privind DROGURILE ŞI CRIMINALITATEA, 
CENTRUL EUROPEAN DE MONITORIZARE A DROGURILOR ŞI 
DEPENDENȚEI DE DROGURI, COMISIA EUROPEANĂ, inclusiv 
OFICIUL EUROPEAN ANTI-FRAUDĂ (OLAF),  EUROJUST, 
INTERPOL, ORGANIZAȚIA MONDIALĂ A VĂMILOR. 


D. ORGANIZAȚIA TRATATULUI ATLANTICULUI DE 
NORD (N.A.T.0.) 


Scopul esenţial al N.A.T.O. stabilit prin TRATATUL DE 
LA WASHINGTON din 1949 este de a apăra libertatea şi 
securitatea tuturor membrilor săi prin mijloace politice şi 
militare. N.A.T.O. nu asigura numai apărarea membrilor săi, 
ci contribuie şi la pacea şi stabilitatea în întreaga lume. 

Printre principalele domenii de care se ocupă sunt: 

e prevenirea conflictelor; 

e intervenţia în situaţii de criză; 

e intervenţia în situaţii de folosire în cazul unor 
conflicte a armelor de nimicire în masă; 

e asistenţă în administrarea consecinţelor acestora. 

La summit-ul de la WASHINGTON din aprilie 1999, în 
contextul schimbărilor complexe care au avut loc în lume, 
aliaţii au aprobat noul Concept Strategic al N.A.T.O. care 
identifică scopul Alianţei, sarcinile ei de securitate şi 

caracteristicile de bază ale noului mediu de securitate din 
întreaga lume. 

Principalele sarcini de securitate a N.A.T.O. sunt: 

e asigurarea unui mediu de securitate euroatlantic 
stabil, bazat pe instituţii democratice şi soluționarea paşnică a 
diferendelor; 

e servirea ca bază de consultări între aliaţi în orice 
problemă care ar afecta interesele lor vitale; 

e descurajarea şi apărarea împotriva oricărei 
ameninţări de agresiune la adresa oricărui stat membru 
N.A.T.O. 

Alianța este pregătită să contribuie la prevenirea 
conflictelor şi la angajarea activă în managementul crizelor, 
inclusiv al unor operaţiuni de răspuns la crize, să promoveze 
parteneriatul, cooperarea şi dialogul cu alte ţări din spațiul 
euroatlantic, în scopul creşterii transparenţei, încrederii 
reciproce şi a capacităţii de acțiune comună cu N.A.T.O. Are 
ca țel colectiv, edificarea securităţii europene, care să asigure 
stabilitatea spaţiului euroatlantic. 

Ajută la întărirea securităţii şi stabilității euroatlantice, 
prin: 

e păstrarea legăturii transatlantice; 

e menținerea unor capabilități militare eficace şi 
suficiente pentru descurajare şi apărare, pentru îndeplinirea 
întregii game de misiuni ale N.A.T.O.; 

e dezvoltarea identităţii europene de securitate şi 
apărare în cadrul Alianţei; 

e capacitatea completă pentru gestionarea cu succes a 
crizelor; 

e continuarea procesului de deschidere faţă de noi 
membri şi urmărirea constantă a relaţiilor de parteneriat; 

e cooperare şi dialog cu celelalte ţări în abordarea 
problemelor de securitate euroatlantică prin cooperare, 

inclusiv în domeniul controlului armamentelor şi dezarmării. 
Consiliul Parteneriatului Euro-Atlantic (E.A.P.C.) reprezintă 
cadrul politico-militar de consultări între N.A.T.O. şi partenerii 
săi. El reuneşte cei 19 aliaţi şi 25 de parteneri într-un forum 
de consultări periodice. E.A.P.C. a realizat un „Plan de 
acţiune” conform căruia au loc consultări politice pe teme ce 
vizează: 

e probleme politice şi cele legate de securitate; 

e gestiunea crizelor; 

e probleme regionale; 

e probleme de control al armamentelor; 

e de proliferare nucleară, biologică şi chimică; 

e terorism internaţional; 

e planificarea apărării, 

e strategia şi politica de apărare şi bugetară, 

e impactul dezvoltării economice asupra securității. 

Au loc consultări, cooperare şi pe alte probleme, cum 
sunt: 

e urgente civile şi pregătirea pentru intervenţii la 
dezastre; 

e cooperarea privind  armamentele sub egida 
Conferinţei  Directorilor Naţionali pentru  Armamente, 
securitate nucleară; 

e probleme de mediu legate de apărare; 

e coordonarea  civilo-militară în controlul şi 
managementul traficului aerian; 

e cooperarea ştiinţifică; 

e probleme legate de operațiuni de sprijin a păcii. 

În cadrul diferitelor comitete de lucru are loc 
cooperarea practică cu partenerii inclusiv pe aspectele ce 
privesc terorismul internaţional şi interferența acestuia cu 
crima organizată transfrontalieră. 

E. REȚEAUA VAMALĂ DE LUPTĂ CONTRA 
FRAUDEI (C.E.N.). 


În anul 2000, ORGANIZAȚIA MONDIALĂ A 
VĂMILOR a lansat oficial REȚEAUA VAMALĂ DE LUPTĂ 
CONTRA FRAUDEI (C.E.N.). 

Această structură poate, prin instrumentele şi baza 
informatică de date pusă la dispoziția specialiştilor din 
instituțiile abilitate, să fie de un real sprijin în elaborarea 
profilelor şi analizelor de risc pe domenii esenţiale muncii de 
prevenţie, descoperire şi combatere a multor subdomenii ale 
crimei organizate transfrontaliere şi terorismului internaţional. 
Furnizarea unor date şi informaţii vamale de natură 
operațională şi strategică şi nu numai, oferă posibilitatea 
cooperării între administraţiile vamale naţionale ale statelor 
dar totodată şi cu alte instituţii naționale şi internaţionale cu 
atribuţii pe domeniul prevenirii, descoperirii şi combaterii 
terorismului, traficului ilegal, contrabandei şi crimei 
transnationale organizate. 

Acest sistem care constituie evoluția rețelei actuale a 
B.R.L.R-urilor ORGANIZAȚIEI MONDIALE A VĂMILOR, 
dispune de un sistem informatic interconectat şi de sistem de 
comunicații de înaltă tehnologie. 

În bazele sale informatice sunt: 

e mesaje de alertă; 

e analize şi sinteze pe domenii de risc vamal; 

e fişe de stare; 

e date şi informații privind fraudele vamale 
descoperite, însoţite de fotografii; 

e rapoarte şi buletine B.R.L.R.; 

e corespondenţă cu alte organisme, publicaţii etc. 

Organizarea şi funcţionarea sistemului confirmă 
principiile fundamentale fixate în planul strategic al 

ORGANIZAȚIEI MONDIALE A VĂMILOR. Domeniile vizate 
sunt: 

e modernizarea şi îmbunătăţirea calității evaluării 
riscurilor; 

e stabilirea profilelor; 

e optimizarea schimburilor de date şi informații 
specifice; 

e conceperea soluţiilor vizând aspectele instituționale 
ale luptei împotriva crimei organizate transfrontaliere şi a unor 
forme materiale ale terorismului internaţional. 

CAPITOLUL 10 


__ CONSIDERAȚII GENERALE ALE LUPTEI 
IMPOTRIVA TERORISMULUI INTERNAȚIONAL ŞI 
CRIMEI ORGANIZATE TRANSFRONTALIERE 


Multe din efectele internaţionalizării comunităţii umane 
pe pământ au un rol benefic pentru civilizaţie şi progres. Ele 
în fapt sunt rezultatele pozitive ale globalizării, dar există şi 
aspecte ce au influenţă negativă. Printre acestea sunt: 

e slăbirea şi divizarea coeziunii sociale; 

e creşterea masivă a inegalităţilor umane atât pe plan 
intern, cât şi între state; 

e diminuarea ataşamentului la identitatea locală sau 
naţională; 

e răsturnarea sistemului clasic de ierarhizare a 
valorilor umane şi morale; 

e proliferarea unor  flageluri mondiale precum 
terorismul crima organizată transnaţională, drogurile etc. 

Aceste efecte negative ale internaţionalizării vieții 
umane nu au fost conştientizate din timp, încât să nu lase 
spațiu şi timp de manifestare forțelor ostile securităţii la nivel 
mondial. 

Acest aspect, mai puţin vizibil, dar foarte periculos 
pentru ceea ce înseamnă siguranţa lumii, crima organizată 
transnaţională sub toate formele ei (traficul de arme, de 
materiale nucleare şi de droguri, imigrația ilegală, spălarea 
banilor), dar şi terorismul constituie o ameninţare, atât prin 
amploarea de nestăvilit, cât şi prin varietatea şi ingeniozitatea 

mijloacelor de care dispun şi pe care le utilizează pentru 
atingerea propriilor scopuri. 

Crima organizată şi terorismul nu sunt noi apărute pe 
pământ, dar ceea ce este nou este ritmul lor rapid de 
propagare, amploarea reţelelor ce le susțin şi uşurinţa cu care 
ocolesc legea. 

În scopul apărării prezentului şi viitorului naţiunilor lor, 
multe din statele lumii conlucrează, în conformitate cu 
legislaţia lor naţională, pentru prevenirea, descoperirea şi 
combaterea crimei organizate transfrontaliere şi a 
îngemănării ei cu terorismul internaţional. Se evidenţiază, în 
mod special pe acest domeniu colaborarea privind aspectele 
legate de: 

e producţia  ilicită, importul, exportul, tranzitul, 
transportul, posesia şi traficul de arme, muniții şi materiale 
toxice şi explozive, substanţe şi materiale chimice, biologice, 
nucleare şi radiologice, tehnică militară, inclusiv produse şi 
tehnologii de importanţă strategică; 

e terorismul internaţional; 

e traficul cu ființe umane, în particular femei şi copii, în 
scopul de a practica prostituţia şi proxenetismul; 

e comerțul cu reziduuri toxice şi alte materiale 
riscante/periculoase; 

e falsificarea şi alterarea bancnotelor, cărţilor de 
credit, documentelor oficiale de securitate si distribuirea lor în 
aceste condiții; 

e legislația privind infracțiunile pe aceste domenii şi 
rezultatele cercetării lor; 

e contrabanda, traficul ilicit şi alte infracţiuni legate de 
comerțul internaţional; 

e activitățile economice ilegale; 

e acţiunile şi activitățile care pun în pericol viața, 
sănătatea, libertatea şi demnitatea umană etc.; 

e acţiunile şi activităţile de natură infracţională care 
aduc atingere drepturilor de proprietate; 

e infracțiunile privind patrimoniul naţional, operele de 
artă, articole de cult şi cu valoare istorică, inclusiv, obiecte din 
metale şi pietre preţioase şi alte materiale cu regim special; 

e plasarea de persoane prin intermediul unor rețele 
organizate ilegal în teritoriul altor state; 

e jafuri organizate şi traficul de maşini furate şi alte 
vehicule cu motor; 

e operaţiunile vamale, comerciale sau trafic ilicit, de 
plante sau animale protejate; 

e asistenţa reciprocă în protejarea martorilor a căror 
viață, sănătate sau proprietate, ori ale familiilor acestora sunt 
puse în pericol, datorită declaraţiilor sau acțiunilor lor; 

e schimb reciproc de date şi informaţii de natură să 
sprijine prevenirea, descoperirea şi combaterea crimei 
organizate, terorismului, precum şi pe alte domenii conexe cu 
acestea. 

Crima organizată transfrontalieră fiind un fenomen 
extrem de complex, cu multe laturi şi implicaţii, inclusiv în 
problematica terorismului direct vizibil sau mascat, impune 
participarea multor organisme de prevenire, descoperire şi 
combatere în funcţie de legislația, concepţia de organizare, 
posibilitățile şi procedurile din fiecare țară, cât şi de domeniul 
sau aspectele concrete de manifestare (criminal, social, 
economic, bancar, fiscal, vamal etc.). 

Eficienţa luptei acestor structuri ale fiecărui stat şi a 
celor internaţionale împotriva crimei organizate 
transfrontaliere şi terorismului internaţional depinde de foarte 
multe aspecte pe care nici unul din organismele sau organele 
abilitate nu le poate deţine în totalitate. 

Multe din organizaţiile teroriste internaţionale au o 
structură alcătuită din diverse componente independente, ai 
căror membri obişnuiţi nu au cunoştinţă despre structura 

organizatorică şi construcția celulelor. Ele lucrează total 
independent unele față de altele. Membrii acestor celule se 
comportă ca cetățeni normali ceea ce este dificil să-i 
depistezi, dacă nu reuşeşti să întrerupi finanțarea sau să 
descoperi şefii organizațiilor. Finanţarea lor se face 
independent, iar circuitele financiar-bancare sunt orientate 
anume către fiecare substructura, astfel încât nu este nevoie 
să fie „rulate” sume mai mari, care să atragă atenţia şi să se 
nască suspiciuni. De multe ori, aceste circuite de finanțare 
sunt acoperite de organizaţii comerciale, astfel încât în 
urmărirea activităţilor criminale să fie dificil de deosebit, dacă 
acestea sunt activităţi comerciale perfect normale, ori 
finanţare terorist-criminală camuflată. Metodele de finanţare 
utilizate de terorişti pentru a asigura flecare celulă cu mijloace 
financiare sunt similare celor utilizate de crima organizată 
transfrontalieră. lată câteva tipuri de scenarii de finanţare: 

e „Starburst” (Explozia stelară): porneşte de la ideea 
existenţei într-o bancă a unui depozit de bani «murdari», fiind 
emisă instrucțiunea clară de a transfera diverse sume mici 
(10.000 - 50.000 $) în alte sute de conturi bancare din 
întreaga lume. La aceste conturi bancare au acces fie 
teroriştii, fie intermediari care transferă din nou sumele în alte 
conturi (frecvent conturi ale celulelor teroriste). 

e „Boomerang”: sumele de bani sunt rulate prin 
tranzacţii financiare mici în jurul lumii, încercându-se, cu 
ajutorul băncilor şi al sucursalelor care nu solicită dovezi 
stricte, legalizarea în cele din urmă a banilor, respectiv — 
spălarea lor — pentru a putea fi apoi folosiţi legal în țara de 
origine. În aceste transferuri în jurul lumii sunt folosite 
punctele slabe din sistemul bancar (black holes), astfel încât 
este aproape imposibil să urmăreşti circuitul de întoarcere al 
acestor bani. 

e „Charity Money” (Bani pentru caritate): resursele 
financiare pentru celulele teroriste vin din surse pe deplin 
legale, de la indivizi sau comunităţi de bună credinţă cu 

situaţie materială: banii sunt donați şi trimişi fiecărei celule, 
devenind negri doar prin scopul de a susţine ulterior actele 
teroriste. 

e „Shell Companies” (Firme fantomă): cu ajutorul 
experților internaţionali în impozite şi prin înființarea de firme- 
fantomă, pe de o parte se identifică mijloace financiare 
criminale, iar pe de altă parte, cu ajutorul acestor firme, banii 
sunt spălați şi stau la dispoziţie apoi pentru scopuri criminal- 
teroriste. 

După unele estimări, organizaţia Al-Qaida poate 
dispune de conturi de cel puţin 5 miliarde $, care îi asigură un 
buget anual între 20 şi 50 milioane $. Faptul că aceasta este 
una dintre cele mai puternice organizații teroriste din punct de 
vedere financiar rezultă chiar şi din aceea că, pe parcursul 
ultimilor 10 ani, ea a pus la dispoziţia regimului taliban din 
Afganistan o sumă de cca. 100 milioane $, aceasta 
însemnând 10 milioane pe an, o sumă considerabilă utilizată 
pentru achiziţii de arme şi consolidarea organizațiilor militare. 
Aceste ajutoare financiare au contribuit esenţial la faptul că 
talibanii au făcut faţă rezistenţei militare şi, în final, au luat 
sub control aproape întregul Afganistan. 

Statisticile specializate arată că afacerile criminale, în 
speţă domeniul traficului şi contrabandei cu droguri, 
reprezintă probabil cea mai importantă sursă financiară, prin 
care sunt procurate între 30 şi 40% din bani. Urmează 
donațiile, darurile, „taxele” plătite fie de state prietene (indivizi 
şi comunităţi religioase), fie de state care vor să-şi cumpere 
scutirea de acţiuni teroriste, între 10 şi 20% din fonduri sunt 
produse prin criminalitatea clasică (obţinerea de bani pentru 
protecție, participare la spargeri de bănci etc.), iar între 10 şi 
30% din fonduri sunt procurate prin metode încă necunoscute 
(probabil provin din averile proprii, de la prieteni sau 
simpatizanți). 

Pentru contracararea surselor de finanțare a 
organizațiilor teroriste în STATELE UNITE ALE AMERICII a 

fost înființat Foreign Terrorist Asset Tracking Center 
(FATAC), cu un buget pe anul în curs de 6,4 milioane $. 
Scopul declarat al acestei instituţii este anihilarea 
organizaţiilor teroriste din punct de vedere financiar, prin 
identificarea şi, pe cât posibil, înghețarea averilor de care 
aceştia dispun. Pornind de aici, guvernul american speră ca 
prin descoperirea surselor de finanţare întreţinute de aceste 
organizaţii, să poată obţine concluzii oportune referitor la 
acțiuni teroriste viitoare. Evidenţa actuală privind modul în 
care teroriștii îşi plimbă fondurile prin canalele sistemului 
financiar internaţional, apelând şi la fonduri aflate chiar în 
țările industrializate occidentale, a fost destul de inconsistentă 
până în prezent, administrația americană apreciind că FATAC 
va trebui ca, în activitatea sa, să se sprijine nu doar pe 
organele deja existente în Ministerul de Finanţe, cum ar fi 
biroul pentru controlul devizelor, administraţia fiscală şi 
serviciul vamal, ci să aibă acces şi la informaţii şi competenţe 
de a da dispoziții angajaţilor F.B.I. şi celor două servicii 
secrete C.I.A. şi N.S.A.. 

În politica pe acest domeniu a U.E., după recenta 
întâlnire a miniştrilor de finanţe, Financial Action Task Force 
(FATF) a primit sarcina ca, pe lângă combaterea spălării de 
bani să blocheze şi să analizeze sursele de finanţare ale 
teroriştilor. Această organizaţie, conform dorinţei miniştrilor de 
finanţe, va lucra cu metode mai degrabă neconvenţionale şi 
va încerca să descopere activitățile criminale ale organizațiilor 
teroriste în domeniul financiar. GERMANIA a luat câteva 
măsuri pornind de la atentatele din Statele Unite. Astfel, în 
Ministerul german de Finanţe s-a înființat un birou central 
pentru cercetarea financiară, independent de procedura 
judecătorească. Este conceput ca un centru cu competenţe 
împotriva spălării de bani şi asigură colaborarea 
internaţională, din afara procedurii de asistenţă juridică, cu 
alte birouri centrale (aşa-numita grupă Egmond) printr-o 
persoană de contact, pentru schimbul de informaţii referitoare 

la spălarea de bani. O altă măsură se referă la extinderea 
supravegherii transferului de bani. Este prevăzută înființarea 
unei evidențe centrale, în cadrul Serviciului federal de 
supraveghere a sistemului de credite, la care instituţiile vor 
trebui să anunţe toate conturile şi depozitele deschise în 
Germania. Acest lucru va face vizibile sumele de bani care 
servesc terorismului şi spălării de bani. 

Rezoluția CONSILIULUI DE SECURITATE al O.N.U. 
nr. 1373/2001 decide că toate statele trebuie să: 

e prevină şi să suprime finanţarea actelor teroriste; 

e incrimineze asigurarea sau colectarea voită de 
fonduri de către conaţionalii lor ori pe teritoriile lor, prin orice 
mijloace, direct sau indirect, cu intenţia ca fondurile să fie 
utilizate sau având cunoştinţă că acestea urmează să fie 
utilizate în scopul săvârşirii de acte teroriste; 

e îngheţe fără întârziere fondurile şi alte bunuri 
financiare ori resurse economice ale persoanelor care comit 
sau încearcă să comită acte teroriste ori care participă la sau 
facilitează comiterea de acte, ale entităţilor aflate în 
proprietatea sau controlate direct ori indirect de asemenea 
persoane, ale persoanelor sau entităţilor care acţionează în 
numele sau sub conducerea unor astfel de persoane şi 
entităţi, inclusiv fondurile provenite sau generate de 
proprietatea deţinută ori controlată direct sau indirect de 
asemenea teroriști ori de persoane şi entităţi asociate; 

e să interzică naţionalilor sau persoanelor şi entităților 
din teritoriile lor de a pune la dispoziţie, în mod direct sau 
indirect, orice fonduri, bunuri financiare sau resurse 
economice ori servicii financiare sau alte servicii 
asemănătoare în beneficiul persoanelor care comit, încearcă 
să comită, facilitează sau participă la comiterea unor acte 
teroriste, al entităţilor aflate în proprietatea lor sau controlate 
direct sau indirect de asemenea persoane sau de alții 
acționând în numele ori sub conducerea acestora. 

CAPITOLUL 11 


COMBATEREA FENOMENULUI TERORISMULUI 
INTERNAȚIONAL 


Combaterea flagelului terorismului internaţional actual 
implică acţiuni pe două laturi esenţiale: 

A — antiterorismul; 

B — contraterorismul. 


A. Antiterorismul 

Înseamnă luarea măsurilor defensive pentru reducerii 
vulnerabilității față de acţiunile teroriste. Măsurile de prevenire 
antiteroristă au, în principal, în vedere: reducerea 
vulnerabilității prezumtivelor ținte vizate de atacurile teroriste, 
limitarea şi anihilarea planurilor acestora. 

În categoria măsurilor antiteroriste operative sunt 
incluse: 

— culegerea şi gestiunea de date şi informaţii aferente 
domeniului; 

— analiza vulnerabilităţilor unor prezumtive ţinte ale 
probabilelor atacuri teroriste; 

— acţiuni de prevenire a acţiunilor şi actelor teroriste. 

Forțele implicate în aceste planuri antiteroriste trebuie 
să contribuie efectiv la dezvoltarea şi completarea bazei de 
date şi informaţii specializate, la care să aibă acces controlat 
şi diferențiat acele organisme şi instituţiile implicate în 
combaterea terorismului sau cele specificate legal în unele 
concrete aspecte privind protejarea şi asigurarea antiteroristă. 

Culegerea şi gestiunea datelor şi informaţiilor specifice 
domeniului şi a celor conexe acestuia constituie munca 
informativă antiteroristă şi reprezintă un efortul în echipă al 
tuturor celor cu atribuţiuni stipulate legal. Schimbul de 
informaţii, păstrarea unei legături permanente între instituţiile 
civile, poliţie, armată, jandarmerie şi forțele antiteroriste sunt 
esenţiale. Pe lângă acestea, multe alte instituţii pot participa 
activ la organizarea sprijinului logistic. 

O latură importantă a programelor de prevenire 
antiteroristă o constituie măsurile de prevenire a scurgerilor 
de date şi informaţii către potenţialele structuri teroriste. De 
regulă, structurile teroriste îşi aleg ca ţinte acele obiective 
care le oferă cele mai mari şanse de realizare a respectivului 
scop urmărit. 

Experiența acumulată de unele state care s-au 
confruntat cu mai multe ameninţări şi acţiuni teroriste a 
generat în principal, următoarele direcţii de acțiune 
antiteroristă: 

e dezvoltarea şi perfecţionarea unor tehnici specifice 
de culegere şi gestiune a datelor şi informaţiilor, inclusiv prin 
infiltrare în unele structuri teroriste operative; 

e optimizarea  interconectării şi  coordonării între 
instituțiile naţionale şi cele internaţionale implicate domeniului 
antiterorist şi asigurarea unei cooperări eficiente; 

e creşterea calitativă a schimbului operativ de 
informaţii privitoare la dezvoltarea şi dimensionarea 
terorismului transnațional şi internațional. 

Strategiile şi programele antiteroriste sunt la baza 
combaterii eficiente a fenomenului actual al terorismului 
internațional. Principalele lor elemente vizează: 

e culegerea şi gestiunea centralizată a datelor şi 
informaţiilor referitoare la posibilele ameninţări, acțiuni şi acte 
teroriste; 

e distribuirea operativă şi oportună către toate nivelele 
şi compartimentelor implicate care au atribuţii în luarea 
măsurilor antiteroriste; 

e planificarea măsurilor de creştere a siguranţei 
instituţiilor, personalului şi a logisticii utilizate în aceste 
scopuri antiteroriste; 

e eficientizarea măsurilor organizatorice pentru 
asigurarea operativității aplicării acestor strategii şi programe 
antiteroriste prin antrenarea corespunzătoare a structurilor 
respective, în baza atribuţiilor şi competenţelor ce îi revin; 

e coordonarea şi controlul realizării tuturor acestor 
măsuri. 

Aceste măsuri antiteroriste se materializează în 
modalităţi care să identifice şi să reducă riscul pierderilor de 
vieți omeneşti şi al distrugerilor de bunuri ca urmare a 
acţiunilor şi actelor teroriste. 


B. Contraterorismul 

Cuprinde totalitatea măsurilor cu caracter ofensiv, 
luate în scopul prevenirii, descurajării şi combaterii acţiunile şi 
actelor teroriste. 

Necesită personal de înaltă calificare profesională, 
care este special antrenat în acest scop. Personalul care 
acționează pe domeniul contraterorismului trebuie să aibă 
capacitatea de a aplica operativ planurile concepute în scopul 
exclusiv al combaterii şi contracarării efectelor acțiunilor şi 
actelor teroriste. 

În acest sens, majoritatea specialiştilor doctrinari în 
combaterea fenomenului actual al terorismului internaţional 
acceptă că măsurile de contraterorism se grupează în trei 
tipuri de operații principale: 

1. Operaţiuni de prevenire contrateroristă; 

2. Operaţiuni de contracarare şi ripostă contrateroristă 
a acțiunilor teroriste în curs de desfăşurare; 

3. Operaţiuni de salvare, ca urmare a unor acţiuni şi 
acte teroriste. 

Unele structuri militare desemnate pot participa în 
sprijinul structurilor specializate, la operaţii contrateroriste pe 
teritoriul naţional sau în afara acestuia, în cadrul operaţiilor de 
stabilitate şi sprijin. De regulă, sunt folosite pentru prevenirea 
actelor de violență masivă susținute de state „sponsor“. 
Acestea pot desfăşura următoarele tipuri de operații: 

e demonstraţii de forță-cu scopul de a arăta hotărârea 
unei puteri militare statale sau internaţionale. Ele fac vizibile 
capacităţile de luptă şi desfăşurarea forțelor sale într-o zonă 
de interes, încercând prin intimidarea forțelor generatoare de 
violență să dezamorseze tensiunile politice, sociale sau 
economice, prin descurajarea prezumtivilor subiecţi negativi 
(state, organizații); 

e controlul armamentelor şi tehnicilor militare — pot 
constitui mijloace de reducere a riscurilor extinderii violențelor 
prin limitarea, reducerea sau eliminarea unor armamente 
specifice; 

e impunerea de sancțiuni împotriva unui stat - se 
poate realiza prin utilizarea măsurilor de constrângere, pentru 
a limita sau interzice intrarea sau ieşirea unor categorii 
determinate de bunuri sau persoane din respective zonă; 

e în cadrul operaţiilor de menţinere a păcii, punctele 
de control trafic sunt folosite în zonele de responsabilitate a 
forțelor de menţinere a păcii, îndeosebi pentru procurarea, 
centralizarea de date şi informaţii despre posibile amenințări 
teroriste precum şi reducerea traficului de armament şi 
explozivi; 

e cunoaşterea, supravegherea şi intervenţiile în 
locurilor în care teroriştii îşi ascund armamentul, muniţia, 
explozivii, dispozitivele cu substanțe chimice etc., devin 
priorități în cadrul măsurilor de contracarare a acțiunilor şi 
actelor teroriste. 

Riposta contrateroristă ca modalitate de combaterea a 
flagelului terorismului internaţional actual implică: 

e stabilirea naturii incidentului terorist; 

e stabilirea jurisdicției asupra acțiunii sau actului 
terorist respectiv (dacă rezolvarea incidentului intră în aria de 
competenţă a armatei, poliţiei, unităţilor speciale de ripostă 
contrateroristă etc.); 

e trecerea la rezolvarea cu mijloace specifice a 
acțiunii sau actului terorist respectiv. 

Factorii principali care condiționează eficiența 
operativă a unei structuri contrateroriste sunt: 

e modul de exercitare a conducerii şi controlul 
operatiunii. În acest sens, orice structură contrateroristă are 
nevoie de sprijinul activ al reprezentanților guvernamentali; 

e nivelul de pregătire specifică dat de dezvoltarea şi 
menținea calităților şi calificării necesare personalului de 
ripostă contrateroristă; 

e selecția atentă a personalului component după 
criterii multiple şi riguroase, care în fapt, reprezintă suportul 
inițial de creştere calitativă a oricărei structuri contrateroriste; 

e logistica din dotare şi cea de sprijin-asigură prin 
evaluarea ei, estimarea unor laturi ale eficienţei intervenţiei; 

e deținerea şi gestiunea datelor şi informaţiilor şi 
capacitatea serviciilor de analiză şi sinteză a acestora permit 
inițiativa şi versatilitatea în cazul unei acțiuni de ripostă 
contrateroristă 

Ripostele contrateroriste fiind operațiuni speciale, au 
anumite caracteristici: 

e sunt în general ofensive, reprezentând un grad 
ridicat de risc atât din punct de vedere politic, cât şi militar; 

e se pot obţine rezultate deosebite într-un timp scurt, 
dar dacă se ratează şansa iniţială este foarte greu de repetat 
misiunea cu acelaşi succes; 

e în general operaţiile speciale urmăresc îndeplinirea 
unor obiective strategice şi uneori operative; 

e este necesară coordonarea cu alte instituţii statale 
sau internaţionale; 

e în general au caracter întrunit de interconectare a 
unor structuri militare; 

e succesul operaţiilor depinde de elementele surpriză 
create şi nivelul de pregătire a personalului; 

e implică mijloace de comunicaţii performante şi 
tehnică necesară infiltrării şi respectiv recuperării forțelor 
după îndeplinirea misiunii; 

e necesită personal cu înaltă calificare şi cu un foarte 
bun nivel de pregătire de luptă, organizat în structuri mici, 
constituite special pentru a acţiona în anumite medii, 
necesitând uneori cunoaşterea unor limbi străine diferite; 

e necesită date şi informaţii detaliate despre inamic, o 
planificare riguroasă şi o conducere descentralizată. 

Pentru salvarea sau reducerea numărului victimelor în 
acțiunilor şi actelor teroriste sau în altă situaţie de „criză“, 
forțele militare pot interveni prin operaţii de căutare — salvare 
— evacuare (care se execută în scopul căutării, localizării, 
identificării, salvării, evacuării, recuperării şi repatrierii 
personalului şi cadavrelor, precum şi a unor echipamente şi 
tehnică militară ce reprezintă un interes deosebit de mare ori 
o ameninţare la adresa securității naţionale şi internaţionale) 
ori operaţii umanitare (asistență umanitară; ajutor acordat 
pentru satisfacerea unor necesităţi vitale: hrană, adăpost, 
asistenţă medicală; apărarea drepturilor omului). 

Modalităţile de eliminare a fenomenului terorismului 
vizează: 

e teroriştii care după ce îşi ating scopul abandonează 
lupta. Acest lucru se întâmplă foarte rar (terorismul din luptele 
pentru independenţa unor state coloniale); 

e terorismul intern (interior unui stat) poate fi eradicat 
printr-o acţiune militară hotărâtă şi eficientă. O acţiune 
militară dură de combatere a terorismului a avut loc în 

Uruguay, dar a fost cu preţul înlocuirii guvernului democratic 
cu unul militar. Efectul acestei strategii este izgonirea 
rămăşițelor teroriste în exil, dar acestea pot continua 
campania teroristă din străinătate; 

e soluționarea politică a problemelor revendicate de 
organizaţia teroristă poate duce la eliminarea treptată a 
grupurilor respective. Soluţia a fost eficientă în cazul Tirolului 
de Sud, unde decizia de autonomie aprobată de Senatul 
ITALIEI în 1971 a slăbit o campanie teroristă foarte violentă. 
Această metodă are doar un succes limitat, întrucât printre 
grupurile teroriste există întotdeauna şi extremişti care refuză 
să abandoneze lupta; 

e tratarea de către multe state a terorismului intern ca 
o problemă de încălcare a legii, considerându-se acţiunile 
teroriste drept crime foarte serioase, care sunt plasate sub 
incidența Codului Penal. De regulă, teroriştii reuşesc să se 
sustragă aplicării legii, părăsind ţara. 

e soluția  instructiv-educativă, în care combină 
eforturile mass-media, bisericilor, şcolilor, partidele politice şi 
altor instituţii sociale. Conving măcar pe o parte dintre 
susținătorii acestora că fenomenul terorist este dăunător. Aici 
rezultatele se pot vedea abia după mulţi ani de muncă. Este 
rar folosită pe scară largă, dar combinată cu alte metode 
poate avea rezultate favorabile. 

Multe din acţiunile de combatere a fenomenului 
terorismului reduc libertățile democratice, perturbă buna 
desfăşurare a vieţii publice, în timp ce unii terorişti le folosesc 
tocmai pentru a abuza de ele în scopul distrugerii 
democrației. 

Este necesar căutarea şi găsirea de noi moduri, cât 
mai eficiente de combatere a fenomenului terorismului. 

Strategia adoptată de Guvernul SUA în combaterea 
fenomenului terorismului este de a încuraja toate naţiunile să 
acționeze împreună şi să nu ofere refugiu teroriştilor. Ea are 
la bază mai multe elemente: 

e schimbul internaţional de date şi informaţii despre 
organizațiile teroriste; 

e eforturile colective de a îmbunătăţi capacitatea şi 
efectivele organizațiilor şi organismelor de aplicare a legii şi 
combatere a fenomenului terorismului; 

e eforturile bilaterale şi multilaterale de a îmbunătăţi 
securitatea maritimă şi aeriană; 

e schimbul bilateral de experți în problema 
fenomenului terorismului şi antrenarea comună al unităţilor 
specializate contrateroriste; 

e cooperarea internațională în cercetarea şi 
dezvoltarea noilor echipamente de contracarare a 
capacităților teroriste existente şi posibile; 

e interzicerea refugierii teroriştilor; 

e încurajarea creşterii şi dezvoltării opoziţiei 
internaţionale faţă de terorism; 

e impunerea prin acţiuni unilaterale, bilaterale şi 
multilaterale a unor sancțiuni adecvate împotriva statelor care 
sprijină sau conduc actiuni teroriste internaţionale. 

Sancțiunile împotriva acestor state „sponsor“ pot fi 
plasate în patru mari categorii: diplomatice, economice, 
jurisdicţionale şi militare. 

Sancţiunile diplomatice au fost luate de statele care au 
suferit de pe urma terorismului aplicând ca metodă 
retorsiunea (act neamical), cum ar fi măsurile legislative, 
administrative, judecătoreşti cu caracter neamical, luate față 
de un alt stat, ca urmare a unor acte neprieteneşti săvârşite 
de acel stat (ex. ruperea relațiilor diplomatice). Însă, de 
regulă, măsurile diplomatice au caracter unilateral. Sunt 
analişti care afirmă că Washingtonul ar trebui să propună un 
acord în cadrul G8 şi NATO, prin care să se ceară statelor 
membre expulzarea diplomaților aparținând statelor care 
susțin terorismul. Reducerea sau eliminarea misiunilor 
diplomatice ale statelor „sponsor“ în statele democratice pot 

crea dificultăţi în organizarea acțiunilor teroriste având în 
vedere tocmai lipsa ambasadelor. 

Sancțiuni economice: 

e retorsiunea — (ex.: încetarea comerțului, reducerea 
importurilor de la statul căruia i se aplică retorsiunea); 

e embargoul — represalii prin care un stat reține 
navele comerciale ale altui stat în porturile sau în marea sa 
teritorială sau reținerea bunurilor de orice fel destinate statului 
împotriva căruia se aplică, în scopul de a-l determina să 
înceteze încălcarea normelor internaţionale; 

e boicotul — întreruperea relaţiilor comerciale cu statul 
respectiv ca şi întreruperea comunicațiilor feroviare, maritime, 
poştale, telegrafice, prin radio. 

Aceste probleme care apar între state se pot rezolva şi 
pe cale paşnică prin negocieri sau tratative diplomatice, prin 
bune oficii şi medieri. Dar dacă nu se ajunge la rezolvarea 
diferendului, se pot utiliza şi acele mijloace numite 
jurisdicţionale. 

Mijloacele jurisdicționale sunt: 

a) arbitrajul internaţional; 

b) justiţia internaţională. 


a) Arbitrajul internaţional constă în rezolvarea unui 
diferend între state de către o persoană sau comisie, numite 
de părţile implicate şi care va face o anchetă asupra 
împrejurărilor care au dus la apariția diferendului (în situația 
noastră terorismul susținut de stat), iar hotărârea luată de 
comisie, conform înţelegerii prealabile dintre părţi, este 
obligatorie. 

Consimţământul părţilor de recurgere la arbitraj se 
exprimă fie prin clauze la anumite tratate comerciale, 
bancare, de navigaţie sau prin încheierea unui tratat special 
pentru arbitraj. Conform acestor tratate, sentința este 
obligatorie şi trebuie executată de către părţile care au recurs 
la arbitraj şi s-au angajat să o execute. 

b) Justiţia internaţională care la ora actuală este 
asigurată prin Curtea Internaţională de Justiţie (C.1.J.), 
constituită în temeiul Cartei ONU şi care judecă diferendele 
apărute între state care sunt părți la statutul acesteia şi care 
acceptă jurisdicţia ei. Un stat care nu aderă la statutul C.1.J. 
poate să accepte jurisdicția Curţii în condiţiile stabilite de 
Consiliul de Securitate al ONU. 

Sancţiunile militare sau mijloacele militare de 
combatere a terorismului se desfăşoară numai pe baza 
rezoluțiilor unei organizații internaționale cu caracter universal 
sau regional (ONU; NATO). Forța ce se constituie pentru 
aceste tipuri de operații (combaterea terorismului din cadrul 
operațiilor de stabilitate şi sprijin), este de cele mai multe ori 
multinațională, acționează în numele comunității 
internaționale şi este imparţială, fără interese speciale în 
continuarea conflictului. 

Prognozele par sumbre pentru acest început de 
mileniu. Fenomenul actual al terorismului internaţional se 
extinde ca flagel şi este un fapt cert. Se proliferează ca 
fenomen acut şi pentru viitorul imediat, de nu vom reuşi să 
găsim modalităţile eficiente de contracarare a lui, vom asista 
la dezvoltarea unor motivații de tipul activismului antinuclear, 
antiglobalizare, antipoluare etc. Se semnalează apariția unor 
noi forme de terorism internaţional actual, printre care cel al 
„gulerelor albe“ care nu mai preconizează acțiuni violente, ci 
acţiuni şi atacuri „soft' asupra unor sisteme sau programe 
informatice, asupra rețelelor digitale ale structurilor unor bănci 
sau consorțiilor internaţionale. Aceste acţiuni nu se vor solda 
cu victime sau cu sânge, dar vor putea paraliza nivele întregi 
ale societăţii umane. 

Terorismul internaţional actual poate aluneca spre 
megaterorism prin accesul şi folosirea unor mijloace de 
distrugere în masă, iar statele şi organizaţiile internaţionale 
vor fi nevoite să aloce tot mai multe resurse pentru 
combaterea noilor ameninţări la adresa securității 
internaţionale. 

ANEXE 


ANEXA Nr. 1 


ASASINATE CELEBRE 


asasinarea preşedintelui american J. F. Kennedy, 
22 Noiembrie 1963; 


tentativa de asasinat asupra prim-ministrului Angliei, 
Margareth Thatcher, 12 Decembrie 1984, de către 
IRA; 


asasinarea prim-ministrului Suediei Map Pohne, 
28 Februarie 1986; 


asasinarea prim-ministrului Libanului Raphid Karane 
în 1 iulie 1987; 


asasinarea prim-ministrului Israelului, Isac Rabin, 
omorât de extremişti în 1996; 


actul terorist din 11 Septembrie 2001, asupra World 
Trade Center din New York; 


deturnarea a numeroase avioane şi provocarea de 
explozii la bordul acestora. 

ANEXA Nr. 2 


ORGANIZAȚII TERORISTE INTERNAȚIONALE 


Departamentul de Stat al SUA, a actualizat o listă a 
celor mai importante organizaţii teroriste internaţionale din 
care prezentăm pe cele cu activitate elocventă prin acțiuni 
teroriste desfăşurată pe mapamond. Acestea sunt: 

1. Al-Fatah — Consiliul Revoluționar (Abu Nidal) — 

Palestina; 

Gruparea Abu Sayyaf (grupare cunoscuta si sub 

numele de Al- Harakat Al Islamiyya) — Filipine; 

. Martirii Brigăzilor Al-Aqsa — Palestina; 

. Grupul Islamic Armat — Algeria; 

. Asbat Al-Ansar — Yemen; 

. Secta Aum (Aum Shinrikyo) — Japonia; 

. Organizaţia Separatistă Basca (ETA) — Spania; 

. Gama'a Al Islamiyya — Egipt; 

. Hamas (Miscarea de Rezistenta Islamica) — Palestina; 

10. Harakat Ul-Mujahidin — Pakistan; 

11. Hezbollah — Liban; 

12. Mişcarea Islamica din Uzbekistan; 

13. Jaish-E-Mohammed (Armata lui Mohammed) — 
Pakistan; 

14. Al Jihad (Jihadul Islamic Egiptean) — Egipt; 

15. Kahane Chai (Kach) Israel; 

16. Partidul Muncitorilor din Kurdistan (PKK — de la data 
de 16.04.2002 poartă denumirea de Kadek, 
Congresul pentru Libertate şi Democrație al 
Kurdistanului) — Turcia; 

17. Lashkar-E-Tayyiba - Pakistan; 

18. Tigrii Eliberării Eelamului Tamil — Sri Lanka; 

19. Mujahedin-E-Khalqg — Iran; 

20. Armata Naţională de Eliberare — Columbia; 

21. Jihadul Islamic Palestinian — Palestina; 

22. Frontul de Eliberare a Palestinei; 

23. Frontul Popular de Eliberare a Palestinei; 

24. Frontul Popular de Eliberare a Palestinei — 
Comandamentul General — Palestina; 

25. Al-Qaida — Afganistan; 

26. Adevărata Armata Republicana Irlandeza -— Irlanda de 
Nord; 

27. Forţele Armate Revoluţionare din Columbia; 

28. Nucleele Revoluţionare (fosta „Lupta Revoluționară a 
Poporului”) — Grecia; 

29. Organizaţia Revoluționară „17 Noiembrie” — Grecia; 

30. Partidul/Frontul Revoluționar de Eliberare a Poporului 
— Turcia; 

31. Grupul Salafist pentru Chemare şi Luptă — Algeria; 

32. Calea Luminoasa — Peru; 

33. Forţele Unite de Autoapărare — Columbia. 

ANEXA Nr. 3 


NIZAȚII TERORISTE INTERNAȚIONALE 
(varianta Uniunii Europene) 


Consiliul Uniunii Europene a întocmit o listă a 
persoanelor şi entităţilor implicate în acte teroriste, ale căror 
bunuri au fost „îngheţate”: 


. Secta Aum (Aum Shinrikyo — Japonia); 
. Babbar Khalsa (India); 
. Continuatoarea Armatei Republicane Irlandeze 


(Irlanda De Nord); 


. Organizaţia Separatistă Basca (ETA — Spania); 
. Gama' a Al Islamiyya (Egipt); 
. Grupul de Rezistență Antifascistă „1 Octombrie” 


(Spania); 


. Gruparea „Izz Al-Din Al-Qassem” (Aripa Militară a 


Hamas — Palestina); 


. Federaţia Internaţională a Tinerilor Sikh (India); 
. Partidul Muncitorilor din Kurdistan (PKK — ulterior 


KADEK, Congresul Pentru Libertate şi 
Democrație al Kurdistanului — Turcia); 

. Lashkar-e-Tayyiba (Pakistan); 

. Forța Voluntară Loialistă (Irlanda de Nord); 

. Mujahedin-e-Khalq (fără „Consiliul de Rezistență 
din Iran”); 

. Voluntarii „Orange” (Irlanda de Nord); 

. Jihadul Islamic Palestinian; 

. Adevărata Armată Republicană Irlandeză (Irlanda 
de Nord); 

. „Apărătorii Mâinii Roşii” (Irlanda de Nord); 
„ Nucleele Revoluţionare (Grecia); 


Organizația Revoluționară „17 noiembrie” 
(Grecia); 


. Partidul „Frontul Revoluționar de Eliberare a 


Poporului” (Turcia); 


. Lupta Revoluționară a Poporului (Grecia); 
. Calea Luminoasă (Peru); 
. Asociația de Apărare a Ulsterului (Irlanda de 


Nord); 


. Forțele Unite de Autoapărare din Columbia. 

ANEXA Nr. 4 


RIPOSTA MILITARĂ 


La pregătirea Războiului din Golf, strategii militari 
occidentali au avut în vedere şi posibilitatea ca irakienii să 
recurgă la arme chimice şi biologice împotriva forțelor 
coaliţiei. De atunci, ţările membre NATO, în special Marea 
Britanie şi Statele Unite, şi-au îndreptat eforturile spre 
întărirea protecţiei împotriva eventualelor atacuri biologice. În 
urma summit-ul de la Bruxelles din ianuarie 1994, NATO a 
înființat două organisme de lucru: Grupul politico-militar 
împotriva proliferării (SGP) şi Grupul de apărare împotriva 
proliferării (DGP). Ultimul, a cărui sarcină era să-şi 
concentreze eforturile asupra apărării, a cerut statelor 
membre să trateze armele biologice separat de celelalte arme 
de distrugere în masă. El a elaborat o „Evaluare a riscului”, 
care a servit ca bază pentru cea de-a doua fază a 
programului: analiza impactului pe care acestea le au asupra 
operațiunilor NATO şi capacităţile necesare pentru protejarea 
forțelor sale şi a teritoriului. În cea de-a treia etapă, Grupul de 
apărare împotriva proliferării a propus o serie de recomandări 
în vederea eficientizării ripostei Alianţei; a indicat un număr 
de priorităţi referitoare la detectarea, identificarea şi 
avertizarea în eventualitatea utilizării agenţilor biologici, 
precum şi în privința apărării aeriene şi a protecției individuale 
a forțelor dislocate. În vederea sporirii eforturilor politice şi 
militare în acest domeniu, în aprilie 1999, la Summit-ul de la 
Washington, Alianţa a lansat „Iniţiativa împotriva armelor de 

distrugere în masă” cu scopul: 

— să asigure o dezbatere mai viguroasă şi mai 
structurată a problemei în cadrul NATO; 

— să sporească, de asemenea, calitatea şi schimburile 
de informații între aliaţi, în legătură cu proliferarea armelor de 
distrugere în masă; 

— să sprijine dezvoltarea de către aliaţi a unei strategii 
publice de informare; 

— să îmbunătățească programele comune de reacție 
rapidă şi de sprijin reciproc în vederea protejării populaţiei 
civile. 

În acelaşi timp, „Iniţiativa împotriva armelor de 
distrugere în masă” prevede înființarea unui Centru care să 
coordoneze toate activităţile legate de armele de distrugere în 
masă. La nivel naţional, ţările membre studiază în prezent un 
set de posibilităţi de ripostă, în vederea menținerii eficacității 
forțelor armate în urma unui atac biologic. Principalele 
componente ale apărării biologice se constituie în măsuri 
active şi pasive. Apărarea activă constă în folosirea 
rachetelor pentru a contracara forțele aeriene şi rachete 
purtătoare de agenţi biologici şi a împiedica atingerea 
obiectivelor. Apărarea pasivă cuprinde evaluarea pericolului, 
detectarea, anunţarea, protejarea, decontaminarea şi luarea 
măsurilor sanitare necesare. Deoarece evoluţia amenințării 
este percepută diferit de către ţările occidentale, există 
anumite neconcordanţe în ce priveşte fondurile şi priorităţile 
acordate. Statele Unite, Marea Britanie şi Canada au avut 
cele mai multe iniţiative, ele semnând chiar un acord trilateral 
de cercetare. 

Alte măsuri de apărare se referă la mai buna instruire 
şi pregătire a forțelor armate, realizarea unor echipamente de 
protecție eficiente şi operativitatea serviciilor medicale. 
Activităţile medicale s-au concentrat asupra realizării unor 
vaccinuri. Marea Britanie efectuează cercetări pentru 
realizarea unor vaccinuri împotriva ciumei  bubonice, 
antraxului, botulinum-ului şi a pneumoniei, iar în1997 Statele 

Unite au iniţiat un larg program de vaccinare a întregului său 
personal militar împotriva antraxului. Între timp, aceştia au 
pregătit alte 14 vaccinuri. 

În concluzie, înțelegerea naturii reale a amenințării cu 
arme biologice şi bacteriologice, eforturile de stopare a 
proliferării lor printr-un control strict al exporturilor şi 
importurilor de agenţi şi echipamente cu dublă utilizare, 
armonizarea legislaţiei, schimburile de date şi informații 
referitoare la achiziţionarea de agenţi biologici, precum şi 
cultivarea unei reacție populare ferme, pe plan naţional şi 
internaţional, împotriva ţărilor care nu respectă prevederile 
Convenţiei din 1972, au fost priorităţi esenţiale. 

ANEXA Nr. 5 


CONVENȚII ŞI DOCUMENTE APOPTATE LA 

NIVEL INTERNAȚIONAL PRIVIND PREVENIREA, 

DESCOPERIREA ŞI COMBATEREA FORMELOR 

ACTUALE DE MANIFESTARE A TERORISMULUI 
ÎN LUME 


|. Convenția pentru prevenirea şi reprimarea 
terorismului (Geneva, 1937, adoptată în urma atentatului 
ucigaş de la, Marsilia). 5 Statele semnatare s-au angajat să 
pedepsească persoanele vinovate pentru: 

e atentatele împotriva şefilor de stat şi a altor 
persoane care ocupă funcţii în stat; 

e faptele care pun în pericol mai multe vieţi omeneşti; 

e acte diversioniste asupra bunurilor private şi de stat; 

e păstrarea sau aprovizionarea cu arme şi alte 
mijloace teroriste; 

e falsificarea şi introducerea de paşapoarte şi alte 
documente false; 

e pregătirea de acte teroriste, ş.a. 

II. După cel de-al doilea război mondial, terorismul a 
cunoscut o extindere şi o agravare, mai ales, din cauza tentei 
politice care i s-a dat şi a implicării unor state în asemenea 
acțiuni. Drept urmare, au fost adoptate un număr de 
convenții, dintre care unele se referă la combaterea 
terorismului practicat contra şefilor de stat şi a altor persoane 
oficiale, altele pentru a asigura securitatea în domeniul 
navigației aeriene şi a navigaţiei maritime. În acest sens au 
fost adoptate: 

a) Convenţia asupra prevenirii şi pedepsirii crimelor 
împotriva persoanelor protejate pe plan internaţional, inclusiv 
agenţii diplomatici (adoptată de Adunarea generală O.N.U., în 
1973). Statelor-părţi li se recomandă să incrimineze, în 
dreptul lor intern, comiterea, cu intenţie, a următoarelor fapte: 

e uciderea, răpirea sau alt act asupra persoanei sau 
libertăţii unei persoane protejate pe plan internaţional; 

e un atac violent asupra sediului oficial, locuinţei 
private sau mijloacelor de transport ale unei persoane 
protejate pe plan internaţional, de natură să pună în pericol 
persoana sau libertatea sa. 

b) Convenţia împotriva luării de ostatici (adoptata la 
O.N.U. în 1979) prevede că, cel care sechestrează o 
persoană sau o reţine şi o ameninţă că o omoară, o va răni 
sau continua să o reţină pentru a constrânge un stat, o 
organizaţie internaţională, o persoană fizică sau morală, să 
îndeplinească un act ori să se abțină de la acesta, ca o 
condiţie a punerii în libertate a ostaticului, comite infracţiunea 
de luare de ostatici (art. 1). Statele sunt obligate să 
pedepsească asemenea infracțiuni, corespunzător gravităţii 
lor. Statul, pe teritoriul căruia se află prezumtivul infractor, îl 
va reține şi va lua măsuri pentru urmărirea şi finalizarea 
procedurilor penale împotriva lui; dacă nu-l extrădează, este 
obligat să-l supună urmăririi penale şi să-l judece, ca pentru o 
infracţiune cu caracter grav (art. 8). 

c) Convenţia internaţională împotriva recrutării, folosirii, 
finanţării şi instruirii de mercenari (adoptată în cadrul O.N.U., 
în 1989) defineşte această infracţiune ca, fiind fapta de a 
recruta, folosi, finanța sau instrui mercenari care participa 
direct la ostilități sau la acte plănuite de violenţă. Statele vor 
sancţiona asemenea infracţiuni şi vor coopera între ele, 
pentru prevenirea şi pedepsirea lor. 

d) Convenţia privind securitatea personalului Naţiunilor 
Unite şi a celui asociat (New York, 1994) a fost adoptată ca 

urmare a atacurilor deliberate împotriva personalului şi ca 
preocupare a statelor de a asigura securitatea personalului 
Naţiunilor Unite şi a celui asociat. În conformitate cu 
prevederile acestei convenții, statele părţi vor lua toate 
măsurile necesare, pentru a asigura securitatea personalului 
Naţiunilor Unite şi a celui asociat, vor adopta măsurile 
necesare pentru a-l proteja, în cazul în care acesta se va afla 
desfăşurat pe teritoriul lor, împotriva următoarelor infracţiuni, 
comise în mod intenţionat: 

e crimă, răpire sau orice atac asupra persoanei sau 
libertăţii vreunui membru al personalului Naţiunilor Unite sau 
al personalului asociat; 

e atac violent asupra localurilor oficiale, reședinței 
personale sau mijloacelor de transport ale unui membru al 
acestora, de natură a-i periclita persoana, sau libertatea sa; 

e ameninţarea cu efectuarea unui astfel de atac, 
pentru a constrânge o persoană fizică sau juridică de a 
realiza sau de a se abţine de la realizarea unui act oarecare; 

e încercarea de a comite un astfel de atac, precum şi 
participarea în calitate de complice, organizarea sau 
ordonarea comiterii unui asemenea atac. 

Asemenea acțiuni sunt considerate, de către fiecare 
stat parte, ca infracţiuni în raport cu propria lor legislaţie 
internă, acestea pedepsind aceste infracțiuni, cu luarea în 
considerare a gravităţii lor (art. 9). Sunt prevăzute, de 
asemenea şi regulile, după care fiecare îşi determină 
competențele proprii asupra acestor infracţiuni (art. 10), 
precum şi măsurile pentru asigurarea urmăririi penale sau a 
extrădării autorilor prezumtivi (art. 13-15). 

III. În scopul asigurării securității în domeniul aviaţiei 
civile, au fost adoptate: 

a) referitoare la infracţiuni şi la anumite alte acte 
săvârşite la bordul aeronavelor (Tokio, 1963), în care se 
prevede obligaţia statelor de a pedepsi infracțiunile, precum 

şi alte acte care pun în pericol securitatea aeronavelor sau a 
persoanelor şi bunurilor aflate la bord, ordinea şi disciplina pe 
o navă, aflată în zbor sau pe suprafaţa mării libere sau altei 
zone care nu face parte din teritoriul unui stat; competent să 
sancționeze asemenea fapte este statul de înmatriculare a 
navei. 

b) Convenţia pentru reprimarea capturării ilicite a 
aeronavelor (Haga, 1970) prevede că o persoană comite o 
infracțiune dacă, aflându-se la bordul navei în zbor, pune 
stăpânire pe navă ori exercită controlul asupra ei, într-un mod 
ilicit şi prin violență sau ameninţarea cu violenţă; constituie 
infracţiune, de asemenea, tentativa unor asemenea acte şi 
complicitatea la ele. Statele s-au angajat să pedepsească 
asemenea acte în mod sever. 

c) Convenţia pentru reprimarea actelor ilicite îndreptate 
contra securității aviaţiei civile (Montreal, 1971) prevede că 
orice persoană comite o infracţiune dacă, în mod ilicit şi cu 
intenţie, săvârşeşte un act de violență împotriva unei 
persoane, aflate la bordul unei aeronave în zbor, distruge o 
aeronavă în serviciu sau îi cauzează deteriorări, plasează, pe 
o asemenea aeronavă, dispozitive sau substanţe care pot să 
o distrugă ori să-i producă deteriorări, distruge sau 
deteriorează instalații ori servicii de navigaţie aeriană ori 
dereglează funcţionalitatea lor, comunică informaţii false, 
dacă acestea ar putea să facă aeronava inaptă în zbor ori să- 
ipună în pericol securitatea în zbor. 

Statele-părţi s-au angajat să  sancționeze, prin 
pedepse severe aceste infracțiuni; fiecare stat trebuie să ia 
măsuri, pentru a ancheta şi pedepsi infractorul, care se află 
pe teritoriul său, în cazul în care nu face extrădarea către alt 
stat (statului pe teritoriul căruia s-a comis fapta, statului care 
are înmatriculată aeronava, statului pe teritoriul căruia 
aterizează aeronava ş.a.m.d.). 

În baza Convenţiei privind aviația civilă internaţională 
(Chicago, 1944), statele lumii au inclus, în acordurile 

bilaterale pe care le încheie, „clauza de securitate”, 
recomandată în cadrul O.A.C.L, şi au prevăzut o serie de 
măsuri pentru a asigura protecţia navelor, a pasagerilor şi a 
echipajelor. În cazul apariției unui incident de capturare sau 
pericol de capturare ilicită a navelor sau altor acte ilicite 
împotriva siguranţei navelor şi călătorilor, părțile se angajează 
să-şi acorde asistenţă reciprocă pentru combaterea unor 
asemenea fenomene. 

IV. Măsuri similare sunt prevăzute şi în convențiile 
încheiate în domeniul securității navigaţiei maritime: 

a) Convenţia pentru reprimarea actelor ilicite împotriva 
siguranței navigaţiei maritime; 

b) Protocolul pentru reprimarea actelor ilicite împotriva 
siguranţei platformelor fixe situate pe platoul continental 
(adoptate la Roma, 1988). 

V. Prevenirea, descoperirea şi combaterea flagelurilor 
terorismului şi a crimei organizate a fost şi este permanent în 
atenţia organizaţiilor internaționale sau pe plan regional. 
Astfel: 

a) Comisia de Drept Internaţional a examinat problema 
terorismului, într-un proiect de cod încă din 1954, 
considerând drept crimă împotriva păcii şi securității, 
întreprinderea sau încurajarea activităţii teroriste de către un 
stat împotriva altui stat. 

b) Dintre rezoluţiile Adunării generale a O.N.U., 
adoptate în acest domeniu, menţionăm pe aceea, prin care 
Adunarea generală a condamnat terorismul internaţional 
(Rezoluţia nr. 3034/XXVII din 1972), atrăgând atenţia asupra 
distincţiei care trebuie făcută între actele condamnabile de 
terorism internaţional şi lupta popoarelor pentru 
autodeterminare (lupta îndreptată împotriva unor agresori sau 
cotropitori, pentru independenţă şi libertate). O altă rezoluţie, 
în acelaşi sens, a fost aceea din 1991 (Rezoluţia nr. 46/51), 
prin care statele au fost chemate să prevină pregătirea şi 
organizarea, pe teritoriul lor, de acte teroriste, să asigure 

arestarea şi judecarea sau extrădarea celor care le comit, să 
încheie acorduri de cooperare în acest domeniu, să devină 
părți la acordurile multilaterale încheiate, să se abţină de la 
organizarea, instigarea, asistența şi participarea la acte 
teroriste săvârşite pe teritoriul altor state, să le încurajeze ori 
să accepte, pe teritoriul lor, activităţi care vizează comiterea 
de acte teroriste. Majoritatea statelor lumii sunt, în favoarea 
unei convenții internaţionale şi acest subiect se afla pe 
agenda Adunării generale O.N.U. de mai mulţi ani; atingerea 
acestui scop este însă îngreunată, din cauza conotației 
politice pe care unele grupuri de state o dau noțiunii de 
terorism. 

c) Conferinţa de la Stockholm din 1984 adoptat prin 
document a statelor participante la Conferinţa pentru 
Securitate şi Cooperare în Europa, măsuri referitoare de 
încredere, securitate şi dezarmare în Europa. A fost 
confirmată hotărârea statelor participante de a lua măsuri 
efective, la nivel naţional şi internaţional, pentru prevenirea şi 
respingerea acţiunilor şi actelor de terorism internaţional. 

VI. Statele cooperează pe baza convențiilor şi 
documentelor asumate, la nivel regional, cât şi bilateral, 
pentru combaterea terorismului. Acordurile şi aranjamentele 
asumate, au permis statelor semnatare să stabilească 
modurile concrete de colaborare între instituţiile lor de 
specialitate, pentru a preveni, descoperi şi combate acte şi 
acțiuni de terorism internaţional. 

